
Blaženi Alojzije, moli za nas! 


»Mi vjerujemo u pobjedu Tvoju, Kriste Bože Svetootajstveni! Nema te 
sile na ovome svijetu, koja bi nas bila kadra i za čas samo pokolebati u 
tom našem vjerovanju.« 

(BI. A. STEPINAC, Iz propovijedi na Euh. kong. u Karlovcu, 28.VI.1936.1 








PAPINA RIJEČ 





Ivan Pavao II. predvodi Euharislijsko slavlje lijekom kojega je proglasio blaženim kardinala Alojzija Stepinca u Mariji Bistrici, 

3. listopada 1998. 


Ne daj se pobijediti zlom, 
nego dobrim svladavaj zlo! 

Misli iz poruke pape Ivana Pavla II. u prigodi prosla¬ 
ve Svjetskoga dana mira 1. siječnja 2005. 

Suočeni s tolikim tragedijama koje pogađaju svijet, 
kršćani poniznim pouzdanjem ispovijedaju da samo 
Bog omogućuje čovjeku i narodima nadvladavanje zla 
i postizanje dobra. Svojom smrću i uskrsnućem Kri¬ 
st nas je spasio i otkupio dajući »otkupninu« za nas (1 
Kor 6,20; 7,23), zaslužujući njome spasenje za sve. 
Njegovom je stoga pomoću svima moguće dobrim 
pobijediti zlo. 

Temeljeći se na sigurnosti da zlo neće nadvladati, kr¬ 
šćanin goji nesputanu nadu koja ga podržava u pro¬ 
micanju pravde i mira. Bez obzira na osobne i druš¬ 
tvene grijehe koji obilježavaju ljudsko djelovanje, na¬ 
da daje uvijek novi polet naporima poduzetim u ko¬ 
rist pravde i mira, praćenim čvrstom vjerom u mo¬ 
gućnost izgradnje boljega svijeta. Ako je u svijetu pri¬ 
sutno i djeluje »otajstvo bezakonja« (2 Sol 2,7), ne 
smije se zaboraviti da otkupljeni čovjek u sebi ima 
dovoljno energije da mu se suprotstavi. Stvoren na 
sliku Božju i otkupljen po Kristu koji se »na neki na¬ 
čin sjedinio sa svakim čovjekom« (II. vatikanski sa¬ 
bor, Pastoralna konstitucija Gaudium et spes, 22), 
on, čovjek, može djelatno surađivati u pobjedi dob¬ 
ra. Djelovanje »duha Gospodnjega ispunja svemir« 
(Mudr 1,7). Kršćani, a posebice vjernici laici, »neka 
ne skrivaju tu nadu u nutarnjosti duha, nego neka je 
izražavaju i kroz oblike svjetovnog života neprekidno 
se obraćajući i boreći se protiv vladara ovoga tamno¬ 


ga svijeta, protiv duhovnih sila zloće. (Ef 6,12)«. (II. 
vatikanski sabor, Dogmatska konstitucija Lumen 
gentium, 35) 

Nijedan muškarac i nijedna žena dobre volje ne mo¬ 
gu se izuzeti iz zadatka borbe za pobjedu nad zlom uz 
pomoć dobra. To je borba koja se ispravno vodi samo 
oružjem ljubavi. Kad dobro pobijedi nad zlim, kralju- 
je ljubav, a gdje ljubav kraljuje, kraljuje mir. Taj je 
evanđeoski nauk preuzet i na II. vatikanskom sabo¬ 
ru, koji ponavlja da je »nova zapovijed ljubavi osnov¬ 
ni zakon ljudskog savršenstva pa, prema tome, i 
preobrazbe svijeta« (Pastoralna konstitucija Gau¬ 
dium et spes, 38.). To vrijedi i za društveno i politič¬ 
ko područje. U tom je smislu papa Lav XIII. napisao 
da oni kojima je dužnost brinuti se o dobru mira u 
odnosima među narodima moraju u sebi poticati i u 
drugima raspaliti »ljubav, gospodaricu i kraljicu svih 
kreposti« (Enciklika Rerum novarum: Acta Leonis 
XIII, 11 [1892] 143; usp. Benedikt XV, Enciklika 
Pacem Dei : AAS 12 [1920] 215). 

U ovoj godini posvećenoj Euharistiji, neka sinovi Cr¬ 
kve u tom najizvrsnijem sakramentu ljubavi otkriju 
izvor svakoga zajedništva: zajedništva s Isusom Otku¬ 
piteljem, a u njemu i sa svakim ljudskim bićem. Sna¬ 
gom Kristove smrti i uskrsnuća, sakramentalno upri- 
sutnjenih pri svakom euharistijskom slavlju, i mi smo 
spašeni od zla te se možemo priznati braćom, ponad 
svake razlike jezične, nacionalne, kulturne. Jednom 
riječju, snagom dioništva na istom Kruhu i na istom 
Kaležu možemo se osjetiti »obitelji Božjom« te sku¬ 
pa dati sasvim poseban i djelotvoran doprinos izgrad¬ 
nji svijeta utemeljenog na vrijednostima pravde, slo¬ 
bode i mira. 

UREDNIKOVA RIJEČ 


Mučenik iz knjiga progonitelja 

Uhićenja i suđenja Kristovih vjernika u početcima 
Crkve i kroz prva tri stoljeća njezina postojanja za¬ 
bilježena su u knjigama samih progonitelja ili mu¬ 
čitelja Kristovih učenika i pripadnika Crkve. Oni o 
njima sigurno nisu pisali sa simpatijama ili promi¬ 
džbenim nakanama već naprotiv, iz mržnje i sa že¬ 
ljom da se zatre spomen na Isusa i njegovu Crkvu. 

Tako se dogodilo i s komunističkim progonom Ka¬ 
toličke crkve za vrijeme komunističke diktature u 
Jugoslaviji. Dakle, što je vrijedilo za prvu Crkvu 
ponovilo se i u naše vrijeme: Ex libris persecuto- 
rum - iz knjiga i bilježaka progonitelja znamo za 
preko 600 ubijenih svećenika, bogoslova, sjemeniš- 
taraca i redovnica te tisuća Kristovih vjernika laika. 

Svjedočanstvo Marka Belinica 

Nedavno je umro Marko Belinić, jedan od dužnosni¬ 
ka komunističke partije Hrvatske i Jugoslavije. Prije 
dvije godine mu je Stjepan Mesić, predsjednik RH, 
dodijelio visoko državno odlikovanje. Možda nije 
znao ili nije htio znati da je Marko Belinić samo u So¬ 
šicama, početkom siječnja 1943., bez suđenja, na 
smrt bez priziva, osudio oko 300 mladih ljudi koji 
najvećim dijelom nisu bili ideološki neprijatelji, već 
unovačeni vojnici postrojbi koje su prolazile njihovim 
selima i gradovima. Spasila su se njih dvanaestorica, 
neki još žive, i njima bi za podneseno poniženje, na¬ 
nesenu nepravdu i pretrpljeni teror trebalo dati odli¬ 
kovanje. Mučenicima, a ne mučiteljima. 

U razgovoru u Nadbiskupskom dvoru, godine 1994., 
u kojem je trebalo razjasniti ulogu druga Marka Beli- 
nića u slučaju nadbiskupa Stepinca, on se pohvalio 
kako je Tito baš njega zadužio da zaustavi partizanske 
jedinice kod Dugog Sela, a on da ode i od nadbisku¬ 
pa Stepinca ishodi njegovu lojalnost partizanskim 
vlastima. Postavio sam mu tada nekoliko upita: 

1. »Ako ste Vi zapovijedali postrojbama koje su 
trebale ući u Zagreb, koji je proglašen otvorenim 
gradom, koji se nije branio, u kojem nije bilo nao¬ 
ružanog neprijatelja, kako se moglo dogoditi da je 
u tom revolucionarnom pohodu ubijeno na deset¬ 
ke tisuće Zagrepčana?« 

2. »Ako je Tito Vas zadužio za ulazak u Zagreb, zaš¬ 
to su neke druge postrojbe prije Vas, s južne stra¬ 
ne, umarširale u Zagreb i izvršile do danas prikrive¬ 
no klanje nevinih ljudi?« 

3. »Ako je nadbiskup Stepinac očitovao lojalnost 
novoj vlasti, kako ste se Vi usudili s političke mani¬ 
festacije održane na Trgu bana Josipa Jelačića, po- 



Nadbiskup Stepinac blagoslivlje zastavu prigodom Križarskoga 
dana (»Merčeva godina«) u katedrali, u svibnju 1938. 


četkom lipnja 1945., uprijeti prst prema Nadbis¬ 
kupskom dvoru i prijetiti: 'Gonit ćemo zločinca 
Stepinca]?« 

Subesjednik mi je tek na to zadnje pitanje odgovo¬ 
rio: »Mene su novinari uvijek krivo interpretirali!« 

Zamolio sam gosp. Belinića da tijekom sljedećih 
mjeseci, do idućeg našeg susreta, a toga nije bilo, 
pismeno obrazloži tu iskrivljenu povijesnu i novi¬ 
narsku interpretaciju. Nažalost, on to do smrti nije 
učinio. 

Za rastanak mi je ispripovijedio sljedeće: »Pitali ste 
me za smrt nekih svećenika. Ja se ne sjećam točno 
svih činjenica, ali se sjećam kad smo mi iz vrha 
(partijskog, op. J.B.) jednom bili na nekoj večeri ili 
proslavi u Crnoj Mlaki. U jednom mi je trenutku 
prišao Lutvo Ahmetović (pomoćnik ministra unu¬ 
tarnjih poslova Narodne Republike Hrvatske i 
moćnik komunističke partije Hrvatske i Jugoslavi¬ 
je, op. J.B.) i pozvao me nešto vidjeti. Zakoračili 
smo iza kuće u kojoj je bila večera i na panju sam 
ugledao svećenika s rukama vezanima na leđima. 
Na glavi je imao šešir, bio je obučen u crnu halju i 
zaodjenut kaputom. Drug Lutva je uzeo nekakvu 
toljagu i uz riječi: 'Ovako ćemo mi riješiti kontra¬ 
revoluciju.', tom svećeniku rasjekao glavu.« 



Glas o svetosti bi. Alojzija Stepinca meiu vjernicima se proširio za 
njegova života, a još više nakon njegove smrti. Mnogi su se 
vjernici željeli dotaknuti njegova lijesa ili nekim predmetom 
dotaknuti njegovo mrtvo tijelo. 

Svoj iskaz drug Belinić završio je riječima: »Pa, mo¬ 
žete razumjeti da ja nisam bio za takve metode.« 

Iz svjedočanstva progonitelja razumijmo, ako mo¬ 
žemo, da bi u Crnoj Mlaki bilo potrebno podiči 
spomenik nepoznatom svećeniku mučeniku, u či¬ 
jem liku prepoznajemo desetke katoličkih svećeni¬ 
ka koje su komunisti, zadojeni mržnjom na Kato¬ 
ličku crkvu i vjeru, noću odvodili i mučki ubijali. 

»Podaci o širenju kulta« kardinala Stepinca 

Ovom živom, riječju očitovanom, svjedočanstvu, uz 
45. obljetnicu mučeničke smrti kardinala Stepinca, 
pridodajemo i nekoliko bilješki udbaša, koji su po 
dužnosti svojih naredbodavaca svaki dan nakon Aloj- 
zijeva ukopa u Katedrali uhodili njegove pobožnike 
koji su na tom blaženom grobu tražili olakšanje svom 
životnom bremenu i utjehu agoniji svoga križnog pu¬ 
ta. Čitav je hrvatski narod tada prolazio svoj put kri¬ 
ža. Ne slobode, već ropstva, kako je taj komunistički 
sustav u Jugoslaviji, podređen Moskvi i Beogradu, u 
svom obrambenom govoru na suđenju, 3. listopada 
1946., opisao nadbiskup Stepinac. 

Pod naslovom »Podaci o širenju kulta Stepinca«, 
obavještajac s oznakom II/I. MG., sastavio je za svoje 
poslodavce 23. prosinca 1960. godine izvješće o svo¬ 
jim zapažnjima o širenju glasa svetosti o kardinalu 
Stepincu, ponajviše s pohoda hodočasnika njegovu 
grobu, iz kojeg donosimo samo nekoliko indikativnih 
zaključaka. 

»Prvih nekoliko mjeseci, nakon pogreba Stepinca, 
kler je uz pomoć istaknutih klerikalaca ulagao og¬ 
romne napore da bi vjerske sljedbenike zainteresirao 
za kult Stepinca. U tom vremenskom periodu širile 
su se razno-razne glasine o čudesima koja su se do- 
gadjala po zagovoru Stepinca; preporučivalo se vjer¬ 
skim sljedbenicima da redovito mole i posjećuju nje¬ 
gov grob, itd. Jedan od aktera te akcije bio je i zagre¬ 
bački nadbiskup Seper. Posjet vjerskih sljedbenika 



Nadbiskup Stepinac u Mircama na Braču na Svijećnicu 1938. 


Stepinčevom grobu u prvim mjesecima bio je brojan. 
O tome je detaljnije pisano u prikazu od 24.IVo.g. 

Nakon provedene kampanje, kad je kler stekao uvje¬ 
renje da se akcija dovoljno zahuktala, prividno se 
povlači i u prvi plan za propagiranje kulta stavlja is¬ 
taknute klerikalce koji svakodnevno dolaze na grob, 
gdje se mole. Svećenici te klerikalce koriste i za pro¬ 
daju fotografija umrlog Stepinca. Na prividno povla¬ 
čenje klera utjecali su, osim poduzetih mjera od stra¬ 
ne organa vlasti, i sami crkveni zakoni. Naime, prema 
crkvenom zakonu službena crkva ne smije sa svoje 
strane ništa učiniti na stvaranju, održavanju i jačanju 
kulta prije nego završi postupak beatifikacije. 

Rukovodstvo Zagrebačke nadbiskupije, iako se pri¬ 
vidno povlači, uredjuje prilaze grobu, kao i samo 
mjesto nad kriptom. Na tome se naročito založio 
nadbiskup Seper, koji je na svoju ruku izdao naredje- 
nje časnim sestrama, koje čiste katedralu, kako tre¬ 
baju urediti grob, što se na grob treba postaviti, iako 
uprava nad katedralom i nad grobovima lica, koja su 
u njoj pokopana, spada u nadležnost kanonika, ka¬ 
tedralnog kustosa, a ne nadbiskupa. Seper je, da bi 
režim oko groba bio što bolji, zadužio pojedine sve¬ 
ćenike i bogoslove da preko dana dežuraju, da vode 
nadzor nad grobom, da budu predvodnici u molitva¬ 
ma i tome slično. Nije bila rijetkost da su svećenici i 
bogoslovi, koji su vodili nadzor, kidah latice cvijeća, 
koje se nalazilo na grobu Stepinca i dijelili ih kao re¬ 
likviju vjerskim sljedbenicima. Oni su organizirah i 
vodili mimohod oko groba - slučaj sa vjerskim sljed¬ 
benicima, koji su učestvovali u katedrali na blagoslo¬ 
vu održanom prilikom završetka zagrebačkog hodo¬ 
čašća u Mariji Bistrici. Tom prilikom u mimohodu 
učestvovalo je oko 5.000 vjerskih sljedbenika. 

Veći posjet Stepinčevom grobu od strane vjerskih 
sljedbenika bio je prilikom crkvenih blagdana, osobi¬ 
to na Alojzijevo i Dušni dan, kada je grob posjetilo 
oko 2.000 vjerskih sljedbenika. Posjeti su u druge da¬ 
ne slabiji. Zahvaljujući nastojanjima klera, klerikalnih 
elemenata, osobito članica Družbe Krista Kralja, ko¬ 
je su glavni propagatori ove akcije, tokom čitavog da¬ 
na na grobu se može konstantno vidjeti po nekoliko 
lica koja se mole za uredjivanje groba. Od strane ru¬ 
kovodstva zagrebačke nadbiskupije uloženo je dosta 
novaca. Tako je svečano ukrašen prostor nad krip¬ 
tom, gdje se nalazi posmrtna maska Stepinca postav¬ 
ljena na uzvišenom postolju, ukrašena cvijećem. Pov¬ 
remeno se ispod posmrtne maske pojavljuje lovorov 
vijenac kroz koji je isprepletena hrvatska trobojnica 
bez petokrake. Stavljeni su nosači za svijeće i cvijeće, 
kako bi vjerski sljedbenici mogli na odredjenom 
mjestu paliti svijeće i stavljati cvijeće. U atriju kated¬ 
rale postavljena je ploča na kojoj se uz hrvatski natpis 
nalaze natpisi na pet evropskih jezika, koji daju uput- 
stva gdje se grob nalazi. Uz te natpise nalaze se i nac- 

rtane zastave zemalja na čijem jeziku je obavijest na¬ 
pisana. 

Kler je uz pomoć istaknutih klerikalaca nastojao da 
se posjet stalno podržava. O broju posjeta vode raču¬ 
na. Kad osjete da on jenjava, stupaju direktno u akci¬ 
ju nagovarajući vjerske sljedbenike da pojačaju pro¬ 
pagandu među vjernicima, kako bi ovi u većem broju 
dolazili na Stepinčev grob. 

Pojedini redovnici, u prvom redu isusovci, popustlji¬ 
viji stav organa vlasti prema crkvi i njihovu želju, da 
dodje do sredjenja odnosa izmedju crkve i države, 
pripisuju čudesnom zagovoru Stepinca. Osim toga 
oni i preko propovijedi, aludirajući na dosadašnje 
posjete, tvrde, kako su ti posjeti i danas brojni što da 
je dokaz ljubavi i poštovanja, koje vjerski sljedbenici 
gaje prema Stepincu. Pojedinci, prikazujući Stepinca 
u svijetu kakvog bi oni željeli vidjeti, nastojali su uv¬ 
jeriti vjerske sljedbenike da je Stepinac bio nevino 
osudjen. Tako je isusovac Jović iz Zagreba, prilikom 
održavanja »misija« u Čapljini, kotar Mostar, nasto¬ 
jao da i to iskoristi za propagandu kulta Stepinca. 

On je prisutnim svećenicima govorio, da je već u to¬ 
ku proces za beatifikaciju Stepinca, da Stepinac ima 
ogromne zasluge za Crkvu i hrvatski narod, da se pri¬ 
kupljaju predmeti vezani za život i rad Stepinca, da 
je zagrebačka nadbiskupija uzela za svoje geslo - sim¬ 
bol Stepinca itd. Pokazivao je svećenicima uredjeni 
album sa slikama Stepinca i izvacima iz njegovih go¬ 
vora. 

Isusovac Bulat Petar iz Zagreba, kroz propovijedi, 
koje je održao u Subotici za vrijeme »misija«, tvrdio 
je, da je Stepinac lažno klevetan od organa vlasti, da 
mu je imputirana suradnja sa okupatorom, da je bio 
nazvan ubicom i pljačkašem. Tvrdio je, da to ne od¬ 
govara istini i da je Stepinac bio nevino osudjen. 

Franjevac Pohl David iz Vukovara, kotar Vinkovci, 
ponudio je jednoj klerikalki grančicu sa Stepinče- 
vog odra i groba. Ova ju nije htjela primiti, navode¬ 
ći, da ima dosta relikvija sa Stepinčevog odra i gro- 



Nadbiskup Slepitiac podjeljuje sakramenat potvrde u dvorištu 
Zagrebačke katedrale 


ba. U tome je, izmedju ostalih, aktivan i nadbiskup 
Seper. On u razgovoru sa pojedinim klerikalcima i 
svećenicima ističe potrebu i korisnost tih posjeta, 
svetost života Stepinca i njegovu beskompromisnu 
borbu »za pravedne zahtjeve Crkve«. Tendencija je 
Sepera i ostalog klera da bi i taj momenat stalnih 
posjeta vjerskih sljedbenika grobu i njihove molit¬ 
ve, iskoristili kao jedan od jačih argumenata u sut¬ 
rašnjem zahtjevu za beatifikaciju Stepinca. To je i 
uvjetovalo da kler u posljednje vrijeme pokazuje 
sve veću zabrinutost nad nastojanjem jednog dijela 
posjetilaca, koji Stepincu odaju poštu (počast, poš¬ 
tovanje, op. J.B.) više kao političaru, a manje kao 
svećeniku. Takvi se žele onemogućiti, jer rukovod¬ 
stvo zagrebačke nadbiskupije strahuje, da će ovak¬ 
vo tretiranje i štovanje Stepinca ne samo škoditi 
budućoj beatifikaciji, već da bi moglo utjecati da 
do nje i ne dodje. 

Oni u isto vrijeme strahuju da će organi vlasti prije 
ili kasnije iskoristiti taj argumenat i zbog toga im 
predbacivati ili ih pozvati na odgovornost što doz¬ 
voljavaju da se Stepinca slavi kao političko lice. 

Da bi se donekle onemogućila ova akcija klera, po¬ 
duzimane su izvjesne mjere od strane organa vlasti. 
Tako je bio pozvan na saslušanje u julu ove godine 
svećenik Juranić, koji se je starao za održavanje re¬ 
da oko groba. On je bio organizator mimohoda. 
Prilikom razgovora u SUP-u Zagreb, Juranić se 
dosta bahato i drsko držao, nastojeći braniti Ste¬ 
pinca i osporiti prava organima SUP-a da se mije¬ 
šaju u tu stvar. Medjutim, nakon saslušanja Juranić 
se ne samo povukao, nego je i prestao voditi nad¬ 
zor nad grobom, a aktivnost drugih svećenika bila 
je slabija. 

Od strane Komisije za vjerska pitanja skrenuta je 
pažnja biskupu Lachu u maju mjesecu ove godine, 
kao kustosu katedrale na grob Stepinca. Lach je 
upozorenje saslušao i rekao, da će o tome izvijestiti 
nadbiskupa Sepera, dok je kanonik Hren tu priliku 
iskoristio uzimajući u obranu Stepinca, napadajući 
i klevećući organe vlasti tvrdnjama, da je Stepinac 
nevino osudjen, da mu je sud imputirao niz djela, 
koja on nije nikada napravio i tome slično. Rekao je 
da je on uvjeren da će povijest za 50 godina, uspr¬ 
kos osude koja je izrečena, pisati sve najbolje o 
Stepincu.« 

Nepobitna svetost 

U Arhivu Postulature sačuvano je desetak velikih 
kutija svjedočanstava o uslišanjima, ozdravljenji¬ 
ma, fizičkima i moralnim čudesima koja su se do¬ 
godila na zagovor bi. Alojzija Stepinca. Riječ je o 
ozdravljenjima potvrđenima liječničkom doku¬ 
mentacijom, službenim izjavama, potvrdama o sre¬ 
đenim brakovima, poboljšanju obiteljskih poteško- 

ča, dobivanju radnih mjesta, položenih ispita i upi¬ 
sa na fakultete i škole, ispovijedima prije smrti na¬ 
kon 50 i više godina, o obraćenju djece, muža, t ro¬ 
ditelja, odvikavanju od mana itd. Ta su svjedočan¬ 
stva vjernici pisali, sastavljali i ostavljali na grobu ili 
predavali u sakristiji katedrale da se sačuvaju. Nit¬ 
ko to u Katederali niti vodstvu Nadbiskupije nije 
organizirao niti tražio. Dogodilo se ono što je je¬ 
dan strani novinar stavio na naslov svojih novina 
poslije Kardinalove smrti: »Tito se više boji mrtva, 
nego živa Stepinca!« 

Da to nije istina, zašto bi 600 policajaca opkolilo 
maleni Krašić na dan kad je Blaženik umro, zbog če¬ 
ga je demonstrirana sila pokazivanjem oružja i pomi¬ 
canjem tenkova, zaustavljen promet vlakova iz 
smjera Karlovca prema Zagrebu na dan njegova 
ukopa, ili prijetnja radnicima da se toga dana ne 
udaljuju s radnih mjesta ili upućuju prema Zagrebu. 

A glas Stepinčeve svetosti nadživio je svoje progo¬ 
nitelje, pa će nadživjeti i sve krivotvorine novinara 
i plaćenika koji i dan-danas lažno prikazuju njegovu 
osobu i njegov život. Ne smućuju nas te klevete, ali 
tvrdimo da su nedostojne istine, slobode i pravde. 
Stoga poučeni Alojzijevim primjerom i poticajem 
molimo dobroga Boga: »Oče, oprosti im, jer ne 
znaju što čine!« (Lk 23,32) 

O tom glasu Stepinčeve svetosti i u ovom broju 
Glasnika svjedoče članci, svjedočanstva i pisma 
Vas, čitatelja Glasnika, te fotografije s različitih 
proslava u kojima je on sudjelovao, ili pak po koji¬ 
ma smo se mi uključivali u čašćenje bi. Alojzija 
Stepinca. 

Neka u nama poraste Kristov duh. A taj je duh pre¬ 
poznatljiv na liku bi. Alojzija. Njegova vjera i ljubav 
prema Isusu Kristu i njegovoj Crkvi neka u ovoj Eu- 
haristijskoj godini pobude u nama živu vjeru u Isusa 
Krista, prisutna u sakramen¬ 
tu Euharistije. 

Njegova žrtva, o kojoj svje¬ 
doče i sami njegovi progoni¬ 
telji, neka nas sve više zdru¬ 
žuje u nerazorivo jedinstvo i 
neraskidivu vjernost Isusu 
Kristu i Katoličkoj crkvi. 

Na Bogojavljenje, 

6. siječnja 2005. 

Dr. Juraj Batelja, postulator 


TEOLOŠKI PODLISTAK 


Piše: Dr. Josip SABOL 

Sloboda u Kristu - bitna 
dimenzija našeg života 

Individualna i grupna sloboda su one vrednote koje 
zauzimaju danas prvo mjesto na ljestvici vrednota. 
Bit ove slobode se sastoji u tome da ona isključuje 
gotovo svaki pritisak izvana, npr. u obliku naredbi 
ili zabrana. Izgleda da je s ovako shvaćenom slobo¬ 
dom nespojivo navještanje Božjeg zakona, Božjih 
zabrana i zapovijedi. Bog zakonodavac i Bog sudac 
kao da ne pripada u demokratsko i pluralno druš¬ 
tvo. Današnji čovjek, ali i današnji kršćanin, teško 
prihvaćaju onakvog Boga kakvog smo upoznali u 
Starom zavjetu: Jahve je autoritativni, upravo dik¬ 
tatorski, monarhički Bog. To ne ide zajedno s vre¬ 
menom demokracije i ljudskih prava, kažu mnogi 
danas. 

Mnogi ističu da je Bog Novog zavjeta posve drukči¬ 
ji u usporedbi s Jahvom. Ovo zapažanje - po sebi 
razumljivo - jedva se može spojiti s jednom dru¬ 
gom činjenicom. Ako analiziramo način života i po¬ 
našanja mnogih kršćanskih vjernika, dobit ćemo 
dojam da oni baš ne žive u Novom zavjetu što se ti¬ 
če slike Boga. Mnogi vjernici, ali i mnogi svećenici, 
najradije operiraju s Bogom zakonodavcem, sa za¬ 
povijedima i zabranama koje prikazuju kao neku 
stvarnost izvan nas, nasuprot čovjeku, u konfronta¬ 
ciji s čovjekom. 

Sve ovo daje ljudima osjećaj da se nalaze pod prisi¬ 
lom, pod nekom prijetnjom, što ne mogu uskladiti 
s osjećajem slobode koju danas uživaju. Posljedica 

je da se mnogi otuđuju od vjere, od Božjeg zakona, i 
Božji zakon gubi u isto vrijeme svoju istinsku narav i 
svrhu. Krivo je misliti da je Božji zakon neka prisila 
izvana, daje on najteži od svih postojećih na svijetu 
jer je neumoljiv, bezuvjetan, nepromjenljiv. Čovjeku 
ne preostaje drugo nego se pokoriti ili se pak oprosti¬ 
ti od kršćanske zajednice. 

Zapravo je ovo način mišljenja iz našeg civilnog živo¬ 
ta, što ga prenosimo na naš odnos s Bogom. Za civilni 
život vrijedi pravilo: pokoravaj se zakonima države, 
jer tako nećeš imati problema s vlastima. U odnosu 
na Boga vrijedi ovo isto pravilo. 

Iza ovog stava stoji slijedeći koncept u našoj svijesti: 
zakon Božji nam je nametnut da Bog ispita našu vjer¬ 
nost prema njemu i da Bog onda donese sud o nama 
s dvije mogućnosti: nagraditi ili kazniti. Konkretno se 
to dogodilo tako, da je Bog dao svoj zakon - Deset 
zapovijedi - s naredbom: ako budemo vršili njegov 
zakon, bit ćemo nagrađeni vječnim životom, u pro¬ 
tivnom bit ćemo kažnjeni vječnim prokletstvom. 
Ovo je vrlo pojednostavnjeno prikazano. Pa ipak ima 
dovoljno znakova da baš ova formula ispunja svijest 
mnogih kršćanskih vjernika. 

Božji zakon kao ispit, kao iskušenje. Kod mladih mo¬ 
žemo često čuti ovo: na pitanje, zašto smo na svijetu, 
odgovor glasi: Bog nas je stvorio da nas iskuša; ako 
položimo ispit, zadobit ćemo nebo kao nagradu, ako 
padnemo na ispitu, bit ćemo kažnjeni vječnim pak¬ 
lom. Kod ovakvih riječi moramo se duboko zamisliti. 
Moramo zapravo postati žalosni gledajući što su ljudi 
učinili od Boga, od nebeskog Oca. Ovo nije slika, ovo 
je karikatura Boga Isusa Krista i našeg Boga. Narav¬ 
no, u Bibliji ima takvih mjesta na temelju kojih si lju¬ 
di mogu stvoriti ovakvu sliku Boga. Npr. jedno takvo 
mjesto je odmah na početku Biblije: »Od svakog 
stabla u vrtu smiješ jesti po volji. Jedino od ovog 
stabla, koje uči razlikovati dobro od zla, ne smiješ 
jesti, jer ako budeš jeo, umrijet ćeš.« (Post 2,16-17). 
Prvi ljudi - Adam i Eva - kao i današnji ljudi doživlja- 



Crkveni pjevački zbor župe Milile, pod ravnanjem s. Vjekoslave, 
krajem siječnja 1936. pjesmom »ide Jure Jurandom« pozdravio je 
nadbiskupa koadjutora A. Stepinca prigodom njegova odlaska iz 
Supetra i prolaska kroz Milnu. Zahvaljujemo Pavlu Bonačiću 
Proliju koji nam je proslijedio ovu fotografiju. 


vaju ovaj Božji postupak kao autoritativno ponašanje. 
Bog traži od nas da se pokorimo njegovoj volji, bez 
pitanja - i u čovjeku se rađa težnja da učini baš sup¬ 
rotno onome što Bog naređuje. Tako su stvarno uči¬ 
nili prvi ljudi, tako čine i današnji ljudi. Čovjek - da 
tako kažem - najradije poseže za zabranjenim vo¬ 
ćem. Psiholozi kažu da je to posve normalno, da je to 
psihološki zakon. Ako je tome tako, onda je normal¬ 
no da ljudi ne poštuju Deset zapovijedi Božjih? 

Svakako je činjenica da je Bog morao uvidjeti da nje¬ 
gove zapovijedi malo pomažu, da se ljudi radije po¬ 
našaju mimo njih. Bog je htio sa svojim zapovijedima 
ljudima olakšati zajednički život, htio im je dati pra¬ 
vac života, utemeljenje njihova djelovanja na dobro 
sviju. Ljudi su htjeli drugo: po svojoj volji postupati i 
raditi. Ili bolje rečeno: ljudi nisu mogli baš sve shvati¬ 
ti što je Bog od njih tražio. Nedostajala je osnovica za 
'to. Ako duša i duh čovjeka nisu u redu, zakonodavac 
može stvarati mnoštvo zakona i zabrana, život se ne¬ 
će mijenjati jer ljudi ostaju isti. 

Ljudski govoreći, Bog je uvidio da more propisa i uvi¬ 
jek novi zakoni nemaju tu moć da čovjeka promjene. 
Stoga je Bog zahvatio u ljudsku povijest na drugi na¬ 
čin. Uspostavio je takve odnose između sebe i ljudi 
da bude ljudima moguće razumjeti Božju misao i 
Božju namjeru sa zapovijedima. Nastao je tako Novi 
savez između Boga i čovjeka. Novi odnosi su tražili 
novo utemeljenje na slobodi djece Božje. 

Sam je Isus Krist proklamirao slobodu bitnom di¬ 
menzijom našeg ljudskog života. Isus Krist je počeo 
ostvarivati već za vrijeme svog života na zemlji ono 
što je navijestio prorok Jeremija: »I dat ću im srce, to 
jest spoznaju, da me poznaju da sam ja Jahve, da bu¬ 
du narod moj, a ja Bog njihov jer će se oni svim sr¬ 
cem svojim k meni obratiti.« (Jer 24,7) Ne više pro¬ 
pisi, zakoni, zabrane nego nutarnja spoznaja, nego 
uvid srca, nadahnuće uma da ljudi uvide, da osjete i 
da se slobodno odluče za Boga. To je temelj Novog 
zavjeta: Duh Božji dotiče naše srce, Duh Kristov do¬ 
lazi k nama, a ne kamene ploče ispisanih zapovijedi. 

Novi zavjet je vrijeme slobode. Gdje je Duh Božji, tu 
je sloboda. Mi ljudi Novog zavjeta smo pod zakonom 
Duha. Ova sloboda Duha je ona moć koja nam omo¬ 
gućuje da u Božjim zapovijedima, npr. u Deset zapo¬ 
vijedi, prepoznamo zakon našeg života, koji je upisan 
u našem srcu. Kamene ploče su samo vanjski prikaz 
nutarnjeg zakona kojeg nosi svaki čovjek u svom sr¬ 
cu, pa i pogani, te i oni žive po Božjem zakonu iako 
ne poznaju Sveta pisma, uči nas Pavao Apostol (Rim 
1,1 ss.). Duh Božji nas prosvjetljuje da možemo gle¬ 
dati u poštivanju Božjih zapovijedi sigurni put k sret¬ 
nom i uspjelom životu, jer su Božje zapovijedi dokaz 
ljubavi Boga prema nama, a ne vršenje njegove vlada¬ 
vine nad nama. 

EUHARISTMSKI KONGRESI 


Euharistijski kongresi za vrijeme 
nadbiskupa A. Stepinca 

Imenovan i posvećen za nadbiskupa koadjutora, bla¬ 
ženi je Alojzije Stepinac odlučio provesti duhovnu, 
materijalnu i moralnu obnovu naroda. Zamišljeni je 
pastoralni plan ostvarivao proslavljanjem euharistij- 
skih kongresa. 

Božji je narod svesrdno prihvatio taj pastoralni Ste- 
pinčev program, te se u velikom broju uključivao u 
pokrajinska euharistijska slavlja dajući si oduška us¬ 
lijed raznovrsnih promidžbi ideja koje su išle na uš- 
trb Katoličke crkve i katoličkih istina, ali se i moral¬ 
no jačao da može nadvladati poteškoće koje su 
proizlazile iz neznanja ili tvrdoće života. 

Upoznali smo tijek i uspjeh Euharistijskih kongresa 
u Virovitici (održan na blagdan Velike Gospe 15. 
kolovoza 1934.), u Čakovcu, od 23. do 25. kolovoza 
1935. u ovom broju Glasnika donosimo prikaz Eu- 
haristijskog kongresa održanog u Bjelovaru, 20., 22. 
i 23. lipnja 1935. 

Euharistijski kongres u Bjelovaru 

Euharistijski kongres u Bjelovaru proslavljen je 19. 
i 20. lipnja 1935. Na Kongresu su sudjelovali i 
nadbiskup dr. Antun Bauer i nadbiskup-koadjutor 
dr. Alojzije Stepinac. Prije dolaska u Bjelovar i na¬ 
kon kongresa mons. Stepinac je vršio kanonsku vi- 
zitaciju i dijelio sakrament potvrde u župama Čaz- 
manskog i Bjelovarskog dekanata. U Bjelovaru se 
zadržao od 18. do 22. lipnja. 

Osim aktivnog sudjelovanja u kongresnim slavlji¬ 
ma, nadbiskup-koadjutor Alojzije Stepinac podije¬ 
lio je sakrament potvrde, a na svoj imendan, 21. 
lipnja, i prvu pričest dječacima i djevojčicama bje¬ 
lovarske župe. Tom prigodom je odobrio da se u 
Bjelovaru osnuje dječje sklonište koje će nositi nje¬ 
govo ime. 

Spoznaje o bjelovarskom Euharistijskom kongresu 
pripremljene su prema izvješćima koja je objavio 
katolički dnevnik Hrvatska Straža , 20., 22. i 23. 
lipnja 1935., a fotografski pojašnjena slikama iz 
Arhiva Postulature. 

Svečanosti za doček gostiju 

U utorak, 18. lipnja, prije šest sati poslije podne, ina¬ 
če mirne ulice Bjelovara jače su oživjele. Cijeli grad 
polazio je prema kolodvoru, gdje je pripremljen sve¬ 
čani doček dr. Alojziju Stepincu, nadbiskupu koadju- 
toru, koji je nešto poslije šest sati stigao vlakom iz 



Nadbiskup A. Stepinac dijeli sakrament sv. potvrde u Bjelovaru, 
19. lipnja 1935., prvog dana Euharistijskog kongresa 


Velikog Grđevca, gdje je boravio na kanonskoj vizita- 
ciji. Kod ulaska vlaka u stanicu gradska glazba je into¬ 
nirala križarsku himnu. Na to se pojavio nadbiskup- 
koadjutor u pratnji vlč. dr. Franje Sepera, nadbiskup¬ 
skog tajnika, g. Đurekovića, župnika u Velikoj Pisani¬ 
ci, i g. Metzgera. Tu je preuzv. nadbiskupa-koadjuto- 
ra najprije pozdravio gradski načelnik g. Josip Miha- 
ljev, a zatim djevojčica Nadica Rupa ovom pjesmi¬ 
com, koju je ispjevala gđa Karla Kolesarić: 

Pitala sam majku: 

Majčice ded reci! 

Hoće T danas doći 
Nadbiskup i k djeci. 

Hoće zlato moje, 

Djeca su mu mila. 

Onda bih ja, majko, 

Njemu cvijeće svila. 

Da dočekam milog, 

Riječi lijepo slažem, 

Sto osjećam, mislim 
Da mu milo kažem. 

Savila sam kitu 
A sad ovdje stojim 
Srce jako kuca, 

Malo se i bojim. 

Hoće li me vidjet, 

Saslušat me malu? 

Kad mu, što je došo, 

Kažem toplu hvalu? 

Mili natpastiru 
Primi cvijeće moje, 

A i malo srce 
Neka bude Tvoje! 

Nakon pozdrava djevojčica je preuzv. nadbiskupu- 
koadjutoru predala lijepi buket cvijeća, a potom se 
nadbiskup svima nazočnima toplo zahvalio na lije¬ 
pom dočeku. 


B 

Poslije pozdrava formirana je impo¬ 
zantna povorka, u kojoj su sudjelovala 
ova društva: 1. Križari. 2. Školska dje¬ 
ca-dječaci. 3. Školska djeca-djevoj¬ 
čice. 4. Gradska glazba. 5. Vatrogasna 
četa. 6. Hrv. pjev. društvo Golub. 8. 

Društvo željezničara sv. Andrije. 9. 

Križari. 10. Križarice. 11. Društvo 
Domagoj. 12. Hrv. kat. muževi. 13. 

Gospojinsko dobrotvorno društvo. 

14. Hrv. kat. žene. 15. Treći red sv. 

Franje. 16. Nebnica. 17. Predstavnici 
vlasti, ustanova i pozvanih društava. 

Povorka je kretala ulicom Kraljice 
Marije na trg pred crkvom, a uz svira¬ 
nje gradske glazbe i zvonjavu zvona sa 
gradskih crkava. U povorci su se isti¬ 
cale crkvene i križarske zastave, kao i 
zastave drugih društava. Pred crkvom je preuzv. g. 
nadbiskupa-koadjutora pozdravio toplim govorom 
mjesni župnik i dekan preč. Horvat. 

Potom je održana pobožnost euharistijskog klanja¬ 
nja i blagoslova, tijekom koje je nadbiskup-koadju- 
tor održao lijepu propovijed o svrsi euharistijskih 
kongresa. U govoru je istaknuo kako kongresi ima¬ 
ju svrhu, da se javno manifestira vjera, da se narod 
trgne iz malodušja te dade počast Bogu. 

Poslije blagoslova i propovijedi, g. Metzger je održao 
pred crkvom prigodno predavanje. 

U devet sati navečer priređeno je slavlje u počast 
nadbiskupu-koadjutoru. Bila je to impozantna baklja- 
da s lampionima, u kojoj su sudjelovala prije spome¬ 
nuta društva. Povorka se formirala pred sokolskim 
vježbalištem broj 1 i odatle pošla Strossmayerovom 
ulicom, Trgom kralja Petra i Preradovićevom ulicom 
pred župni dvor. Gradske su glazbe za vrijeme povor¬ 
ke intonirale lijepe koračnice. Sjaj svjetiljki i glazba 
učinili su za Bjelovar dosada neviđenu sliku. Članovi 
pjevačkih društava Dvojnice i Golub precizno su pred 
župnim dvorom, gdje se povorka zaustavila, otpjevali 
pod vodstvom gradskog organista g. Emila Černia 
Novakov Tvoj biser krasni. Nakon toga je nadbisku¬ 
pa-koadjutora pozdravio g. Slavoljub Kolesarić, pu¬ 
kovnik u miru i predsjednik kongresnog odbora. 

Na taj govor nadbiskup-Stepinac toplo je zahvalio, 
istaknuvši naročito, kako treba da ga podupru svi 
vjernici, koje mu je Bog povjerio, da može lakše no¬ 
siti svoje breme. Sva je moja nada u Gospodinu - 
nastavio je nadbiskup-koadjutor. 

Poslije govora su nadbiskupu-koadjutoru priređene 
srdačne ovacije i buran aplauz, u kojem je sudjelo¬ 
vao cijeli pred župnim dvorom sakupljeni Bjelovar. 

Nato je gradska glazba odsvirala nekoliko skladbi, a 
građanstvo je još dugo aklamiralo nadbiskupa Stepin- 


ca, očitujući tako nepodijeljene sim¬ 
patije prema svome natpastiru. 

Prvi dan kongresa 

U srijedu, 19. lipnja, nadbiskup- 
koadjutor je najprije slavio misu u 
župnoj crkvi sv. Terezije. Pod misom 
je pjevao crkveni pjevački zbor pod 
ravnanjem g. Emila Černia. Nakon 
mise nadbiskup-koadjutor dijelio 
svetu Potvrdu. Bilo je 960 potvrđe- 
nika. 

Oko 10 sati stigao je toga dana u Bje¬ 
lovar i hrvatski metropolit dr Antun 
Bauer, u pratnji preč. M. Pavlića. 
Hrvatskog metropolita pozdravili su 
u župnom uredu predstavnici crkve¬ 
nih i civilnih vlasti. Poslije sv. Potvrde g. Metzger 
održao je predavanje o Katoličkoj Akciji. 

Tijekom toga dana, svečanosti Euharistijskog kon¬ 
gresa poprimile su širi opseg. Široke gradske ulice 
odjekivale su pjesmom što su je pjevali hodočasni¬ 
ci, koji su u brojnim procesijama stizali iz okolnih 
župa, da na Euharistijskom kongresu manifestiraju 
svoju vjeru, uvećaju oduševljenje i osvježe svoj 
vjerski zanos. Stizali su seljaci i seljanke pješice bez 
obzira na težinu puta, samo da ravna Podravina bu¬ 
de što jače zastupana i da što glasnije progovori. 

Križevi i barjaci, koji su predvodili procesije, istica¬ 
li su se pred pobožnim povorkama, kojima je pjes¬ 
ma blažila napore puta. Te zanesene povorke, uz 
molitvu i pjesmu, ovaj su put dočaravale sliku iz 
prijašnjih vremena, kada su se naši Krajišnici na 
glas topova sakupljali u bjelovarske tvrđave, da iz 
njih pruže otpor neprijatelju, koji bi zaprijetio Kra¬ 
jini. Jednaki ushit kao onda među hrabrim Krajiš¬ 
nicima, dok su se sakupljali u sjedište regimente, 
vladao je ovih dana i među njihovim potomcima, 
koji su stopama svojih pređa pobožno polazili na 
Euharistijski kongres u Bjelovar. Tako su na ovim 
svečanostima bila zastupana sela i župe: Grubišno 
Polje, Zrinski Topolovac, Miholjanec, Ladislav, 
Kloštar, Virje, Molve, Novigrad, Kalinovac, Roviš- 
će, Vel. Pisanica, Cirkvena, Nevinac, Čazma, Cig¬ 
lena, Trojstvo, Jelačićevo, Ivanjska, Kapela, 
Đurđevac, Šandrovac itd. Osim toga bio je prisu¬ 
tan velik broj kongreganista iz Zagreba, Križevaca i 
drugih mjesta. 

Poslije podne u pola pet sati svečano je zborovanje 
otvorila gđa Agneza Topolčić, predsjednica društva 
katoličkih žena. Zborovanju su prisustvovali nad¬ 
biskupi Bauer i Stepinac, više uglednih svećenika 
i laika te prilično velik broj naroda. 

Na tom zborovanju govorili su: prof. Marica Stan- 



Nadbiskup A. Slepinac dolazi 
na euharistijski kongres 

ković o zadaći katoličke majke, prof. dr. Marko 
Klarić iz Zagreba o temi Katolička majka prema 
Presvetoj Euharistiji, prof. Petar Grgeč o važnosti 
naših župa i biskupija, g. Metzger o zadaći katolič¬ 
kog muža i dr. Vladimir Cicak o ulozi katoličke obi¬ 
telji u katoličkom narodu. Sakupljeno mnoštvo 
pažljivo je saslušalo govornike i zasluženo im aplau¬ 
diralo. Zborovanje je završeno nešto poslije šest sa¬ 
ti. Nakon toga bilo je u dvorištu osnovne škole 
kratko omladinsko zborovanje, na kojemu je govo¬ 
rio dr. Ivo Protulipac. 

U pola devet sati, pod vedrim nebom, na ljetnom 
vježbalištu sokolskog doma I. prikazivana je duhov¬ 
na igra Izgubljeni sin od Hansa Salata i Hermana 
Schella, koju je na hrvatski preveo svećenik dr. Ka¬ 
milo Dočkal. Igru je izvodio Dramski klub i Pje¬ 
vačka sekcija H. K. Kasina iz Zagreba, a režirao ju 
je Josip Krameršek, pa se to može smatrati sasvim 
sigurno jednom od najuspjelijih točaka kongresnog 
programa, što je i vrlo brojna publika šutke prizna¬ 
la za vrijeme same predstave, dok je onako zaokup¬ 
ljena igrom vrlo pažljivo pratila radnju, kako se to 
dosta rijetko događa. Jednako je tako publika odala 
priznanje glumcima i frenetičkim aplauzom na zav¬ 
ršetku igre. Kod prikazivanja je sudjelovala glazba 
42. pješadijskog puka u Bjelovaru. 

Nešto poslije 10 sati u srijedu na večer formirana je 
oko kapelice na visoravni Matije Gupca lurdska 
procesija sa svijećama, u kojoj su sudjelovala broj¬ 
na katolička društva. Procesiju je vodio nadbiskup- 
koadjutor dr. Alojzije Stepinac. Pobožne pjesme, 
koje je zaneseno pjevao brojni narod u ophodu, 
prolamale su mrak i tišinu i očito odavale duboko 
pobožnu dušu našega vjernog naroda. 

Jednako su i brojne svijeće, koje su vjernici nosili u 
procesiji, impresivno i ugodno djelovale na sve 
one, koji su sudjelovali u toj lijepoj manifestaciji. 
Lurdsku procesiju odveo je nadbiskup-koadjutor u 
župnu crkvu sv. Terezije, gdje je noću u 12 sati 
apostolski protonotar dr Ferdo Rožić odslužio sve¬ 
čanu ponoćku uz propovijed, koju je na opće zado¬ 
voljstvo vjernika snažno i sugestivno izrekao o. Jor¬ 
dan Viculin, poznati pučki propovjednik. 

Drugi i završni dan kongresa 

U četvrtak, 20. lipnja, ujutro u pola devet sati za¬ 
počeo je na improviziranom oltaru pred župnom 
crkvom sv. Terezije svečani pontifikal, koji je od¬ 
služio nadbiskup-koadjutor dr. Alojzije Stepinac 
uz brojnu asistenciju. Pontifikalu je prisustvovao 
i hrvatski metropolit i nadbiskup zagrebački dr. 
Antun Bauer. 

Za vrijeme pontifikalne sv. Mise propovijedao je o 
Euharistiji-temelju naše vjere sveučilišni profesor i 



Božji narod grada Bjelovara i okolice srdačno je pozdravljao 
nadbiskupa koadjutora dr. Alojzija Stepinca za vrijeme 
Euharislijskog kongresa održanog u Bjelovaru od 18. do 20. 
lipnja 1935. 

zagrebački kanonik dr. Stjepan Bakšić. Snažni go¬ 
vor u kojem je došla do potpunog izražaja poznata 
elokvencija vrsnog govornika, djelovao je na prisut¬ 
ni narod, koji je ispunio sav prostor pred crkvom i 
velik dio šetališta, prodorno i efektivno, što je svat¬ 
ko mogao primijetiti na cijelom mnoštvu, a i sam 
na sebi. 

Za vrijeme sv. Mise pjevao je pojačani crkveni zbor 
uz pratnju orkestra vojničke glazbe. Oltar je bio 
okićen zelenilom i cvijećem, a isto tako je bila oki¬ 
ćena zelenilom i crkva, pred kojom je stajao oltar. 
Brojne žarulje bile su geometrijski razmještene na 
pročelju crkve i po tornju, što je svake noći za vri¬ 
jeme kasnih kongresnih svečanosti pružalo vrlo li¬ 
jepu rasvjetu. Iza oltara stajao je red djevojčica, ko¬ 
je su bile obučene u narodnu nošnju iz različitih 
naših krajeva, dok su na lijevoj strani bile smješte¬ 
ne četiri grupe djevojčica s košaricama punim cvi¬ 
jeća. Svaka od ovih četiriju skupina djevojčica bila 
je obučena u haljine posebne boje. Tako je jedna 
skupina imala haljine ljubičaste boje, druga žute, 
treća plave i četvrta ružičaste, što je ostavljalo ne¬ 
sumnjivo vrlo ugodni dojam na prisutne. 

Svečani pontifikal je završio u 9 i četvrt. Nakon 
euharistijskog slavlja formirala se velika Euharis- 
tijska teoforička (ujedno i Tijelovska) procesija, u 
kojoj je sudjelovalo preko deset tisuća ljudi. Jed¬ 
nako je bilo u špaliru vrlo mnogo svijeta, koji je 
pratio odvijanje i kretanje ove uistinu najimpo¬ 
zantnije manifestacije cijeloga Euharistijskog 
kongresa. 

Procesiju je vodio nadbiskup-koadjutor dr. Alojzije 
Stepinac. Na početku procesije nosio je jedan dje¬ 
čak križ, dok su se iza njega svrstale škole: osnovna 
muška, osnovna ženska, stručna škola i gimnazija, 
vanjske župe, koje smo već spomenuli, abecednim 
redom. Svaka je župa bila tako razmještena, da su 
najprije išla njezina muška društva, a zatim ženska. 
Na početku svake župe nošena je na poduljem vr- 

Nadbiskup A. Stepinac dijeli sakrament sv. potvrde u Bjelovaru, 
19. lipnja 1935. 


šku drvena bijela pločica, na kojoj je crnim slovima 
bilo ispisano, kojoj župi koja skupina pripada. 
Mnoge su od tih skupina na sebe svraćale naročitu 
pozornost zbog slikovite i osebujne narodne noš¬ 
nje. Tako se naročito isticala skupina iz Korenova i 
Rovišća.Gradska glazba, koja je bila smještena od¬ 
mah iza župa, intonirala je za vrijeme procesije 
naizmjence s vojnom glazbom pobožne pjesme. Iza 
gradske glazbe dolazili su vatrogasci, poslije njih 
križari i križarice sa svojim barjacima, željezničar- 
sko društvo sv. Andrija, grupa domagojevaca aka¬ 
demičara iz Zagreba, Hrvatski katolički muževi, 
Gospojinsko dobrotvorno društvo, Hrvatske kato¬ 
ličke žene, Treći red sv. Franje, Vojna glazba i jedan 
odred vojske, Hrvatsko pjevačko društvo Dvojnice, 
Hrvatsko pjevačko društvo Golub, skupina dječaka 
i djevojčica u posebnim haljinama sa košaricama i 
cvijećem, časne sestre i svećenstvo. Iza Presvetog 
Otajstva stupali su predstavnici vlasti, ustanova i 
pozvanih društava, zatim crkveni zbor, drugi odred 
vojske, i konačno je išao ostali narod. Procesija je 
bila formirana u redove od 6 ili 4 osobe. 

Ovako formirana procesija kretala se Preradoviće- 
vom ulicom, ulicom Kraljice Marije i Trgom Stje¬ 
pana Radića, pa se Jugoslavenskim šetalištem i Su- 
pilovom ulicom vratila do župne crkve sv. Terezije. 
Prozori na kućama u spomenutim ulicama i trgovi¬ 
ma bili su okićeni zelenilom, cvijećem, sagovima i 
svijećama. Na taj su način građani Bjelovara odali 
počast Kristu u ovom velikom euharistijskom op¬ 
hodu, koji se dostojanstveno pomicao širokim bje¬ 
lovarskim ulicama. Kod realne gimnazije, na Trgu 
Stjepana Radića, kod kapelice sv. Florijana te kod 
Narodne čitaonice bile su od zelenila podignute 
sjenice, kod kojih je nadbiskup-koadjutor dr. Aloj- 
zije Stepinac podijelio blagoslov s Presvetim. Kod 
svake sjenice ispalio je odred vojske počasni plo¬ 
tun. Procesija je završila nešto prije dvanaest sati, 
kada je nadbiskup-koadjutor podijelio završni bla¬ 
goslov s Presvetim. 

Oko 12 sati otvorio je svečano kongresno zborovanje 
g. Slavoljub Kolesarić. Nakon njega su se izredali dr. 


Protulipac, gđa Stanković, prof. Petar Grgeč i major 
u m. Metzger. Svi su govornici bili srdačno aklamira- 
ni od prisutnog naroda, koji ih je pažljivo saslušao. 
Poslije zborovanja zahvalio se govornicima g. Kolesa¬ 
rić. Nakon toga narod se mirno razišao. 

U pol 1 sat bio je u dvorani osnovne škole priređen 
ručak za siromašne starce i starice. 

Njih je posjetio nadbiskup-koadjutor, kojega je 
pozdravila jedna starica pjesmicom, koju je ispje¬ 
vala gđa Karla Kolesarić. 

U 1 sat poslije podne priređen je u dvorani Sokol¬ 
skog doma 1. svečani banket, kojemu je prisustvo¬ 
valo oko 70 uzvanika. Među ostalima bili su: dr. 
Antun Bauer, nadbiskup zagrebački i hrvatski met¬ 
ropolit, dr. Alojzije Stepinac, nadbiskup-koadjutor, 
dr. Ferdo Rožić, mons. dr. Stjepan Bakšić, g. Slavo¬ 
ljub Kolesarić, p. u m. g. Josip Mihaljev, gradski na¬ 
čelnik, preč. Mirko Kapić, kanonik zagrebački, 
mjesni župnik preč. g. Horvat, preč. g. Pavao Jesih, 
prebendar, nadbiskupski tajnik dr. Seper, prof. dr. 
Nikola Kolarek, predstavnici civilnih i vojnih vlas¬ 
ti, predstavnici društava i tiska, itd. Sve je prisutne 
najprije pozdravio nadbiskup dr. Antun Bauer, za¬ 
tim nadbiskup-koadjutor dr. Alojzije Stepinac, g. 
Slavoljub Kolesarić. Govorili su poslije njih presvij. 
dr. Ferdo Rožić, gradonačelnik g. Mihaljev i dr. Za 
vrijeme banketa koncertirala je Gradska glazba. 

Za vrijeme cijelog kongresa priređena je u jednoj so¬ 
bi osnovne škole izložba katoličkog tiska. Izložbu je 
aranžirao g. Metzger, pa su brojni posjetioci, koji su 
je pogledali, iz nje jasno mogli upoznati situaciju, u 
kojoj se kod nas nalazi katolički tisak. Tu je bio izlo¬ 
žen jedini naš katolički dnevnik Hrvatska Straža, vi¬ 
še tjednika, glasnika i mjesečnika, knjige, edicije go¬ 
tovo svih naših katoličkih nakladnih poduzeća. 

Istoga dana poslije podne u 3 sata stigao je u prat¬ 
nji svog tajnika preč. g. Spiridiona Petranovića 
preuzv. g. biskup križevački dr. Dionizije Njaradi. 
On je posjetio u župnom dvoru preuzv. g. nadbis¬ 
kupa dr. Antuna Bauera i dr. Alojzija Stepinca. Na¬ 
kon toga se dulje vremena zadržao u srdačnom raz¬ 
govoru sa domagojcima. 

Poslije podne u pol pet sati ponovno je prikazana 
igra Izgubljeni sin, koju je posjetila brojna publika. 

Tijekom poslijepodneva vraćali su se hodočasnici 
kućama, nekoji pješice, a nekoji vlakovima, noseći 
nezaboravne dojmove s ovoga kongresa, na koje¬ 
mu je sudjelovalo od 25 do 30.000 ljudi. 

Trideset tisuća ljudi, od seljaka do intelektualaca, 
od radnika do obrtnika, osjetilo je za vrijeme Kon¬ 
gresa u sebi poletnu dušu. Čitavo je to mnoštvo is¬ 
punjavalo jedinstvo osjećaja i zajednica misli, i u 
tom je glavna veličina ovih euharistijskih dana. 

MOLITVA VJERNIKA - Ste nint eiro 2005. 


Uvodna misao: Pomolimo se Gospodinu našemu 
Isusu Kristu. Iznesimo mu svoje vapaje imajući 
pred očima uzor vjere, pouzdanja i ljubavi - bi. 
Alojzija. Neka i on s nama i za nas moli. 

Za Crkvu: Gospodine, molimo te da odanost - 
kojom se u tvoju svetu Crkvu ugrađivao naj¬ 
svjetliji lik Crkve u Hrvata, bi. Alojzije Stepinac - 
resi svakog člana Crkve. Daj nam i takvu odanost 
tvome namjesniku, rimskom prvosvećeniku, a bis¬ 
kupski zbor, svećenike i vjernički put ujedini u vje¬ 
ri i djelotvornoj ljubavi. Molimo te. 

Za narod: Gospodine, u ljubavi prema svojem 
hrvatskom narodu i domovini neka nas nadah¬ 
njuje onaj koji se u tome ni od koga nije dao natkri- 
liti - naš Blaženik. Daj nam otvorenost za ljubav i 
prema svim drugim narodima, jer smo svi tvoja 
djeca i međusobno braća. Molimo te. 

Za obitelj: Gospodine, brak i obitelj svetinja su 
koju si u početku htio kao zemaljski temelj, a 
sakramentom posvetio kao krunu duhovnog zajed¬ 
ništva. Zaštiti naše obitelji od razaranja i bijele ku¬ 
ge, našu mladež od nastranosti, razvrata i pogibelj¬ 
nih ovisnosti. Ispuni nas alojzijevskim duhom - 
očeve i majke povjerenjem u život, mladež odušev¬ 
ljenjem za poziv duhovnih vrednota. Molimo te. 

Za bolesnike i patnike: Gospodine, svijet je put 
patnje i bola - bolesti, nesreća, progona, muče¬ 
nja, ubijanja, razaranja i mržnje. Nisi ti, Gospodi¬ 
ne, htio ovakav svijet, nego si sve zlo htio prihvati¬ 
ti, ponijeti i ljubavlju ga preobraziti. Daruj nepoko¬ 
lebljivo pouzdanje patnicima da se ne postide što 
su krenuli tvojim putem. Daj da ljudsku zloću i đa¬ 
volsku zlobu, s vjerom u tebe, podnosimo ustraj¬ 
nošću mučenika Stepinca. Molimo te. 

Za umiruće: Gospodine, za sebe si nas stvorio 
da nikad ne uminemo - i kad umremo, da u te¬ 
bi živimo, u tebi se proslavimo i tebe veličamo. Daj 
nam smrt Blaženika - da umirući budu okrijepljeni 
popudbinom tvoga presvetog euharistijskog tijela, 
a mi svi s njima, u molitvenoj povezanosti dočeka¬ 
mo stupanj svetosti dostojan gledanja tvoga lica. 
Molimo te. 

Zaključna molitva: Gospodine Isuse Kriste, jedini 
posredniče između Boga Oca i ljudi, u tebe se 
pouzdajemo! Usliši naše molitve izlijevanjem Du¬ 
ha Svetoga iz milosrdne ljubavi Očeve, da tako ob¬ 
noviš lice naše zemlje hrvatske i svjetske. 

Koji živiš i kraljuješ, Bog u sve vijeke vjekova. 

Amen. 


»MOLITVENA ZAJEDNICA 
BLAŽENOG ALOJZIJA STEPINCA« 

Već sedmu godinu djeluje »Molitvena zajednica bla¬ 
ženog Alojzija Stepinca«. To je skupina katoličkih 
vjernika koja nastoji živjeti Evanđelje nadahnuta 
primjerom bi. Alojzija Stepinca. Do sada se u zajed¬ 
nicu uključilo oko 5.000 molitelja. Ta naša braća i 
sestre nastoje molitvom, praćenom savjesnim kr¬ 
šćanskim životom, pridonijeti vlastitoj osobnoj du¬ 
hovnoj formaciji, a time duhovnoj i moralnoj obnovi 
Crkve u Hrvata i samog hrvatskog naroda, na teme¬ 
ljima 14-stoljetne katoličke baštine. 

Tko može postati i što čini član molitvene zajednice 
»Blaženi Alojzije Stepinac«? 

Svaki se kršćanin može uključiti u Zajednicu »BLAŽE¬ 
NI ALOJZIJE STEPINAC«, koja promiče molitveni ži¬ 
vot, duhovne vrijednosti, i širi Kristovu ljubav u sva 
područja javnoga života, kako je to činio i bi. Alojzije. 

Prijavnica se može naručiti na sljedećoj adresi: 

Zajednica štovatelja 

BLAŽENI ALOJZIJE STEPINAC 

10000 Zagreb, Kaptol, 31; tel. (01) 481-1781; 

468-0426; fax.: (01) 468-0722 

Svaki štovatelj blaženog Alojzija Stepinca uključen 
u ovu molitvenu zajednicu moli: 

- za čast i proslavu Isusa Krista i Katoličke crkve 

- za čvrstoću osobne vjere i vjernosti Isusu Kristu i 
Crkvi 

- za svoje osobne nakane i potrebe 

- za domovinu Hrvatsku i svakog čovjeka 

- za očitovanje i potvrdu svetosti bi. Alojzija Stepin¬ 
ca u postupku njegove Kauze za proglašenje svetim 

Uz molitvu, svaki štovatelj bi Alojzija Stepinca uk¬ 
ljučen u ovu molitvenu Zajednicu svojim radom 
nastoji: 

- savjesno obavljati svoje svakidašnje obveze 

- svjedočiti kršćanske istine u privatnom i javnom ži¬ 
votu 

- surađivati s Postulaturom u promicanju Blaženiko- 
va glasa svetosti 

- sudjelovati svakog 10. u mjesecu u slavlju sv. Mise 
ili molitvenom sastanku 

- darom i žrtvom pridonositi za uspješan dovršetak pos¬ 
tupka za proglašenje svetim bi. Alojzija Stepinca 

S vjerom u Općinstvo svetih, za potrebe svoje i 
braće ljudi, osobito za ozdravljenje bolesnih i obra¬ 
ćenje nevjernika, moli zagovor bi. Alojzija Stepin¬ 
ca, biskupa i mučenika s nakanom što skorijeg nje¬ 
gova proglašenja svetim. 

STEPINAC I MLADI 


Zamjetna je bila bliskost koju je zagrebački nadbiskup Alojzije Stepinac uspostavljao s 
mladima na selu i u gradu, u školama i na sveučilištu. Bio je svjestan činjenice da su mla¬ 
di jamac sretnije budućnosti i Crkve i naroda. Znao je i to, da su mladi lako povodljivi za 
različitim idejama a da ne pitaju za cilj, kamo one vode. Znao je da u sebi nose tjelesno¬ 
st kao Božji dar, ali koji se može zlorabiti ako čovjek ne poštuje smisao zbog kojega je 
Bog obdario čovjeka sposobnošću stvaranja života. 

Koliko je bila opravdana Stepinčeva strepnja nad mladima, pokazuju stotine i tisuće smr¬ 
ti i žalosnih života mnogih mladića i djevojaka u hrvatskom narodu. Politički sustav i dr¬ 
žavno ustrojstvo stvara prigode i dopušta da mladi od najranije dobi postanu ovisnici o 
drogi, alkoholu, seksu. Jer su riječi blaženog Alojzija mladima bile poticaj na dobro i us¬ 
trajnost u njemu, u ovome broju Glasnika donosimo propovijed koju je pod naslovom: Ču¬ 
vati se zablude poganskog nacionalizma i zaraze internacionalnog komunizma, nadbiskup 
Stepinac održao akademskoj mladeži na završetku uskrsnih konferencija, u bazilici Srca 
Isusova u Zagrebu, 14. travnja 1940. 

Neka vas resi živa vjera, čvrsto ufanje, katolički ponos i karakternost! 

(Propovijed uskrsne konferencije za sveučilišnu mladež, 11. travnja 1 93 7.) 



Nadbiskup Stepinac (i dr. D. Nežić) prate dječju igru pred domom Gospe od Zdravlja sestara milosrdnica n Supetru na Braču, 

n siječnju 1938. 


Katolički akademičari i 
akademičarke! 

Kad su u svoje doba po nalogu masonske lože imali 
biti odstranjeni svi križevi iz francuskih škola, je¬ 
dan katolik na uglednom položaju našao se u dile¬ 


mi: ili odbiti takav uvjet i poslušati glas savjesti, pa 
prema tome izgubiti mjesto, ili poslušati nalog i 
pogaziti glas savjesti. Dotičnik, katolik žive vjere, 
nije krzmao ni jednog časa. Slijedio je glas svoje 
savjesti, tj. glas Božji. Izgubio je mjesto, jer ga 
smjesta svrgnuše. Na to je objelodanio slijedeću iz- 

Nadbiskup Alojzije Stepinac u dječjem sirotištu u Budimpešti, za vrijeme međunarodnog Euharistijskog kongresa, 28. svibnja 1938. 


javu: »Moje svrgnuće je najveća slava moga života. 
Dekret kojim sam skinut dat ću uokviriti, i da po¬ 
časna diploma ima da uči moju djecu, da se ima 
prije slijediti glas savjesti, nego li nalog bezbožnika 
uperen protiv slobode savjesti.« 

Dragi katolički akademičari! U činu ovog muža od- 
sijeva nekoliko divnih crta, koje bi morale da budu 
uzor Vama, uzdanici naroda. A te crte su: živa vjera, 
čvrsto ufanje, katolički ponos i karakternost; crte, 
kojima slabo obiluje naše doba, a kojih danas treba 
kao korica kruha, napose hrvatskim katolicima. 

Ja nimalo ne sumnjam, da u vašim mladim dušama 
bukti želja, da budete pobjednici u životu; da pre¬ 
gazite sve što je nisko, sve što je sramotno, sve što 
je nepošteno; sve što vam pokvareni svijet nariva- 
va, a protiv čemu se buni čitava Vaša mladenačka 
duša. 

Zaista, mladiću i djevojci u naše doba nije se lako 
održati na površini. Teško je onima na selu, koji 
imadu krov nad glavom i osiguran kruh kakav ta¬ 
kav, a još teže, rekao bih Vama, akademskoj omla¬ 
dini, koja više put nema ni kruha ni ruha. A ipak 
održati se morate na visini, koju traži razumna 
ljudska narav, koja nije i ne može biti isto što i živo¬ 
tinjska, makar istu marksisti i njima slični crtali 
najljepšim bojama. 

Ali odakle snaga, da se održite? I stari je poganin 
odobravao ono, što je bolje - video meliora pro- 


boque! a ipak? Slijedio je zlo i mora da zavapi - de- 
teriora sequor\ 

Odakle snaga, da pobijedite svijet, griješni, podli 
svijet? To si je pitanje postavio bio već sv. Ivan 
apostol: ))Quis est, qui vincit mundum - tko je, ko¬ 
ji svijet pobjeđuje?« 

Ali on daje i siguran odgovor: - Quis est, qui vincit 
mundum, nisi qui credit, quoniam Jesus est Filius 
Dei? - Tko je koji pobjeđuje svijet, osim onoga, ko¬ 
ji vjeruje, daje Isus Sin Božji? (1 Iv 5,5) 

Jedan je samo, koji može da Vam pruži snage, da u 
životnim borbama nikad ne podlegnete, a to je Kri¬ 
st, to je Bog! Bog svemogući, koji ne strepi ni pred 
kim; Bog svemogući, kojemu ništa nije sakrito; Bog 
vječni, koji će stajati i onda kad se sruši u ništavilo 
cio svijet. - Haec est victoria, quae vincit mundum 
fides nostra - Ovo je pobjeda koja pobijedi svijet, 
vjera naša! (1 Iv 5,4) 

Ali ja sam rekao na početku: ne vjera nego živa vje¬ 
ra. Ima njih mnogo danas kojima je na jeziku vjera 
u Boga, a tim istim jezikom svaki dan istog Boga 
proklinju. Ima mnogo njih, kojima je na ustima 
vjera u Boga, a ne srame se živjeti, sicut equus et 
mulus, quibus non est intellectus - Kao konj i maz- 
ga, koji nemaju razuma (Ps 31,9). Ima mnogo njih, 
kojima je na ustima vjera u Boga, a tu istu vjeru 
prodat će za zdjelu leće, ako ustreba, kao Ezav svo¬ 
je prvorodstvo. Ima mnogo njih, kojima je na usti- 

ma vjera u Boga, a nema ih nikad kod sv. mise, ni 
kod svetih sakramenata ili propovijedi. Ima mnogo 
njih, kojima je na ustima vjera u Boga, a žive u div¬ 
ljoj mržnji i ne žacaju se ni samih ubojstava, da za¬ 
dovolje strasti. To je mrtva vjera, za koju govori 
apostol: Fides sine operibus mortua est! - Vjera bez 
djela mrtva je. (Jak 2,26) 

Ali vaša vjera, katolički akademičari i akademičar- 
ke, ima da bude živa, to jest ispunjena dobrim djeli¬ 
ma. Onakova vjera, kakovoj je spjevao prekrasan 
slavospjev sv. Pavao u poslanici Zidovima. Ta i tako¬ 
va bila je neslomivo uporište starozavjetnim patri¬ 
jarsima i prorocima, apostolima i evanđelistima, 
mučenicima i ispovjednicima, kao i svima velikim 
ljudima sviju naroda i vjekova. 

Takova vjera rađa onu drugu divnu crtu koja resi 
čovjeka kršćanina na zemlji, a to je neslomljivo ufa¬ 
nje. Jer zaista, čega da se plaši čovjek, koji vrši za¬ 
kon Božji, savjesno?. Može li ga Bog ostaviti na cje¬ 
dilu, pretpostavivši dakako da vrši savjesno zakon 
Božji? Velim savjesno! Jer ne može govoriti o savjes¬ 
nom vršenju Božjeg zakona čovjek koji možda daje 
dnevno pol dinara milostinje, a uskraćuje radniku 
zasluženu plaću. Ili koji brblja o moralnom podiza¬ 
nju društva, a živi u priležništvu. Takovi valja da vr¬ 
še prije svega zapovijedi prema onoj: Observa man¬ 
data, haec est totus homo! 

A onda da vidimo, hoće li ih Bog pustiti da budu 
uništeni. Zar je Bog danas možda manje moćan ne¬ 
go prije hiljadu godina? Zar On danas manje znade 
nego li prije hiljadu godina? Zar je On danas manje 
dobar nego li prije hiljadu godina? On je i danas 
onaj isti sveznajući Bog! On je i danas onaj isti sve¬ 
mogući Bog! On je i danas onaj isti dobri Bog. Zato 
je kralj David na koncu svoga života, poučen život¬ 
nim iskustvom, mogao izustiti one lijepe riječi: Ju¬ 
nior fui, et enim senui et non vidi justum derelictum 
nec semen cius quacrens panem (Ps 36,25). - Bio 
sam mlad i ostario, ali nisam odbio pravednika ni 
potomstva njegova, da prose hljeba. Neka Vas dak¬ 
le, kao što rekoh, draga akademska omladino, resi 
prije svega živa vjera. Iz nje će narasti ufanje, koje 
vas ne će ostaviti ni onda, kad vam se bude činilo 
ljudski sudeći, da je sve izgubljeno. Vi ćete onda sli¬ 
jediti onog velikog muža Abrahama, za kojega govo¬ 
ri sv. Pismo, da je »vjerovao i protiv nade - credidit 
Abraham contra spem .« (Rim 4,18) Takovih ljudi 
treba naše doba, takovih ljudi treba naš ispaćeni na¬ 
rod. 

Čovjek pak koji je prožet takovom vjerom i tako¬ 
vim ufanjem, može i mora da bude ponosan na svo¬ 
ju religiju, može i mora da bude ponosan što je kr¬ 
šćanin, što je katolik. 

Ta čime se ljudi uglavnom ponose? Vrlo često svo¬ 


jim rodom, ako potječu od glasovitog oca ili majke. 
No tko se ipak od smrtnika može podičiti takovim 
ocem kao čovjek kršćanin, katolik? Sav začuđen 
nad dobrotom Božjom zavapio je sv. Ivan apostol: 
Videte, qualem caritatem dedit nobis Pater, ut Filii 
Dei nominemur et simus! (1 Iv 3,1) - Vidite, kakvu 
nam je ljubav dao Otac, da se djeca Božja zovemo i 
jesmo!« 

Jest! To je jedino realno plemstvo, koje ne svršava 
smrću, nego traje dovijeka. Drugi se mogu samo 
zvati plemići, ali sve je to plemstvo flos agri, quod 
hodie est et cras in clibanum mittitur! (usp. Lk 
12,28) 

Mi se pak djecom Božjom ne samo nominamur sed 
et sumus! 

Ljudi se, velim, diče ocem i majkom. No tko može 
uprijeti prstom na takovu majku kao mi katolici, 
kojima je majka Crkva katolička. Ona Crkva koja je 
preživjela Nerona i nerončiće i još će ih preživjeti. 
Ona Crkva, koja nije ograničena granicama pojedi¬ 
nih plemena ili naroda, već je obuhvatila čitavu 
zemlju; ona Crkva, koja je dala Europi i svijetu pra¬ 
vu izvornu civilizaciju, kojoj je temelj Bog. 

Cime se još diče ljudi i ponose? Svojim bogatstvom. 
Ako se je tim uopće vrijedno ponositi, onda se jedi¬ 
no mi imademo pravo ponositi, mi kršćani katolici, 
koji posjedujemo Boga, izvor svega bogatstva. Zato 
je mogao apostol reći: In omnibus divites facti esti. 
- U svemu ste postali bogatiji (1 Kor 1,5). Jer blago 
naše nije zemaljsko, koje »moljac i rđa kvari«, nego 
nebesko, kojeg ni moljac ni rđa ne kvari niti tat mo¬ 
že da ukrade (usp. Lk 12,33). 

Ljudi se konačno ponose znanjem. No ima li ljepšeg 
znanja nego li je znanje o Bogu, izvoru svih znanosti 
bez razlike, nego li je znanje onih istina, koje čovje¬ 
ka čine sretnim i u ovom i u prekogrobnom životu? 

Ako tko dakle može i smije da bude ponosan, to 
možemo i moramo mi kršćani katolici. 

I sami vidite, da čovjek prožet živom vjerom i ne¬ 
pokolebljivim ufanjem imade najbolju podlogu, da 
postane dobar karakter, kakovih danas krvavo tre¬ 
ba. Jer što je karakter? Ništa drugo, negoli svjesno, 
stalno djelovanje po stalnim principima. Koji ako su 
dobri, imadete pred sobom dobar karakter, kojemu 
skida kapu i protivnik i divi mu se. A tko će stalnije 
djelovati, tko će čvršće stajati negoli onaj, koji se 
uhvatio za nepomičnu pećinu, Boga! Zato i sam 
Krist gledajući onog velikog muža Ivana Krstitelja 
pun udivljenja govori: Quid exivistis videre? Arun- 
dinem vento agitatam? - »Sto ste izašli da vidite? 
Trsku, (...) /Mt 11,7/. 

Hrvatska straža, 13. travnja 1937. br. 83. str. 4. 

kard. KUHARU 


Piše: Celestin TOMIĆ 


DOBAR PASTIR STADA SVOG 

Sjećanja na Franju kardinala Kuharića, nadbisku¬ 
pa zagrebačkoga 

Dana 11. ožujka 2002. godine, u 4,20 sati, nakon 
što je primio sakramente umirućih, gotovo nep¬ 
rimjetno, kardinal Franjo Kuharić prešao je prag 
vječnosti. Doživio je iskustvo toga »otajstvenog 
prijelaza i susreta s božanskim Sucem. Kakva spoz¬ 
naja 1 . Nova i vječna 1 . Ljudima na zemlji nepriopćiva! 
Istina je otkrivena 1 . Prijatelji, samo to je važno 1 « 
Zapisao je on u svojoj Oporuci. 

Tako je umirla i sv. Terezija od Maloga Isusa: »Ula¬ 
zim u život!« I luteranski mučenik Dietrich Bon- 
hoeffer, kad je krenuo prema jezivoj smrti, travnja 
1945., onome koji mu reče: »Kraj je!« odgovori: 
»Za mene početak života!« 

Posljednje stvari 

Naš je Kardinal u svojoj Oporuci, koju je napisao 
1 7. siječnja 1982., zapisao: »Obredi moga pogreba 
neka budu prožeti vjerom u život vječni, u uskr¬ 
snuće tijela. Uvijek sam čvrsto i radosno vjerovao 
u tu Božju istinu o čovjeku. To je najsvetija, najpot¬ 
resnija i najsudbonosnija istina o postojanju čovje¬ 
ka. Posljednje stvari stoje pred svakim čovjekom 
kao konačna stvarnost pred kojom stoji naš pos¬ 
ljednji izbor: prihvatiti zauvijek Božju ljubav ili je 
zauvijek odbaciti. Uvijek sam o toj tajni rado raz¬ 
mišljao. Rado sam je propovijedao. U tome je sav 
smisao i bit našeg postojanja. Zato je smrt sveti 
trenutak rađanja za vječnost.« 

Kardinal Kuharić »rado je o tom razmišljao«. Pris¬ 
jećam se jednog razgovora s njim povodom jednog 



Mladomisnik Franjo Kuharić priprema se za polazak k oltaru za 
svoju Mladu misu 


moga članka: »Uskrsnuće tijela - život vječni« (OŠ 
2 /1975/ 156-163). Iznio sam nekoja nova mišlje¬ 
nja o uskrsnuću. Ostaje čvrsta istina vjere, da čov¬ 
jek odmah nakon smrti prelazi u vječno blaženstvo 
prolazeći kroz posebni sud koji određuje sudbinu 
čovjeka za svu vječnost. 

Isus kaza Marti: »Uskrsnut će brat tvoj!« Marta is¬ 
povijeda židovsku i kršćansku vjeru: »Znam da će 
uskrsnuti u uskrsnuću, u posljednji dan.« Isus joj 
obznani kršćansku novost: »Ja sam uskrsnuće i ži¬ 
vot; tko u mene vjeruje, ako i umre živjet će. I tko 
god živi i vjeruje u mene, neće umrijeti nikada.« 
(Iv 11,23-26) Raskajanom razbojniku Isus Raspeti 
kaže: »Zaista, kažem ti, danas ćeš biti sa mnom u 
raju.« (Lk 23,43) Lazar siromah umire i »odnesoše 
ga anđeli u krilo Abrahamovo« (Lk 16,22). Među¬ 
tim iščekujemo i slavni dolazak Krista kao suca, 
uskrsnuće tijela i opći sud. To su bitne sastojnice 
kršćanske vjere od početka. 

»Uskrsnuće tijela znači da poslije smrti neće živjeti 
samo duša nego da će i naše smrtno tijelo uskrsnu¬ 
ti.« (KKC 990) 

Kad oci govore o besmrtnoj »duši« ne misle na pla¬ 
tonsku ideju o duši koja se nalazi u tijelu kao u 
tamnici, grobu. Smrt bi bila izbavljenje i oslobođe¬ 
nje od tijela. Za biblijsku i kršćansku spoznaju: 
čovjek je duša i čovjek je tijelo; čovjek ne može 
postojati samo kao »duša«, niti kao »tijelo«. To dvo¬ 
je je neraskidivo povezano. Tijelo nije zlo u sebi, 
»grešno«. Tijelo kršćanina je Hram Duha, Hram 
Presvetog Trojstva. Ono će uskrsnuti. 

»Prvo uskrsnuće« (Otk 20,5) ostvarilo se u našem 
krštenju: krštenjem smo zajedno s Kristom »uko¬ 
pani u smrt, da kao što Krist Slavom Očevom bi 
uskrišen od mrtvih i mi tako živimo u novosti živo¬ 
ta.« (Rim 6,4). S Kristom smo »suukopani u kršte¬ 
nju, u njemu ste i suuskrsli.« (Kol 2,12). Kršte¬ 
njem postajemo »pritjelovljeni« Kristovu Mistič¬ 
nom Tijelu. Smrt to ne raskida. I dalje ostajemo 
udovi Proslavljeg, Uskrslog Krista. 

Nije to još ono »drugo uskrsnuće« kojega je samo 
Majka Božja postala dionicom uz Krista, ali je to 
dovršenje »prvog uskrsnuća u krštenju, neko du- 
hovsko uskrsnuće. Dakako, nalazimo se u velikom 
otajstvu i stoga to ne možemo izraziti i opisati, dok 
smo u prostoru i vremenu. Sigurno je da u smrti, 
koja je »dan istinskog rađanja na život« možemo 
govoriti kao i kod krštenja, da smo »suukopani i su- 
suskrsli s Kristom«. Iako opće uskrsnuće mrtvih i 
sveopći sud istom dolazi s Kristovim slavnim do¬ 
laskom na svršetku dana. 

Bilo mi je zanimljivo ovo razmatranje s preminulim 
kardinalom. 

Kardinal je rado o tome propovijedao. Tako Koriz- 
meno-uskrsnu poslanicu, 2. ožujka 1986., pod nas¬ 
lovom: »Ja sam uskrsnuće i život«, posvećuje ovoj 
istini. On veli: »Uskrsnuće je Isusovo objava i čov¬ 
jekove apsolutne budućnosti... Baš je tim događa¬ 
jem osvijetljena cijela naša egzistencija, u njemu je 
otkriven i naš smisao, naša vječna budućnost... To je 
temeljna istina Božje objave čovjeku. Stoga u svjet¬ 
lu uskrsnuća Isusova razmotrimo istine o posljed¬ 
njim stvarima čovjeka kako to vjeruje Crkva. To je 
tako potrebno u vremenu kad se baš te istine tako 
odlučno niječu...« 

Navodi dokument koji je izdala Kongregacija za 
nauk vjere, koji je u ime svetog Oca potpisao Kar¬ 
dinal Seper: »Crkva tvrdi da nakon smrti preživlju- 
je i opstoji određeni duhovni sastojak, obdaren svi¬ 
ješću i voljom, tako da ljudsko ’ja’ i dalje postoji. 
Da bi označila taj sastojak, Crkva upotrebljava riječ 
'duša’, a ta je riječ posvećena upotrebom u Pismu i 
predaji.« 

Kardinal Kuharić nastavlja: »Tako smrt čovjekova 
nije prestanak njegova života, nije potpuno unište¬ 
nje njegova bića, nije nestanak u ništavilu. Ipak je to 
najozbiljniji i najpotresniji trenutak ljudskog života, 
prijelaz u sasvim novu stvarnost i novi način života. 
Svaki umire sam. To je iskustvo nepriopćivo. Buđe¬ 
nje pak našega ja u onostranosti ispunja dušu neiz¬ 
recivim iznenađenjem. Kako je to silna spoznaja: sa¬ 
da postojim u vječnosti! U kakvoj vječnosti 7 To je 
najvažnije pitanje cijelog našeg postojanja. 

Odgovor na to pitanje ovisi o našem izboru u ovom 
vremenitom životu...« 

»Duša spoznaje Boga 'licem u lice’. Kakvo otkriće! 
Kakav doživljaj! Kakva spoznaja! To je nebo ili raj ! 
Bog je nebo nebeske Crkve, svetih anđela i svetih 
duša. 

Kakvo ushićenje ispuni dušu kad ugleda ljepotu sa¬ 
moga Boga! Kakva sreća obraduje dušu kad uroni u 
ljubav samoga Boga... 

Čovjekov se ja u toj sreći ne raspline nego je svjes¬ 
no živi. To je život vječni. Neiscrpivi je kao što je 
neiscrpiv izvor. Izvor je Bog-punina... 

To je vječni smisao postojanja. To znači živjeti. To 
znači konačno biti . To je konačno ispunjenje Isuso¬ 
va obećanja: ’... Vi ćete me vidjeti, jer ja živim, i vi 
ćete živjeti' (Iv 14,19)« [Ja sam uskrsnuće i životi 
/Iv 11,25/ Korizmeno-uskrsne poslanice kardinala 
Franje Kuharica, Zagreb 1997., 245-280) 

Tako razmišlja, propovijeda i živi kardinal Kuharić. 
U toj vjeri i nadi je prešao prag vječnosti da živi 
vječno u Bogu. 



Franju Kuharića, mladomisnika pozdravljaju djeca prije polaska 
na slavljenje Mlade mise 


Dobar pastir 

Kardinal Franjo Kuharić tiho, gotovo nečujno pre¬ 
šao je prag vječnosti. Međutim zvona zagrebačkih 
crkava i sredstva priopćavanja brzo su prenijela vi¬ 
jest da je preminuo naš dobri kardinal Kuharić. I 
nastala je upravo dirljiva utrka da se istaknu vrline 
i zasluge preminulog Pastira Crkve: od najviših cr¬ 
kvenih dostojanstvenika do priprostog puka, od vr¬ 
hovnika državne vlasti, predsjednika Republike, 
vlade i Sabora, do običnog građanina. 

Evo nekih naslova. Preminuo je: »Branitelj hrvat¬ 
skog naroda i Crkve, »svjedok u vrijeme teških is¬ 
kušenja«, »obilježio je epohu hrvatske povijesti«, 
»Čovjek Crkve i molitve«, »čovjek vjere, vjernik, 
živio po vjeri«, »Svjetlo na brijegu i svjetionik vje¬ 
re, odvažan prorok i mudar savjetnik«. 

Bio je kardinal dobrote, zagovornik malenih i obes¬ 
hrabrenih. Bio je »kamen oslonac kad se mislilo da 
nema izlaza iz mraka jednoumlja koji je godinama 
pritiskivao naše narodno biće. Sretan kad je vidio 
da Hrvatska uskrišava. Tugovao je s ranjenicima, iz¬ 
bjeglicama, s onima koji su izgubili svoje najdraže u 
Domovinskom ratu. Opraštao svima koji su ga pro¬ 
gonili i zlo mu činili i onima koji su mu se na stra¬ 
nicama novina izrugivali.« 

Nadbiskup zagrebački J. Bozanić, u opraštajnom 
govoru nakon završetka misnog slavlja za pokojnog 
kardinala, ističe kako je kardinal Kuharić dijelio 
sudbinu sa svojim vjernicima, sa svojim poniženim 
hrvatskim narodom, kojemu je znao brisati suze, s 
kojim je znao jesti gorki kruh tuđine. Navodi zna¬ 
čajne riječi kardinala Kuharića iz propovijedi u Ma¬ 
riji Bistrici, 15. kolovoza 1991.: »Bogoljublje je 
nužno i čovjekoljublje. A čovjekoljublje je i rodo¬ 
ljublje. Stoga i naše rodoljublje ne smije biti otro- 
vano ni kapljicom mržnje niti želje za osvetom. 
Obrana slobode i mira je pravo i dužnost, ali uvijek 
u zakonitosti pravne države.Stoga naše rodoljublje 
ne smije biti ni rasističko, ni imperijalističko ni šo¬ 
vinističko. Naše je rodoljublje kršćansko. Stoga po¬ 
navljam ono što sam kazao nedavno u Petrinji: Ako 

Lijes s lijelom preminulog kardinala A. Slepinca na ramenima 
bogoslova podignu! je i prenesen iza glavnoga oltara Katedrale, 
gdje je položen n grobnicu zagrebačkih nadbiskupa 


je moj protivnik spalio moju kuću, je neću zapaliti 
njegovu. Ako je razorio moju crkvu, ja neću dirnuti 
njegovu, dapače, čuvat ću je. Ako je napustio svoj 
dom, ja neću ni igle uzeti iz njegova. Ako je ubio 
moga oca, brata, sestru, ja neću vratiti istom mje¬ 
rom nego ću poštovati njegova oca, brata, sina, ses¬ 
tre 1 .« 

Kardinal Kuharić nije poznavao jezik mržnje, osve¬ 
te, nasilja, već govori evanđeoskim jezikom o ljuba¬ 
vi, pravdi, praštanju. »Nosio je križ jedne Crkve i 
jedne nacije.« Čitav život zauzimao se za mir, prav¬ 
du i ljubav među ljudima. 

Nekoji su vidjeli u njemu drugog Stepinca, alter 
ego kardinala Stepinca. Mons. Vladimir Stanković 
veli: »Moglo bi se reći daje bio drugi Stepinac i za¬ 
to ga komunističke vlasti nikako nisu mogle smisli¬ 
ti.« Tako su ga nazivali i njegovi protivnici, što je za 
njega bila posebna čast budući da je išao stopama 
bi. Alojzija, u ljubavi prema pravdi i slobodi, u lju¬ 
bavi prema Crkvi i hrvatskom narodu, posebno u 
ljubavi prema Svetom Ocu. 

Možda je ipak bolje gledati u njemu novog Stepin¬ 
ca. Svakako poslije Stepinca bio je čovjek broj je¬ 
dan u obrani slobode vjere i tu je bio beskompro¬ 
misan. 

Međutim, svaki Božji ugodnik uprisutnjuje jednu 
značajku Isusa Krista. Tako je i kardinal Kuharić 
uprisutnio lik Spasitelja - »dobar pastir stada svo¬ 
ga«. Bio je čovjek vjere, izrazite duhovnosti. Mons. 
Stanković svjedoči da je bio svet kao i Stepinac. 
On veli: »Doživio sam ga kao čovjeka duboko uro¬ 
njena u Boga molitvom, čovjeka koji je bio u stal¬ 
noj kontemplaciji.« 

Uspoređujući kard. Kuharića s prethodna dva kar¬ 
dinala veli mons. Stanković: Stepincu su se divili, 
jer je bio velik svetac i velik borac za ljudska i na¬ 
rodna prava; Sepera su poštivali - bio je integralna 
osoba, vjeran Crkvi i papi; Kuharić, osim što je 
imao sve to, imao je toliko ljudskosti da su ga ljudi 
uistinu voljeli. 


Bio je »odvažan prorok i mudar savjetnik«, odlučan 
i neslomljiv navjestitelj spasenja, neumorni brani¬ 
telj istine i slobode, odgojitelj savjesti, neposredni i 
blag sugovornik. Bio je borac za ljudska prava i na¬ 
rodno dostojanstvo, simbol hrabrog otpora totali¬ 
tarizmu, vjernosti Bogu, Crkvi i Svetom Ocu. Ni¬ 
kada nije bio čovjek ili biskup »trulih kompromi¬ 
sa«. 

Kolumnist »Večernjeg lista« M. Ivkošić piše: »Hr¬ 
vatska je u svojoj povijesti imala svojih veličina ko¬ 
je su ostavile traga kršćanskoj misaonosti, u politi¬ 
ci, u kulturi i drugdje. Kuharić takvoga traga nije 
ostavio, ostavio je nešto mnogo dragocjenije, pe¬ 
njući se u crkvenoj hijerarhiji Kuharić je sve više si¬ 
lazio k narodu. Imao je u tome veliku prednost: 
Evanđelje je naučio i živio u rodnom Pribiću, među 
svojim bližnjima, s Evanđeljem se uzdigao do najvi¬ 
ših počasti i govoreći slikovito i doslovce, a s njime 
je u Pribiću u hrvatskom puku uvijek ostao. 

U njegovim propovijedima nije bilo ni gromovitos- 
ti ni intelektualnih dosjetki nego narodske slikovi¬ 
tosti s kojom je riječ Božju učinio na dohvat svako¬ 
me, svačijem srcu i duši. Veliki ljudi ne udaljuju se 
od malih, običnih. 

Veličina koja se nije razlikovala od onih za koje je 
veličina postao, od naroda.« 

Neki su se tužili na njegove duge propovijedi. Pro¬ 
povijedao je ono što je sam živio. Njegove propovi¬ 
jedi su razmišljanja čovjeka velike vjere i nade. U 
propovijedi on poziva Božji puk da s njime razmat¬ 
ra istine vjere. Onaj koji je odbio tu suradnju tome 
je propovijed duga. Onaj koji je ušao u duhovnu 
struju s kardinalom Kuharićem, propovijed mu je 
bila uvijek kratka. Htio bi nastaviti razmatranje. 

Prigodom dodjeljivanja počasnog doktorata Kato¬ 
ličkog bogoslovskog fakulteta kardinalu Kuhariću, 
tadašnji dekan o. Jordan Kuničić rekao je, da je 
svaka njegova korizmeno-uskrsna poslanica mala 
doktorska radnja. 

Bio je »čovjek vjere i velikog predanja u Boga i čov¬ 
jeka«, rekao je papin izaslanik na pogrebnom slav¬ 
lju, kard. Tomko. 

Mons. Jure Bogdan, rektor Zavoda sv. Jeronima u 
Rimu, kaže: »Bio je hrabri i neumorni pastir hrvat¬ 
ske Crkve u 20. stoljeću, pravi stožernik, veliki 
svjedok vjere poput biblijskih patrijarha.« 

Sve je to sažeto u sućuti Ivana Pavlja II.: »Primivši 
vijest o pobožnom prijelazu kardinala Franje Kuha¬ 
rića... izražavam svoje duboko sudjelovanje u boli 
zbog cijenjenog i zaslužnog pastira, koji je znao ve¬ 
likodušno, mudro i vjerno služiti Božjem narodu 
povjerenom njegovoj pastoralnoj brizi. On se, kako 
tijekom komunističkog režima tako i nedavnog raz- 


BLAŽENI ALOJZIJE STEPINAC 1 [god. XII.3 2005. 


doblja nacionalne povijesti označenog stradanjima 
hrvatskog naroda, svim snagama zauzimao za obra¬ 
nu slobode i dostojanstva hrvatskog naroda, ujedi¬ 
njujući blagu ljubav s čvrstom postojanošću pastira 
odgovornog za stado. Kao čovjek koji je bio potpu¬ 
no posvećen evanđeoskoj zadaći, dao je dosljedno 
svjedočanstvo za Krista, neumorno ulijevajući 
pouzdanje i hrabrost vjernicima u tijeku teških 
kušnji kojima je bila izložena hrvatska zemlja.« 

Kardinal Franjo Kuharić bio je doista »dobar pastir 
stada svog«. 



Vlons. Franjo Kuharić, tek posvećeni biskup, dolazi na 
Euharistijsko slavlje u jednu župu Zagrebačke nadbiskupije 


Krvava kupelj 

Dana 3. lipnja 1945. nadbiskup Stepinac je pušten 
iz zatvora i odmah je posjetio Bogoslovsko sjeme¬ 
nište. Franjo Kuharić o tome svjedoči: »Bio je nas¬ 
mijan i vedar, a iz njega je zračila živa vjera, koja 
mu je ulijevala hrabrost i odlučnost. Nikada nije 
bio tako bliz svojim klericima kao tom zgodom. 
Rekao im je samo nekoliko riječi s primjedbom: 
'Bit će borbe, najviše za odgoj mladeži!« (Benigar, 
466) 

Malo poslije toga, 15. srpnja 1945., bilo je ređenje. 
Među petnaestoricom redenika bio je Franjo Ku¬ 
harić. Za stolom im je bi. Alojzije rekao: »Šaljem 
vas u krvavu kupelj.« Nije to bila samo neka pjes¬ 
nička slika, već kruta zbilja, u koju se brzo uvjerio 
Franjo Kuharić i njegovi kolege. 

Dana 1. studenoga 1945. vlč. Kuharić je započeo 
kapelansku službu u Radoboju, a 1. rujna 1946. 
preuzeo je privremnu upravu župe u Rakovu poto¬ 
ku. Kad je došao u župu, istog dana je bio ubijen 
župnik u Sv. Martinu pod Okićem, pa je on vodio i 
tu župu. Od godine 1957. do 1964. bio je župnik u 
Samoboru. 

Dana 22. veljače 1947. izbjegao je atentat. Nije bio 
u kući kad su komunistički bojovnici provalili. Raz¬ 
bili mu propelo, kalež, pokaznicu, odijelo odnijeli i 
ostavili u demoliranoj sobi ceduljicu: »Druže pope, 
makni se što prije jer će te magla pojesti.« 


Godine 1948. bio je fizički napadnut u Jakovlju 
dok je vodio hodočašće na Mariju Bistricu. 

Dana 10. prosinca 1956. bio je pozvan na UDBU u 
Zagreb zbog njegove »podrivačke i kontrarevoluci- 
narne djelatnosti«, da sili djecu na vjeronauk, govo¬ 
ri da tisak laže... Preslušavanje je trajalo tri dana po 
tri sata. 

Prije nego je odselio u Samobor, zaplijenili su mu bi¬ 
cikl, jer je navodno bio veliki porezni dužnik. Bicikl 
»Bianchi« je bio vlasništvo prijeratnog tajnika nunci¬ 
jature u Beogradu G. Del Mestrija, koji je on pohra¬ 
nio kod isusovaca, a oni ga predali Mati Joviću upra¬ 
vitelju župe u Rakovu Potoku. I ovaj ga ostavio Franji 
Kuharicu kad mu je predao župu. On je sestri Del 
Mestrijevoj, koja je živjela u Banjoj Luci, platio bicikl 
4.000 din. Kada je krašićki župnik to priopćio bi. 
Alojziju, ovaj je odmah dao 4.000 dinara da otkupi 
bicikl koji mu je tako potreban. 

Doznalo se, tko mu je spremao atentat i demolirao 
župni stan. Kasnije je toga Kuharić vjenčao i sve 
mu oprostio. O svojim »isljednicima« koji su ga is¬ 
pitivali govorio je uvijek lijepo, sa smiješkom. Sam 
kaže: »Nipošto nismo bili zbunjeni ni malodušni 
zbog toga što su nas novine proglašavale narodnim 
neprijateljima.« 

Odakle snaga? Prvo crpio je snagu u molitvi, a on¬ 
da bio mu je »trajno nadahnuće i silno utočište«, 
»svetinja i smjerokaz« zatočenik u Krašiću bi. Aloj¬ 
zije Stepinac, što potvrđuju pisma koja je bi. Aloj¬ 
zije napisao vlč. Franji Kuharicu. 

Nadahnuće i uporište 

Dana 6. prosinca 1951. zagrebački je nadbiskup i 
lepoglavski zatočenik Alojzije Stepinac prebačen iz 
zatvora u Lepoglavi u zatočeništvo u župnu kuću 
svoje rodne župe u Krašiću. U početku su još mog¬ 
li svećenici doći nadbiskupu u posjete, iako je UD- 
BA dala svima na znanje da je Stepinac zatočenik, 
kojemu se ne može i ne smije ići. 

Sačuvana su nam pisma-odgovori bi. Alojzija Franji 
Kuhariću, dok je bio župnik u Sv. Martinu pod 
Okićem. U tim pismima otkrivamo ljepotu sveće¬ 
ničke duše mladog dušobrižnika Franje Kuharica. 

Prvo sačuvano pismo datirano je 1. rujna 1954. Iz 
pisma se vidi da Franjo Kuharić traži odobrenje da 
se svećenici kao svećenici posvete BI. Djevici Ma¬ 
riji. BI. Alojzije mu odgovara: »Primio sam Vaše ci¬ 
jenjeno pismo i pročitao ga pomno obzirom na važ¬ 
nu stvar o kojoj se radi. Malo prije nego sam dobio 
Vaše pismo uputio sam na zamolbu Vašeg dekana 
za dekansku konferenciju Vašeg kotara quasi - 
exhortu, koja se u biti slaže s Vašim prijedlogom. U 
njoj naime pozivljem svećenike Vašeg dekanata i 
razumljivo i sve ostale, da budu što bolji sljedbeni- 

ci Marijini, što bi se vrlo lijepo rješilo prijedlogom 
posvete Majci Božjoj. Istina, mi smo već imali više 
posveta Mariji, kao što je čitave dijeceze god. 
1942., prigodom enciklike Svetog Oca o posveti 
svijeta Bezgrješnom Srcu Marijinu. Ali ova posveta 
bi bila svakako nešto posebno, obzirom na to, da se 
radi samo o svećenicima, koji su po zvanju svome 
određeni, da budu predvodnici svake dobre kr¬ 
šćanske misli u našem narodu. 

Ja dakle u načelu Vaš prijedlog prihvaćam, a glede 
ostalog ću još razmisliti. Mislim da bi tekst bio 
preopširan za samu posvetu, premda s druge stra¬ 
ne potiče onoga, koji se posvećuje, na dublje raz¬ 
mišljanje i produbljivanje svijesti što znači posveti¬ 
ti se Bogorodici. 

Kada dakle razmislim stvar, napisat ću kratku pop¬ 
ratnu poslanicu k tekstu posvete, i preko Duhov¬ 
nog Stola na prikladan način dati ju na znanje sve¬ 
ćenicima (vjerojatno diskretnim putem zbog poz¬ 
natih naših prilika). Možda biste Vi mogli već na 
sadanjoj dekanskoj konferenciji pripravljati teren 
za tu stvar, ali bez buke za javnost radi gore označe¬ 
nog razloga. UDBA naime imade posvuda svoje pr¬ 
ste i mislila bi, da se sprema revolucija u zemlji, 
makar se radi o najnevinijoj stvari i čisto internoj 
crkvenoj stvari koja se njih ni najmanje ne tiče...« 

Izgleda da je ideja propala. Ali ostaje istina, da je 
Franjo Kuharić bio duboko marijanski svećenik i 
biskup, i da je tu posvetu obavio. Njegovi nagovori, 
poslanice, okružnice uvijek završavaju s Marijom. 
U Marijanskoj godini 1988. 21. veljače posvećuje 
korizmeno-uskrsnu poslanicu Mariji pod naslovom 
»Veliča duša moja Gospodina«. Jedno poglavlje 
posvećuje »Posveti Bezgrešnom Srcu«. Na pitanje: 
»Sto znači posveta Bezgrešnoj?« odgovorio je: »To 
znači uključiti se u Marijinu vjeru i ljubav, u Mariji¬ 
no prihvaćenje otkupljenja. To također znači prih¬ 
vatiti Mariju za svoju Majku u redu milosti’ (LG, 
61)... Posvetiti se njezinu Srcu nije li ispunjenje 
Spasiteljeve volje izrečene u najsvetijem času povi¬ 
jesti: ’Zeno, evo ti Sina!’ Zatim reče učeniku: ’Evo 
ti majke!’ I od toga časa uze je učenik k sebi (Iv 
19,26-27)... Posvetiti se njezinu Srcu znači usvoji¬ 
ti svjesno, slobodno i znakovito njezin stav u odno¬ 
su prema Bogu u poslušnosti vjere... 

Posveta nije nikakav pobožni formalizam, nego je 
životna odluka: htjeti biti uvijek na Božjoj strani 
poput Marije Bezgrešne!« 

Vlč. Franjo Kuharić bio je i kanal za pisma i knjige, 
koje su slali kardinalu Stepincu brojni svećenici, 
redovnici i redovnice i vjernici. Preko njega je o. 
Pio Polonijo, provincijal franjevaca konventualaca, 
poslao bi. Alojziju ciklostilom umnoženi životopis 
oca Kolbea. Kardinal Stepinac odgovara 17. pro¬ 


sinca 1954. i o. Piju i vlč. Kuhariću. U pismu vlč. 
Kuhariću piše: »Primio sam Vaše cijenjeno pismo s 
prilogom, na čemu srdačno zahvaljujem. Ja sam 
doduše već više toga čitao o o. Kolbeu, ali će mi 
dobro doći koji put i ova biografija. Izgleda da nije 
daleko dan, kad će doći na oltar i o. Kolbe. Opet 
nova potvrda, da je Crkva Kristova uvijek plodna 
majka svetaca... 

Drago mi je, da među našim klerom sve više prodi¬ 
re duh Gospin, i da se svećenici sve manje boje 
progonstva i materijalnih nedaća, koje su s time u 
vezi... Bog će nam pomoći, dok nadu stavljamo u 
njega i zagovor Bogorodice. 

Uz blagoslov i pozdrav u Gospodinu Vama i sus¬ 
jednoj braći svećenicima. + Alojzije kard. Stepi¬ 
nac, nadbiskup zagrebački.« 

Bi. Alojzije Stepinac, 26. rujna 1955., piše vlč. Ku¬ 
hariću: »Od Vaših kolega s proslave desetgodišnji- 
ce svećeništva primio sam odulje pismo, koje me je 
iskreno obradovalo, kad vidim kako svećenička lju¬ 
bav i sloga sve drži na okupu, kao i prije deset godi¬ 
na, kad su primili sveti red. Tako pružaju krasno 
svjedočanstvo svijetu prema onoj Kristovoj: In hoc 
cognoscent omnes quia discipuli mei estis, si dilec- 
tionem habueritis ad invicem (’Po ovom će svi zna¬ 
ti da ste moji učenici, ako budete imali ljubavi jed¬ 
ni za druge’, Iv 13,35). 

Kad se ne služim poštom, a zamolili su blagoslov, 
šaljem im ga svima preko Vas, pa makar ga izručili 
na slijedećem bratskom sastanku. Neka ih dobri 
Bog sve uzdrži u krepkom zdravlju, jer krvavo tre¬ 
bamo dobrih svećenika. Ali neka ih još više utvrdi 
u milosti svojoj, i Vas i sve njih, da primam carita- 
tem suam non relinquant (’da prvu ljubav svoju ne 
ostave’, Otk 2,4), kako Gospodin predbacuje an¬ 
đelu Crkve u Efezu, nego da je sačuvaju do kraja i 
umnože prema silama. U životu one jumačke se- 
rafske svetice Te režije Avilske čitamo, da je uvijek 
poticala svoje redovnice, da proslavu Crkve i spas 
duša uključuju uvijek kao najpreču potrebu u svoje 
molitve. Razlog navodi sama svetica kad kaže: 
'Vjerujem, da duša, koju je naša molitva i trud, 
potpomognut milošću, pridobio za kraljevstvo 
Božje, više raduje Boga nego sve ostalo, čime bi Mu 
mi mogle služiti.’ U istom duhu je i na samrti kli- 
cala od radosti, što se rodila u katoličkoj Crkvi: 
'Gospodine, ja sam kćerka Crkve!’ 

Vi ste ne samo sinovi nego i svećenici Crkve Božje. 
Imadete u rukama još mnogo jača sredstva za pros¬ 
lavu Crkve i spas besmrtnih duša. Zato vam svima 
ponovo stavljam na srce, dok jedan dio (i ako nez¬ 
natan) žalosnih svećenika sramoti svoju majku Cr¬ 
kvu žalosnim otpadom i upropašćuje duše, koje su 
im bile povjerene, da vi dvostrukom revnošću radi- 





BLAŽENI ALOJZIJE STEPINAC 1 Cgod. XII.] 2005. 


mm 



Franjo Kuharici pomoćni biskup zagrebački, polazi iz župne kuće 
u jednoj župi Zagrebačke nadbiskupije prema mjestu održavanja 
Euharistijskog slavlja 


te na proslavu Crkve katoličke i spas besmrtnih 
duša našeg ispaćenog naroda, kojemu dovikujte 
često u ovim žalosnim danima pometnje svih poj¬ 
mova onu riječ sv. Ambrozija: 'Ubi Petrus , ibi Ec- 
clesia, ubi Ecclesia, ibi nulla mors, sed vita aeter- 
na.’ ('Gdje je Petar, tamo je i Crkva, a gdje je Cr¬ 
kva, tamo nema nikakve smrti, nego život.')« 

Vlč. Franjo Kuharić rastao je u ljubavi bi. Alojzija 
prema Crkvi i Svetom Ocu. 

Ovi slavljenici ipak su uspjeli stići u Krašić, da kod 
svoga nadbiskupa, koji ih je prije deset godina zare¬ 
dio, proslave desetgodišnjicu svećeničkog života. 
Vlč. Kuharić svjedoči, kako je kardinal sam poslu¬ 
živao jednome od njih koji toga dana još nije bio 
dospio misiti. (Benigar, 718) Kardinal Stepinac pi¬ 
sao je 23. svibnja 1956. vlč. Kuhariću i progovorio 
o maloj slici Fatimske Gospe, koju je sestra Lucija 
dala generalu karmelićana, a ovaj ju je njemu pos¬ 
lao po o. Markoviću. Iz pisma je očito da komunis¬ 
ti Kuhariću ne daju mira, posebno napadaju kate- 
kizaciju. Potiče ga na ustrajnost. Pismo završava ri¬ 
ječima: »Neka vas štiti Mati Božja, pod čijim okri¬ 
ljem stojimo, i koja će bez sumnje učiniti svoje, 
kad dođe čas Božji.« 

U pismu 1. rujna 1956., bi. Alojzije Stepinac opet 
potiče na vjernost Crkvi, koju razaraju članovi 
CMD. Piše: »Primio sam pismo s korone svećen¬ 
stva Okićkog dekanata, na kojemu srdačno zahva¬ 
ljujem preč. dekanu, Vama i svima ostalim potpis¬ 
nicima i sudionicima na koroni.« 

Dvojica CMDaša vjerojatno nisu bila prisutna, a 
rade na »razjedinjavanju, na shizmi Crkve Božje«. 

»Ali što ćemo 1 . Ako se među dvanajst apostola na¬ 
šao izdajica, makar gaje Isus obdario charismatima 
(darovima), kao i ostale apostole, što se čudimo, 
ako se i među zborom svećenika nađe desetak, ko¬ 
ji poput Jude stoje tijelom u zboru apostola, a du¬ 
hom su kod onih, koji spremaju smrt Isusovu (u 
ovom slučaju dakako najprije shizmu u Crkvi, a os¬ 
talo slijedi samo po sebi). 


Raduje me ipak, da su oni neznatna manjina i da 
većina našega klera stoji i danas vjerno uz svetu Cr¬ 
kvu, spremna, ako treba, i na krvave žrtve, kakovu 
spominjete u Vašem pismu. Ne zaboravimo ipak 
zalutale braće naše, nego se molimo često za njih, 
da nađu natrag put k pravome Pastiru sviju...« 

O kojoj žrtvi govori vlč. Kuharić, možemo zaključi¬ 
ti iz ostalih pisama u tom vremenu: bezdušni pore¬ 
zi i saslušanja na UDBI. Međutim ni CMDaše ne 
smiju zaboraviti u svojim molitvama, da nađu put 
k pravom Pastiru. 

Sa župske proslave sv. Martina, vlč. Kuharić s bra¬ 
ćom svećenicima šalje pozdrav zatočeniku u Kraši- 
ću. Ovaj mu 24. studenoga 1956. odgovara: 

»Primio sam Vaše cijenjeno pismo s potpisima os¬ 
tale braće svećenika, koji su se našli kod Vas na 
svetkovinu milog sveca, svetog Martina biskupa. I 
nehotice se kod takvih zgoda sjećam Psalmiste: 
’Ecce quam bonum et quam jucundum habitare 
fratres in unum.’ ('Gle, kako je dobro i kako je mi¬ 
lo kao braća zajedno živjeti', Ps 133,1). Mnogi su 
se sveti svećenici već u minulim vjekovima... mno¬ 
go trudili, da ostvare zajednicu svećeničkog života, 
pa što nije njima, izgleda da će u doba motorizacije 
uspjeti nama, makar i u drugoj formi. Bilo bi svaka¬ 
ko od goleme koristi. Ja sam bio na početku 'oslo¬ 
bođenja' predložio kanonicima u Zagrebu da se svi 
zajednički hranimo u nadb. dvoru, kad su ostali bez 
posjeda i oni i nadbiskupija, ali vremena još nisu bi¬ 
la 'zrela', izgleda. Svaki svećenički sastanak me 
podsjeća na taj ideal svećeničkog života, koji je iz¬ 
gleda pridržan Marijinom vijeku, u koji smo sigur¬ 
no već ušli, kao što svi znaci govore... 

Mi smo sada brižno čuvani, kao što ste sigurno ču¬ 
li, pa ne biste mogli uspjeti kao zadnji put do me¬ 
ne. Drago mi je, da se ne plašite prijetnja UDBE. 
To je isprobavanje živaca. I kolega Vraneković ima 
isto poziv opet na UDBU u Karlovac za 26. XI. 
Osude su uvijek gotove prije nego parnica započ- 
me, što nije ni čudo, kad se zna za izjavu jednog ka- 
ponje KP, da nema čovjeka u Jugoslaviji, kojega oni 
nisu u stanju staviti pred sud i osuditi. Krasna 
pravda 1 Međutim, kao što znate, kad strašila stoje 
predugo u kuruzu ili pšenici, onda na koncu služe 
pticama za sjedalice umjesto za strašila. To pokazu¬ 
ju i događaji u Mađarskoj, gdje eto radnička siroti¬ 
nja polazi u smrt bez straha pred krvavim UDBi- 
nim organima, pred kojima su do jučer svi strepili. 

Sto se tiče Vašeg prijedloga, da svećenstvu uputim 
nekoliko misli preko 'Vjesnika' svaki mjesec, nisam 
protivan samo je pitanje, da li će se oni u Zagrebu 
moći odlučiti na to. Razumljivo je, da pod mojim 
imenom ne može ništa ići. Ja ću pokušati, pa ćete 
vidjeti rezultat za koje vrijene. Možda da ovo pismo 

spalite, kad ste opsjednuti od UDBE, da Vam ga ne 
nađu i uračunaju u novi crimen (zločin).« 

Vlč. Franjo Kuharić imao je i u ovom pismu sigur¬ 
no nadahnuće i uporište za svoj rad i za svoje sve¬ 
ćeničko i kasnije biskupsko djelovanje. 

Značajno je pismo koje kardinal Stepinac upućuje 
vlč. Franji Kuhariću 6. prosinca 1956. U ovom pis¬ 
mu ga oslovljuje s »ti«, piše kao svom prijatelju. U 
pismu jednoj časnoj majci, 19. srpnja 1956. kaže za 
njega, da je »jedan od naših najboljih svećenika«. 

»Primio sam Tvoje cijenjeno pismo od 24. XI. o. g. 
i vrlo me raduje, da ste otpočeli i tamo sa zajednič¬ 
kom adoracijom i mjesečnom rekolekcijom. Lijepo 
pozdravi u moje ime svu subraću, koja se nađu na 
drugoj rekolekciji. Na te rekolekcije i zajedničke 
adoracije možemo primijeniti riječ prorokovu: ’ln 
silentio et i spe erit fortitudo vestra’ (’U miru i uz- 
danju je vaša snaga’, Iz 40,15). Neka se žalosna na¬ 
ša svećenička braća natječu i izvikuju u svom žalos¬ 
nom CMDaškom glasilu (koji izgleda nije daliko 
od Indeksa), a vi tražite svoju snagu u tišini taber- 
nakula, gdje i danas postoji za svećenika i njemu 
povjerene ovce ’fons acquae vivae salienti in vitam 
aeternam’ (’Izvor žive vode koja struji u život vječ¬ 
ni’, usp. Iv 4,14). 

Htio bih ovom zgodom pažnju Tvoju i tamošnje 
braće svećenika svratiti naročito na jednu stvar da¬ 
nas tako potrebnu: ustrajnosti Ovaj strašni đavol¬ 
ski pritisak ’potestatis tenebrarum’ (’Moći tmina’ 
usp. Lk 22,53), traje već nekoliko decenija nad Eu¬ 
ropom i svijetom. I nije čudo, da podlegnu živci 
ovog ili onog čovjeka i da koji taj svećenik baci 
koplje u šaš.« 

I spominje slučaj jednog palog svećenika. Navodeći 
riječi sv. Pavla Timoteju: »I natječe li se tko, ne ov¬ 
jenčava se ako se zakonito ne natječe« (2 Tim 2,5), 
nastavlja: 

»Ne možemo, dakle, mi tražiti od Gospodina, da 
se prilike, koje je On pripustio sigurno iz mudrih i 
svetih razloga, prilagode našem ukusu i našim zah¬ 
tjevima, nego se mi moramo prilagoditi volji Bož- 



Kard. Franjo Kuhane u Nadbiskupskom dvoru s čestitarima - 
rodbinom, na Uskrs 1994. 


joj, makar nam se to činilo i gorko i teško. Evo, da 
konkretno spomenem nekoliko stvari. Komunizam 
je danas sjeo na grbaču stotine milijuna ljudi, koje 
je podvrgao najstrašnijim mukama. I u tim zemlja¬ 
ma našlo se svećenika koji misle, da je volja Božja, 
da se pokorimo komunizmu i kao socijalnom siste¬ 
mu, jer će onda, kažu, biti mir. Međutim, iako je 
Bog pripustio ovo strašno zlo iz mudrih razloga, ne 
znači da ga i odobrava, i da ga moramo prihvatiti, 
pa ćemo uživati toliko željkovani mir. A da Bog ne 
odobrava ovoga zla, jasno je dao razumijeti na usta 
svoga Zamjenika na zemlji, Sv. Oca, koji je u ovo¬ 
godišnjoj božičnoj alokuciji dao do znanja Urbi et 
Orbi : 'Odbijamo komunizam kao socijalni sistem 
na osnovu kršćanske nauke.’« 

Spominje kako je u Jugoslaviji cenzura na pošti 
zaplijenila sve što mu je bilo poslano i nastavlja: 
»Našlo se i katolika, koji misle, da je komunizam 
ipak jedan evolutivni momenat svjetske historije, 
određen od providnosti Božje. Ergo (Dakle) ne 
smijemo se protiviti planovima providnosti Božje. 
Međutim, Namjesnik Kristov je jasno rekao, da je 
to shvaćanje sasvim krivo. 

Našlo se katolika, pa i svećenika, koji su mišljenja 
da je koegzistencija ipak moguća i potrebna, kad se 
drugčije hic et nunc (ovdje i sada) ne može. Sveti 
Otac je jasno rekao u istoj alokuciji: 'Nema koeg¬ 
zistencije pod svaku cijenu s komuniznom, a sigur¬ 
no ne pod cijenu istine i pravde...’ 

Valja nam, dakle izdržati u ovim teškim časovima 
do kraja, jer non coronatur nisi qui legitime certa- 
verit (2 Tim 2,5).« 

»Želim, dakle, svetu ustrajnost do kraja Tebi i Tvo¬ 
joj svećeničkoj subraći. Eto prošle su tolike već go¬ 
dine i Bog vas je čudesno vodio i čuvao. Nisu vas 
oborile ni osude ni tamnice ni klevete ni pljačke 
vaše imovine, pače za mnoge naše svećenike i laike 
može se reći ono isto što sveti Pavao veli i za prve 
kršćane u progonima: ’Rapinam bonorum vestro- 
rum cum gaudio suscepistis cognoscentes vos habe- 
re meliorem et manentem substantiam. ’ (’S radošću 
ste prihvatili otimanje dobara znajući da imate bo¬ 
lji, trajan posjed’, Heb 10,34). Bog će vas čuvati i 
dalje, ako ustrajete u vjernosti.« 

Završava: »Htio bih tek na koncu, da i Tebi i svoj 
ostaloj braći svećenicima stavim ponovno na srce, 
da i u ovim našim jadima ne zaboravimo nikada lju¬ 
bav prema našim krvnim neprijateljima, već rado 
molimo, kako nas uči Crkva u molitvi pro inimicis 
(za neprijatelje)...« 

Kardinal Kuharić imao je u ovom pismu uporište o 
važnosti euharistijskog života, za svoj ispravni stav 
prema komunizmu, kao i poticaj moliti za svoje 
neprijetalje. 

BI. Alojzije Stepinac šalje 21. studenoga 1958. vlč. 
Kuharicu dragocjeno pismo o važnosti molitve. U 
njem ističe: »Sudbina svijeta ne odlučuje se za ze¬ 
lenim stolovima, pa čak ni na bojnim poljima, nego 
na koljenima.« 

Ništa, baš ništa nije u stanju volju Božju promijeni¬ 
ti osim molitve. I donosi primjer atlete Kretona. 
Nikome nije uspjelo iz ruku istrgnuti mu dragocjen 
prsten, osim maloj djevojčici. I nastavlja: 

»Samo ponizna molitva može sklonuti Boga, atletu 
nad atletima, da svoju zatvorenu šaku otvori i izlije 
blagoslov svoj... na naš bijedni narod, pojedine nje¬ 
gove obitelji i na svakoga pojedinca.« 

Bog nam je dao razum i slobodnu volju, da ga mo¬ 
žemo moliti kao djeca, a on uzvraća na tu molitvu 
kao Otac. Zato nas je i naučio Krist Gospodin mo¬ 
liti Očenaš! 

Donosi primjer kolnskog biskupa, koji je bio u 19. 
stoljeću zatočen. Govorio je kako molitva ima du¬ 
ge ruke, dalje može dohvatiti nego bajunete i puš- 
čani metci. I završava: »Mi nemamo nikakva oružja 
u ovoj nejednakoj borbi za prava ljudske osobe, za 
prava naše svete Crkve i našeg bijednog naroda, os¬ 
im ponizne molitve Bogu. Služite se i dalje tim 
oružjem... Ali molite i za neprijatelje, kao što je 
Krist Gospodin činio na križu.« 

Kardinal Franjo Kuharić bio je čovjek molitve, i cr¬ 
pio je nadahnuće iz pisama bi. Alojzija Stepinca, 
koja govore o važnosti molitve. 

I posljednje pismo, jedno od posljednjih kardinala 
Stepinca, koje piše 26. siječnja 1960., jedno je bi¬ 
ser pismo. 

»Primio sam Vaše cijenjeno pismo, te sam radi 
stvari, o kojoj pišete, pisao preuzv. koadjutoru. U 
koliko vas još nije zvao radi te stvari i njezina ure¬ 
đenja, pođite osobno do njega, pa ćete dobiti pot¬ 
rebna objašnjenja radi uređenja toga pitanja. 

Velite, da se moje izgnanstvo primiče kraju. Među¬ 
tim, nemojte se varati 1 . To može biti istina, ali mo¬ 
že se i protivno desiti. Treba znati, što je komuni¬ 
zam, pa se ne podavati nikakvim iluzijama u vezi s 
njime. Ali jedno znajte, da Crkva Božja neće pro¬ 
pasti ni sada, makar jedna trećina zemaljske kuglje 
stoji pod znakom crvene zvijezde. Garant je Isus 
Krist svojim obećanjem. ’Et portae inferi non prae- 
valebunt' ('I vrata paklena neće je nadvladati’, Mt 
16,18]. Ako moj život mora pasti u toj borbi, Bog 
bio stoput blagoslovljen. A vi i ostali svećenici drži¬ 
te se opomene Isusove: ' Tene quod habes, ut nemo 
accipiat coronam tucan}’ (’Cvrsto drži što imaš, da 
ti nitko ne ugrabi vijenca.’, Otk 3,11)« 

O kojoj se stvari radi? Možda o biskupskom ime¬ 
novanju. Ne znamo. 



Nadbiskup dr. A. Stepinac dolazi u crkvu šv. Franje Ksaverskoga u 
Zagrebu radi obavljanja vjenčanja dr. Lava Znidarčića i prof. H. 
Tišljarić, 19. studenoga 1943. 

Saputalo se da će kardinal Stepinac biti pušten. 
On je svjestan da se njegovo izgnanstvo približuje 
kraju, i čeka svoj izlazak, prijelaz u vječnost. Ali 
zahvaljuje Bogu, što mora kao mučenik pasti na 
bojnom polju. 

Posljednja misao zvuči kao oporuka ne samo vlč. 
Kuhariću nego svakom svećeniku i svakom vjerni¬ 
ku: poziv na vjernost Kristu. 

Razgovori, druženje, pisma bi. Alojzija Stepinca, 
izgradili su vlč. Franju Kuharića u svećenika molit¬ 
ve i euharistije, u marijanskog svećenika, u borca 
za istinu i pravdu, za borbu protiv komunizma, te 
je mogao prihvatiti imenovanje za pomoćnog bis¬ 
kupa zagrebačkoga 15. veljače 1964. i uzeti kao 
misao vodilju svojeg biskupovanja, što je stavio na 
svoj biskupski grb: Deus caritas est - Bog je ljubav. 

Revnitelj Stepinčeve slave 

Biskupsko ređenje mons. Franje Kuharića bilo je 3. 
svibnja 1964. 

Stepinčeva sestra Stefanija Stengl piše gđi Tereziji 
Skringer, 23. rujna 1964.: 

»U Krašiću smo vrlo svečano pokopali župnika 
Vranekovića, koji je u teškim mukama umro od ra¬ 
ka. U Krašić su došla na sprovod 92 svećenika, dr. 
Seper i novi biskup, domaći sin iz Pribića Kuharić. 
Čitav kler došao je u čast našeg Kardinala, jer je to 
bila mogućnost da vide mjesto, gdje je živio i umro 
kard. Stepinac.« 

Vlč. Josipa Vranekovića na župničku službu u Kra¬ 
šiću uveo je upravo vlč. Franjo Kuharić. Vraneko- 
vić je doista bio Cirenac kardinalu Stepincu, na 
posljednoj postaji njegova križnog puta sve do smr¬ 
ti. Ostavio nam je dragocjen Dnevnik, pisan od 
1951. do 1960., u kojem je dan za danom bilježio 
što se zbivalo u Krašiću, kao i spis Zadnji dani kar¬ 
dinala Stepinca . 

Mons. Franjo Kuharić postao je 1969. apostolski 
administrator Zagrebačke nadbiskupije, a 16. lip- 

nja 1970. zagrebački nadbiskup. Već kao pomoćni 
biskup nastojao je da plamen pobožnosti i štovanja 
prema Alojziju Stepincu jačim sjajem zablista. »Ni¬ 
je bilo jednog dana da nije bar nešto napravio za 
beatifikaciju svoga alter ego, a isto tako radio sve 
što je moguće i nemoguće da osramoti one koji su 
ga optužili, osudili i zatvorili budućeg sveca. Kod 
tih izazova svjesno je reskirao i vlastito mučeniš- 
tvo.« (Z. Berković) 

Prigodom Teološkog pastoralnog tjedna, koji se od¬ 
ržao u veljači godine 1967., poveo je tada pomoćni 
biskup Franjo Kuharić oko 150 svećenika na Ste- 
pinčev grob. Svećenici su izmolili radosna otajstva 
krunice i otpjevali »Salve Regina«. Nakon toga je 
pomoćni biskup održao slijedeći srdačni govor: 

»Draga braćo svećenici! 

Svi, koji s poštovanjem dolaze na ovaj grob, moraju 
doći s raspoloženjem u duši, da slušaju riječ i duh 
blažene uspomene kardinala Stepinca. A što nam 
on govori? Ono, što je rekao u svojoj oporuci: 

1. Ljubite Crkvu! On je sam silno ljubio Crkvu i 
zato je bio tako osjetljiv na njezinu slobodu i za nje¬ 
zina prava. Jer je ljubio Crkvu, ljubio je Sv. Oca pa¬ 
pu, njezina vidljiva poglavara. Uvijek je upirao svoj 
pogled prema Rimu! Radio je u svojim danima i u 
svom vremenu za Crkvu i za dobro ljudi, ali je uvi¬ 
jek htio djelovati s blagoslovom namjesnika Kristo¬ 
va. On nam i danas govori: Ljubite papu! Mi u svo¬ 
jim danima i u svom vremenu moramo također 
gledati prema Rimu s ljubavlju, poštovanjem i pov¬ 
jerenjem u Sv. Oca Pavla VI., koji je danas u ovoj 
dinamičnoj povijesti branič svih vrednota i taj mu 
je moralni autoritet priznat s mnogo strana. Na to 
smo ponosni, ali budimo čvrsto uz njega! 

2. Znamo, kako je pokojni nadbiskup trpio i kako 
ga je boljelo, kada se je nastojalo svećenike odijeliti 
od biskupa. Jer je ljubio Crkvu, zato je bio silno os¬ 
jetljiv na njezino jedinstvo. On i nama danas govo¬ 
ri: Budite jedinstveni i čvrsti s punim povjerenjem 
uz svoje biskupe! Želimo da bude poštovano dos¬ 
tojanstvo ljudske osobe, sloboda savjesti i sloboda 
Crkve. To je ostvarivo samo u jedinstvu svih oko 
Sv. Oca i biskupa. Stoga se ne dajte odijeliti od 
svojih biskupa ni s lijeva ni s desna! 

3. I nama govori: Ljubite svoj hrvatski narod, ali 
poštujte i želite svima dobro! 

4. On nam govori: Budite svećenici duboke duhov¬ 
nosti. Božji svećenici, Božji ljudi, i onda ćete spaša¬ 
vati sve vrednote. Ljubite se međusobno i budite 
jedno!« 

Osjeća se u tim riječima jeka Stepinčevih misli iz 
njegovih pisama, a koje će mons. Franjo Kuharić 
kao nadbiskup zagrebački razvijati i iznositi sa 
svom otvorenošću i neustrašivošću, bez bojazni za 


vlastiti život. Kao apostolski administrator Zagre¬ 
bačke nadbiskupije zatražio je u strogoj tajnosti od 
Kongregacije za kauze svetaca, 14. studenoga 1969., 
mišljenje o prikladnosti otvaranja procesa kanoniza¬ 
cije junačkog nadbiskupa Alojzija Stepinca. 

Kardinal Franjo Seper i nadbiskup Franjo Kuharić, 
14. studenoga 1979., poslali su papi Ivanu Pavlu II. 
molbu za proglašenje blaženim kardinala Stepinca. 

Kongregacija za kauze svetaca u najvećoj tajnosti 4. 
prosinca 1980. odlučila je da se može otvoriti u Ri¬ 
mu proces, a 24. veljače 1981. imenovan je za pos¬ 
tulatom franjevac o. A. Cairoli, koji je vodio proces 
do svoje smrti. Tada je imenovan od Kongregacije 
za kauze svetaca, 4. listopada 1991., novi postula- 
tor dr. Juraj Batelja, koji je stvar doveo do progla¬ 
šenja blaženim kardinala Stepinca. Nadbiskup Ku¬ 
harić bio je duša i pokretač i pratio pozorno tijek 
biskupijskog procesa. 

No posebno je Kuharićeva riječ »plamtjela kao 
oganj, kao buktinja« (usp. Sir 48,1) na godišnjicu 
smrti Sluge Božjega Alojzija Stepinca. Od godine 
1970. do svojeg umirovljenja godine 1997. predvo¬ 
dio je misno slavlje u čast /spomen, op. ur./ kardi¬ 
nala Stepinca, uz pratnju nikad manje od 150 sve¬ 
ćenika, u Zagrebačkoj katedrali. Kuharićeva je ri¬ 
ječ, jasna i snažna, bila svjetlo u tami, razgonila je 
mrak, laži, nepravdu koju je Komunistička partija 
nanosila na svijetli lik kardinala Stepinca preko tis¬ 
ka, radija, televizije, po školama i sveučilištima, u 
vojsci i na svim javnim skupovima. Sijači govora la¬ 
ži i mržnje nisu mirovali, posebno pred godišnji¬ 
com smrti kardinala Stepinca. Za njih je on uvijek 
neprijatelj naroda, ratni zločinac, neprijatelj broj 
jedan narodne vlasti, ustaša, fašist, nacist, koljač i 
prijatelj terorista, zastupnik imperijalističke vati¬ 
kanske politike itd. 

Nadbiskup Kuharić je razgonio mrak i mržnju, 
unosio svjetlo u srca zbunjena, govorio jezikom lju¬ 
bavi, tražeći istinu i pravdu, tražeći da se poništi 
povijesna nepravda nanesena 11. listopada 1946. 
na »prežalosnom procesu«, nevinom i svetom mu¬ 
žu, kakav je bio nadbiskup Alojzije Stepinac. 

Uoči 21. godišnjice smrti Sluge Božjega Alojzija 
Stepinca, Jakov Blažević je ponovio iste laži i kle¬ 
vete s »prežalosnog procesa«. Nadbiskup Kuharić 
je ustao na obranu, smireno ali i odlučno zatražio 
da jedan »neutralni sud izreče istinitu presudu«. To 
ne može izreći sud pod kontrolom komunističkog 
režima u Jugoslaviji. 

Sve propovijedi nadbiskupa i kardinala Kuharića 
narod je popratio dugim pljeskom. »Poruke sa Ste- 
pinčeva groba« ostaju trajni izazov za svakog vjerni¬ 
ka da se bori za istinu i pravdu, da izbjegava svaki 
trunak mržnje i laži, da ostane vjeran Bogu i čovje- 

STEPINAC GOVORI 


EUHARISTIjSKA GODINA 

U Godini Euharistije donosimo čitateljima probra¬ 
ne misli koje je iz nauka i euharistijskog života bi. 
Alojzija Stepinca sabrao o. Celestin Tomić. Od 
mladih svećeničkih dana Alojzije se odlikovao snaž¬ 
nom vjerom u Kristovu nazočnost u euharistiji. 
Njegove priprave i zahvale za misu te način slavlje¬ 
nja mise bili su pobuda mnogim dječacima i mladi¬ 
ćima da postanu misnici poput njega, »potpuno 
predani Isusu« i misnici »jake vjere poput njegove«. 

Neka te misli, što ih je probrao o. Celestin Tomić, 
budu nadahnuće misnicima, propovjednicima i 
svim Kristovim vjernicima u slavljenju i čašćrnju 
sakramenta Euharistije. 

SVETA MISA 

BI. Alojzije Stepinac visoko je cijenio svoj svećenički 
poziv. Bio je plod i postova i molitava njegove majke 
Barbare, koja je shvatila dobro Isusove riječi: »Žetva 
je velika, ali radnika malo. Molite, dakle, gospodara 
žetve, da radnika pošalje u žetvu svoju.« (Lk 10,2) 
Ova jaka žena od rođenja malog Lojzeka obvezala se 



J .4 - .’K' 

»Mi vjerujemo u pobjedu Tvoju, Kriste Bože 


Svetootajstveni! Nema te sile na ovome svijetu, koja bi 
nas bila kadra i za čas samo pokolebati u tom našem 
vjerovanju.«, reče bi. Alojzije na Euharistijskom 
kongresu u Karlovcu, 28. lipnja 1936. Tu vjeru očituje 
i predvodeći tijelovsku procesiju u Zagrebu 1936. 

na strogi post triput tjedno: srijedom, petkom i su¬ 
botom, da bi njen Lojzek postao svećenikom. Borila 
se s Bogom i kad je bilo javljeno da je na fronti pogi¬ 
nuo i kad je nakon vojske odlučno rekao da neće u 
bogosloviju, kad je došlo i do njegovih »zaruka«. 

Borila se i izborila ovo blistavo zvanje. Bi. Alojzije će 
svečano potvrditi, da ga majka nikada nije nagovara¬ 
la da prigrli svećenički poziv, ali zanosno reče: »Ali je 



Tijelovska procesija predvođena nadbiskupom Stepincem izlazi iz Zagrebačke katedrale 1936. 

zato bilo ovo!« i sklopljenim je rukama pokazao što 
je majka za njega činila, te je nadodao: »Velika je 
moć majčine molitve i njezina blagoslova.« (BENI- 
GAR, 31) 

Otajstvo svete Mise 

Ivan Pavao II. piše: »Slaviti Euharistiju je najuzvišeni- 
ja i najsvetija služba prezbitera... najdublja potreba 
duše.« [Dar i otajstvo, str 88) »Svećenik svakodnev¬ 
no slaveći Euharistiju, silazi u srce ovoga otajstva. 
Zbog toga slavljenje Euharistije za njega ne može a da 
ne bude najvažniji trenutak, središte njegova života« 
(str. 77). 

BI. Alojzije je duboko proživljavao otajstvo svete Mi¬ 
se. Dugo se pripravljao i zahvaljivao nakon svete Mi¬ 
se. Njegov tajnik dr. Stjepan Lacković svjedoči: »U 
njegovoj prisutnosti čovjek je mogao naslutiti smisao 
i dubinu riječi sv. Pavla: 'Milu vivere C hristus est.’ 
(Fil 1,21) To sam posebno osjetio kod njegove dnev¬ 
ne svete Mise, koju je on upravo svetačkom ne samo 
točnošću nego iznad svega pobožnošću služio.« (BE- 
NIGAR, 277) 

To potvrđuju svi koji su imali milost prisustvovati nje¬ 
govoj svetoj Misi. Tako jedan gospodin nakon pogreb¬ 
ne Mise za pok. Franu Bulića, koju je bi. Alojzije kao 
nadbiskup-koadjutor služio, reče: »Ovaj sveti čovjek 
je sreća naša i našeg naroda.« (BENIGAR, 143) 

Kao zagrebački nadbiskup bi. Alojzije je godine 
1938. svoju prvu korizmenu poslanicu napisao o žr¬ 


tvi svete Mise, u kojoj na jednostavan način, u deset 
točaka, tumači katolički nauk o presvetoj Euharistij- 
skoj žrtvi s prikladnim pobudama. 

Kada su ga posjetili u kaznionici u Lepoglavi pred¬ 
stavnici američkih crkava, 5. kolovoza 1947., rekao 
im je: »Sveto Pismo uz služenje mise, jedina je utje¬ 
ha i jedina povlastica koju uživam.« 

Krašićki župnik svjedoči kako je bi. Alojzije služio 
svetu Misu s najvećom pobožnošću. Najteže mu je 
bilo kad su mu liječnici branili da radi tromboze slavi 
svetu Misu. Molio bi ih i zaklinjao da mu barem to 
dopuste, da će se dobro obući. I liječnici su mu to 
dopustili. Mons. Smiljanu Cekadi, biskupu skop¬ 
skom, 1. studenoga 1955., piše: »Bog se je pobrinuo, 
da sve prođe tiho (25-godišnjica misništva), jer mo¬ 
ram ležati radi noge već dva tjedna, samo što su mi 
(liječnici) dopustili, da svaki dan ipak odslužim tihu 
svetu Misu.« 

Misa za narod 

Mons. Smiljanu Cekadi bi. Alojzije je 26. ožujka 
1958. pisao kako ga je već više puta noga prisilila na 
višekratno ležanje u krevetu i bez svete Mise, što je 
za njega bilo vrlo bolno, jer što je svećenik bez svete 
Mise? »No dobri Bog nije dopustio, da to bude na 
dulje vremena, tako da sam do sada uvijek sve svoje 
Mise pro populo (za narod) mogao vjerno odslužiti, i 
ako koji dan sa zakašnjenjem.« Nepoznatom svećeni¬ 
ku, 19. ožujka 1957., iz Krašića piše: »Sretan sam da 


Nadbiskup A. Stepinac u svečanoj procesiji pronosi Presveti oltarski sakramenat ulicama Zagreba prilikom 

mogu služiti svetu Misu i izvršivati tako barem obve¬ 
zu svetih Misa pro populo, kojih ima na godinu skoro 
devedeset. Istina, koadjutor je tu, ali ta mi je stvar 
najdraža od svih, prinositi svetu misnu žrtvu za sve 
svoje ovce, da ostanu Božje ili se zalutale opet vrate 
na pravi put.« 

Iako nije bio dužan u zatvoru i zatočeništvu, činio je 
to rado iz ljubavi prema svojoj nadbiskupiji. Nikada 
nije dopustio da bi tko drugi služio tu misu, čak ni na 
godišnjicu smrti svoje majke. Zamolio bi tada drugo¬ 
ga svećenika, koji je bio zajedno s njim u kaznionici, 
da on služi za njegovu pokojnu majku, a on je služio 
za svoj Božji narod. Nikada nije primao od vjernika 
misne nakane s uobičajnim doprinosom. Govorio je: 
»Tolike su potrebe sv. Crkve i naroda i na te nakane 
prikazujem sv. Misu.« (VD I 55, 130; III 44, 108) 

Za duše u čistilištu 

U bolesti mu je bila veća bol propustiti služenje sve¬ 
te Mise, nego i sama tjelesna bol koju je osjećao u no¬ 
gama. Krašićki župnik svjedoči: »I kad se jedva dizao, 
ipak je išao u crkvu služiti svetu Misu.« (VD III 6). 
Godine 1955., pred Dušni dan, reče župniku: »Ah, 
imat ću samo jednu Misu, i to prvi put u svom sveće¬ 
ničkom životu, baš na početku druge periode moga 
svećeništva (nakon srebrnog jubileja misništva). Ni¬ 
kada do sada nisam propustio ni jedne sv. Mise na 
Dušni dan kao ni na Božić. Hvala Bogul« (VD III 6) 

Na blagdan Svih Svetih rekao je župniku da će poku¬ 
šati slijedeći dan prikazati dvije svete Mise. Na sam 


Dušni dan odlučno je rekao župniku: »Imat ću u ime 
Božje sve tri.« I izdržao je. (VD III 10) 

Kada ga bolest priječila da sjedne u ispovjedaonicu, 
kao u korizmi g. 1958., rekao je župniku: »Nisam 
mislio da ću jučer moći ispovijedati u crkvi. Znao 
sam da će svijet doći i čekati. Služio sam svetu Misu 
za duše u čistilištu. Preporučio sam se njima i Majci 
Božjoj neka mi toliko samo pomognu da mogu ispo¬ 
vijedati. I, Bogu hvala, dobro mi je bilo. Danas mi je 
opet slabije.« 

Na Blagovijest iste godine rekao je župniku: »Opet 
sam jučer prikazao svetu Misu za duše u čistilištu ne¬ 
ka mi pomognu da mogu ispovijedati. I pomogle su.« 

Na Cvjetnicu je rekao: »Išlo je, hvala Bogu i danas, ali 
i opet sam se sa svetom Misom preporučio Majci 
Božjoj i dušama u čistilištu. Za svaki od ovih pet da¬ 
na: za Gluhu nedjelju, Blagovijest, Cvjetnicu, Veliki 
utorak i Veliku srijedu obećao sam svetu Misu. Ufam 
se da će Bog pomoći.« (VD IV 41) 

Malo prije svojeg preminuća, 20. sječnja 1960., dr. 
Ivanu Stepincu, nećaku, piše: »Sto se moga zdravlja 
tiče, ne vjerujem da će ikada biti više dobro. Među¬ 
tim zadovoljan sam, da mogu svaki dan svetu Misu 
služiti i obaviti što se u ovim prilikama može na dob¬ 
ro biskupije, koja mi je povjerena.« 

Izvor snage i pobjede 

Nepoznatim naslovniku, 7. srpnja 1954., iz Krašića 
piše: »U svetoj Misi izvire sva naša snaga u ovoj borbi 



Nadbiskup Stepinac nosi Presveli sakramenat euharistije na lijelovskoj procesiji u Zagrebu 1936. Procesija se 

za čast imena Božjega i prava njegove Crkve.« U pis¬ 
mu vlč. Vinku Komeričkom, 1. veljače 1957., spo¬ 
minje korizmenu poslanicu Episkopata o svetoj Misi, 
i nastavlja: »1 dobro su učinili. Jer mi, dok su nam 
skučene ruke u djelovanju tako reči na svim strana¬ 
ma, bez štampe, bez radija, bez kina i tolikih drugih 
pomagala u modernom životu Crkve u slobodnom 
svijetu, vrlo lako zaboravljamo, da najvažnije i naj- 
močnije sredstvo za osvajanje svijeta, za posvečenje 
duša, za procvat naših obitelji, za spas naše mladeži 
itd. još uvijek ostaje u našim rukama, a to je sveta 
Misa... 

Mi se moramo danas svaki dan zajedno s našim sta¬ 
dom žrtvovati, često puta i krvavo, kako dokazuje 
nedavna prošlost i još bi se moglo ponoviti, pa gdje 
čemo nači više snage i pouke u tu svrhu negoli u sve¬ 
toj Misi?... 

Izrabitc dakle ovogodišnju skupnu poslanicu koriz¬ 
menu Episkopata o svetoj Misi, te ju puku dobro 
protumačite i stavite na srce, da još revnije, još po- 
božnije i još s večim razumijevanjem polazi svetu Mi¬ 
su, ako želi osigurati blagoslov Božji sebi i skratiti da¬ 
ne kušnje u ovom obliku, kakvom ih proživljavamo 
več drugi decenij.« 

Istom svečeniku, 2. lipnja 1957., piše: »Kao što znaš, 
lice zemlje se obnovilo dolaskom Kristovim na svijet 
i dovršenjem Njegove krvave žrtve na drvctu križa... 
Ako je pak tako, a tako sigurno jest, onda moramo i 
mi svečenici žernst macheiT (svojski postupati) sa 
najsvetijim činom na zemlji, svetom Misom, po kojoj 
se u prvom redu obnavlja lice zemlje.« 

»Stoje sveta Misa?«, pita se i odgovara u pismu istom 
svečeniku, 11. rujna 1957.: »Ne znam samo, hočemo 
li se mi svečenici ikada pravo uživjeti u neizmjerno 
bogatstvo, koje nam je Isus ostavio u svetoj Misi i 
sakramentima. U prvome redu u svetoj Misi! Ona je 
nastavak krvave žrtve na križu na nekrvni način... 


Sveta Misa nastavak je žrtve na križu. I slika i raspelo 
mogu predstaviti krvavu žrtvu Isusovu na križu. No 
to je čisto slikovita i prema tomu nesavršena predsta¬ 
va božanske drame na Golgoti. Sveta Misa predstav¬ 
lja ju na sasvim drugi način: ona je živa i bitna pred¬ 
stava žrtve na križu, jer je tu isti Veliki Svečenik i isto 
žrtveno Janje kao i na križu. Tu žrtvuje Isus Krist se¬ 
be, svoje na križu ubijeno Tijelo i svoju na križu pro¬ 
livenu Krv, na nekrvni način doduše, ah zbiljski i is¬ 
tinski način. Prema tomu i tu se skrivaju neiscrpiva i 
neistraživa bogatstva našeg Otkupljenja. 

I zato nikada ne mogu ni sebi ni vama dosta doviknu- 
ti: izrabiti, izrabiti (kad je Isus naš tako dobar, da se 
upravo želi dati izrabljivati) to božansko bogatstvo, te 
divne plodove svete Mise, žrtve Isusove na križu. Ka¬ 
da je mundus (svijet) bio tako naufragus (potopljen) 
kao danas?... 

Tko se bude trudio, toga če upravo Misa sa svojim 
bogatstvom dizati iz dana u dan i činiti ga sve jačim, 
dok ga ne učini na neki način svemogućim, kao žup¬ 
nika arškoga, koji je udovoljavao ne samo svojim vjer¬ 
nicima nego i tisućama drugih, koji su grnuli svake 
godine u Ars, da ga čuju i vide... 

Na nas, na nas svećenike u prvom redu spada, da 
preko žrtve svete Mise pomognemo mundo naufra- 
go, ne dakako svojim silama nego milošću Onoga, 
koji se u Misi žrtvuje i nas ovlašćuje, da ju izrabljuje¬ 
mo za čitav svijet. Nitko drugi neće bez toga uspjeti i 
naufragium (brodolom) svijeta bio bi siguran, kad bi 
na svijetu prestala prinositi se Misna žrtva.« 

Svojim okružnicama poticao je svećenike da točno 
obdržavaju vremena sv. Mise (25. XI. 1935.; 4. VIII. 
1942.). Upozoravao je svoje svećenstvo da se točno 
drži uputa Svete kongregacije o brižnom čuvanju 
presvete Euharistije (4. VIII. 1938.), o čuvanju Eu¬ 
haristije u ratnim vremenima (8. II. 1944.) te da se 
Euharistija slavi u sjajnom misnom ruhu. 



Brojni Božji narod sudjelovao je na Euharistijskom kongresu u Virovitici 
na blagdan Velike Gospe 15. kolovoza 1934. 


Zidna slika bi. Aloj/ija Slepinca u 
svetištu Majke Božje SlenjeveCke 

Božji je narod u molitvi i dubokom ganuću sudjelovao u ukopnim 
svečanostima bi. Alojzija Stepinca u Zagrebačkoj katedrali u 
subotu 13. veljače 1960. 



Nadbiskup Stepinac na Euharistijskom kongresu u Virovitici - 
pronosi Presveti sakramenat. (Zahvaljujemo fra. Robertu Perišiću, 
gvardijanu samostana u Virovitici, koji je Uredništvu proslijedio 
desetak fotografija s Euharistijskog kongresa u Virovitici što ih je 
poklonila gospođa Matilda Brnard iz Virovitice, i sama sudionica 
toga kongresa, kojoj također zahvaljujemo). 


ku, Kristu, Crkvi i Svetom Ocu. Bi. Alojzije Stepi¬ 
nac je ponavljao tijekom »prežalosnog procesa«: 
povijest će reći svoje. »Kada jedanput budu objav¬ 
ljeni svi dokumeti i kada se bude moglo otvoreno, 
slobodno i ispravno pisati, sve će izaći na vidjelo. 
Povijest će mi dati pravo.« Nadbiskup i kardinal 
Kuharić ćekao je taj čas i dočekao. 

U prvim danima slobodnog od naroda izabranog 
Hrvatskog sabora, 13. veljače 1992., akademik Mi- 
hanović pozvao je saborske zastupnike da ponište 
»politički« i »sramni proces« protiv uzoritog kardi¬ 
nala Stepinca. I Sabor je jednoglasno to usvojio 14. 
veljače 1992. 

Kardinal Franjo Kuharić doživio je dovršenje bisku¬ 
pijskog dijela procesa, svečanom i javnom sjedni¬ 
com koju je kard. Felici prevodio, 16. lipnja 1993. 
u Rimu, u hrvatskoj crkvi Sv. Jeronima. 

Kardinal Franjo Kuharić mogao je pozdraviti Sve¬ 
tog Oca 10. rujna 1994. sa suzama radosnicama u 
»Stepinčevoj« katedrali i čuti riječ Svetog Oca: 
»Stepinac bijaše bedem Crkve u Hrvata«. On je 
»najsvjetliji lik hrvatske duhovne baštine«, »patnja¬ 
ma i kušnjama platio je svoju hrabru privrženost 
Evanđelju«, »neustrašivom hrabrošću posvjedočio 
je pripadnost Evanđelju i Apostolskoj Crkvi«. 

I Kuharićeva želja je bila ispunjena. Bilo je to za 
vrijeme drugog pastoralnog pohoda Hrvatskoj, kad 
je Ivan Pavao II. u Mariji Bistrici 3. listopada 1998. 
proglasio blaženim Alojzija Stepinca, mučenika. 
Sv. Otac je rekao: »Svojim ljudskim i duhovnim ži¬ 
votnim putem blaženi Alojzije Stepinac svojemu 
narodu pruža svojevrsni kompas da bi se znao ori¬ 
jentirati. Evo glavnih točaka: vjera u Boga, poštiva¬ 
nje čovjeka, ljubav prema svima sve do praštanja, 
jedinstvo s Crkvom kojoj je na čelu Petrov nasljed¬ 
nik. Dobro je znao da se ne može popuštati kad je 
u pitanju istina, jer istina nije roba kojom se može 
trgovati. Zbog toga mu je bilo draže prihvatiti pat¬ 
nju nego li izdati svoju savjest i iznevjeriti obećanje 
dano Kristu i Crkvi.« 


Kardinal Franjo Kuharić se tiho preselio u vječnost 
11. ožujka 2002. u 4,20 sati. Pogreb mu je bio sve¬ 
čan i sunčan i, kako je želio, »prožet vjerom u život 
vječni, u uskrsnuće tijela«. I počiva sada uz svog ve¬ 
likog uzora i učitelja. 

»Franjo Kuharić iz Pribića smirio se napokon u ne¬ 
posrednoj blizini Alojzija Stepinca iz Krašića, leži 
kardinal uz blaženika, uzoriti uz svoj uzor, obožava¬ 
telj uz obožavanog, učenik uz onaj autoritet čijoj je 
slavi služio čitavog života.« (Z. Berković) 

Smrt je za njega bila doista »sveti trenutak rađanja 
za vječnost«. (Iz Oporuke kard. Kuharića) 



Predavači: Z. Jevak, Đ. Vidmarović, N. Nekić i J. Balelja 
predsavljaju roman o kardinalu Stepincu »Susret u Emausu« u 
Vinkovcima, 26. studenoga 2004. 

HRVATSKI DUHOVNI VELIKANI 


Ivan fra Bonifacije Pavletić 
( 1864 .- 1897 .) 

Cijeli mjesec studeni, posebno prva dva dana u tom 
mjesecu, dozivlju nam u pamet tajnu života i smrti, 
koje zapravo i nema. Kao vjernici vjerujemo da se naš 
»zemaljski život mijenja a ne oduzima i da se stječe 
vječni dom na nebesima«. Tim nas riječima tješi litur¬ 
gija kada molimo za preminule. Na zemlji se osvaja 
nebo, i to ga osvajaju samo oni koji ga zapravo već ov¬ 
dje na zemlji nose u sebi. Nositi nebo na zemlji u sebi. 
U »nebrojenom mnoštvu«, o kojem nam danas progo¬ 
vara sveti Ivan u knjizi Otkrivenja, nalazimo čovjeka 
čiji zemni ostaci počivaju na ovome rimskom groblju. 

Ivan Pavletić, Hrvat, naše gore list, rođen je u selu 
Zbjegovača, župa Ilova u Zagrebačkoj nadbiskupiji, 
25. lipnja 1864. Otac mu je bio Marijan Pavletić, a 
majka Ana r. Stanković. Mali Ivan istoga je dana i kr- 
šten u župnoj crkvi u Kutini, u čijoj se župi tada nala¬ 
zila filijala Zbjegovača. Obitelj Pavletić bila je zdrava, 
prilično imućna i bogata seljačka obitelj. U domu 
Pavletićevih vladao je rad, sklad, ljubav i molitva. Ro¬ 
ditelji su u sebi imali duboke kršćanske osjećaje, koje 
su usadili u svojoj djeci Ivanu, Ruži i Vinku. Imali su i 
maloga Miju, koji je ubrzo nakon rođenja preminuo. 
Djetinjstvo im nije dugo trajalo u idili. Marijan i Ana, 
njihovi roditelji, preselili su s ovoga svijeta u onaj dru¬ 
gi. Ivan, kojega se danas spominjemo, bio je od male¬ 
na okrenut prema Bogu. Bio je drugačiji od ostale 
djece, poseban, neponovljiv već kao i dječak. Najveća 
mu je radost bila već onda, biti na svetoj Misi. Budu¬ 
ći da je stanovao podalje od župne crkve, uz napor je 
dolazio u nju, ali radosno i s oduševljenjem. Bio je, mi 
bismo danas rekli, »udaren Bogom«. Dječak od kojih 
desetak godina gazi kroz snijeg i ide na zornice, tako 
drage u sjevernoj Hrvatskoj. 

U školu je išao u Ilovu, dobar sat hoda udaljenu od 
Zbjegovače. Bio je brižljiv, marljiv i revan učenik. Ta¬ 
kav je ostao za cijelog svog kratkog života. Po smrti 
njegovih dragih roditelja, brigu o njemu i bratu Vinku 
preuzeo je brat pokojnoga tate, stric Vinko. Sestra 
Ruža bila je već žena i majka u svojoj obitelji. Ivan je 
zaželio naučiti neki obrt. Stric ga daje za postolara u 
Kutini. Napredovao je, ali nova sredina bila za Ivana 
iskušenje. Seoske idile nije više bilo, a i drugovi na 
poslu nisu bili poput njega. Ivan je imao Isusa za pri¬ 
jatelja, kojega je često pohađao u crkvi, u Svetohra- 
ništu. Život ga je doveo u Graz. U društvu mladih 
katoličkih radnika našao je dragog prijatelja Alberta 
Mullera. Ivan je sanjao Beč, a Albert Rim, grad kr- 



Ivan fra Bonifacije Pavletić (1864.- 1897.) 

šćanstva, veličanstvenih spomenika, grad prvih kr¬ 
šćanskih svjedoka-mučenika. Te su činjenice našem 
Ivanu promijenile život. Albert je otišao u Rim, u 
ožujku 1887. godine i bio primljen u Kongregaciju 
bolničke braće Bezgrešnog Začeća, prozvanih Con- 
cettini (Concezionisti). Bila je to mlada redovnička 
družba koju je 1857. godine osnovao bi. o Luigi Mon- 
ti. Posvetili su se njezi bolesnika, odgoju i školovanju 
siromašne i napuštene djece. Danas imaju svoje sje¬ 
dište ovdje u Rimu, Via della Luče 46. Za Albertom, 
eto i našega Ivana u Rimu. Primljen je među bolničku 
braću u bolnici Sv. Duha 28. lipnja 1886.godine. Prve 
dane nakon dolaska u Rim dao se u obilazak najvažni¬ 
jih crkava. Tu je Ivan dao sebi oduška. Bio je neiz¬ 
mjerno sretan. Bio je sav Božji, utjelovljenje pravog 
redovnika, kakvih se rijetko može naći. Sav je bio 
predan u Božju volju i plan. 

Ivan postaje redovnik u Rimu. Kao redovnik postaje 
Bonifacije, ako je ime znak onda je on školski primjer. 
Nastojao je što bolje živjeti svoje redovništvo. Činio 
je to kroz veliku pobožnost prema Isusu u Euharistiji, 
Mariji, Isusovoj i našoj majci. Tako, potpomognut 
snagom odozgor, mogao je iz dana u dan ostvarivati 
svoje redovništvo. Bio je bolničar sa srcem. Pomagao 
je nevoljne bolesnike, znao ih je tješiti malo smjelije, 
govoreći im da moraju prihvatiti volju Božju i da se 
Bogu rie smije prigovarati. Nikada nije postao sveće¬ 
nik. Prije negoli je završio postolarski zanat u Domo¬ 
vini, imao je završena četiri razreda osnovne škole. 
Prvih mjeseci u Rimu bili su mu prava muka, pa je 
sporazumijevanje s bolesnicima bilo pravo mučenje. 
Znao je tek nekoliko talijanskih riječi. Kasnije je nap¬ 
redovao i tješio ih je kako smo već naveli. Bio je dob¬ 
ri brat Bonifacije. Svojim ponašanjem budio je udiv- 
ljenje kod ostale braće. Nije se pretvarao, bio je iskre¬ 
na duša, otvorena Bogu i ljudima. Ljubio je šutnju i 

sabranost, ali kada je trebalo živjeti za druge i Boga, 
onda je to radio predano. Kada je radio, onda je ra¬ 
dio, kada je molio ili bilo što drugo činio, onda je to 
bilo to. I samima nam može biti primjerom. 

Euharistiju je posebno cijenio, zbog Onoga koji je u 
njoj bio. Iako nije bio svećenik, svećenici su ga rado 
imali u društvu. Bilo je i onih kojima je bio uzor u du¬ 
hovnosti - brat redovnik Bonifacije. Kada danas gle¬ 
damo njegov život, po svjedočanstvima suvremenika 
iz onoga doba, poslušnost mu je bila na visokom stup¬ 
nju. Možda je graničio s nerazborom, ali je Bonifacije 
bio dosljedan. Svaki čin poslušnosti bio mu je priro¬ 
dan i nije izazivao čuđenje. Bio je majstor poslušnosti. 
Uz poslušnost ide čistoća, siromaštvo, a sve to prot¬ 
kano unutarnjom vedrinom činilo ga je potpunim re¬ 
dovnikom. Nije se znao ljutiti. Bio je mirne naravi. 
Odmjeren, ali i uporan, u raspravama je poštivao su¬ 
parnika, ali je držao do svoga mišljenja. U mjestu 
Capranica, kamo je bio iz Rima premješten neko vri¬ 
jeme zbog zdravlja, jer je već tada osjećao bolest, svi 
su ga izrazito poštovali zbog njegovog života. U kratko 
vrijeme, koliko je živio, pokazao je kako se kršćanski 
živi na zemlji. Bio je krhke građe, dosljednost i nese¬ 
bična ljubav sve su ga više načimale. Vrlo brzo naš Bo¬ 
nifacije zamijenit će ovaj život s drugim. Od svih svo¬ 
jih redovničkih vrlina najviše je cijenio poslušnost. 
Znao je reći da više vrijedi jedna slamka poslušnosti 
nego nekoliko vagona dobrih djela. Svi znamo da je 
najteže biti poslušan i učiniti nešto iz poslušnosti. Bo¬ 
nifacije je imao kratak ali plodonosan život. U njemu 
je zbio svu ljepotu kršćanskog življenja. Vrativši se po¬ 
novno u Rim iz mjesta Capranica, gdje je bio na opo¬ 
ravku, bio je imenovan zamjenikom učitelja novaka. 
Točan u svemu, drag, pobožan, imao je kao nitko do 
tada veliki utjecaj na novake. Sam je obdržavao sve 
što je tražio od njih. Bila je to najbolja škola za nove 
redovnike. Brat Bonifacije veoma je štovao Bezgreš¬ 
nu. Veliki utjecaj na njega imao je otac Luigi Monti, 
koji je i sam bio štovatelj BDM. On je i osnovao nji¬ 
hovu Kongregaciju, koju je stavio pod moćnu Mariji¬ 
nu zaštitu. Redovnički život Bonifaciju je bio u zajed¬ 
ništvu s Isusom i Marijom, koje je neizmjerno volio. 
Nastojao je kroz svoj redovnički život izgraditi svoju 
dušu, ojačati je u kreposti, biti iz dana u dan što slič¬ 
niji Isusu. Ipak sve se to odražavalo na njegovom ze¬ 
maljskom tijelu. Naporan način života i okolnosti u 
kojima ga je provodio, brzo su ga dokrajčili. 

Bolest i smrt 

Kao mladi redovnik, već u tridesetoj godini života os¬ 
jeća da nije zdrav. Godine 1895. poglavari ga šalju u 
Capranicu na oporavak, kao što smo prije spomenuli. 
Vrativši se u Rim, uz svoje redovite dužnosti, počima 
se osjećati sve bolesnijim. Dijagnoza je bila plućna 
larginalna tuberkuloza. Stvari su se brzo odvijale. Ka¬ 


da više nije mogao ni na svoje noge stati, iz svoje re¬ 
dovničke postelje vodio je povjeren mu novicijat jer 
su ga braća neizmjerno voljela. Bio je učiteljem nova¬ 
ka do posljednjeg dana. Dakako da je svoju službu vr¬ 
šio preko svojih zamjenika. Umirao je i služio drugi¬ 
ma. Umirao je svjesno, nepomućena uma, pri punoj 
svijesti. Kroz život molio je Gospodina za tu milost. 
Želio je umrijeti priseban! 

Smrt mu nije bila nešto strašno. Cesto je, kao mladi 
redovnik, sudjelovao u obredima sprovoda u uskim 
ulicama rimskog Trastevera. Sudjelovanje u tim spro¬ 
vodima gledao je kao izvanredno djelo milosrđa pre¬ 
ma bratu čovjeku. Župnik Sv. Marije u Trasteveru, 
don Augusto Taggiesco, kanonik, posebno je to isti¬ 
cao. Uvijek se sjećao kako je Bonifacije svojim drža¬ 
njem sve znao zadiviti. Uske ulice, gužva, vrućina ili 
hladnoća, bile su prava pokora pri sudjelovanju u 
sprovodima. On je to činio iz milosrđa! 

Posljednji je put bio na Misi upravo na svetkovinu 
Svih Svetih. Nakon toga, ni uz pomoć drugih nije mo¬ 
gao iz kreveta. Kako gaje mučio kašalj, bol u prsima, 
klonulost, uvijek je netko od braće morao biti blizu 
njega. Zbog toga je Bonifaciju bilo posebno teško, jer 
nije želio biti nikome na teret, a sam nije mogao biti. 
Prije svoga preminuća, u rano jutro probudio se bez 
boli i kašlja. Ponovno je zaspao, smireno i to zauvijek. 
Blaženo, bez grča i boli u 33. godini života, kao i Isus, 
predao je svoju plemenitu dušu Bogu 4. studenog 
1897. godine u 6.15 sati u jutro. Bio je redovnik u 
Kongregaciji bolničke braće 10 godina. Bio je sav u 
službi Bogu, u braći ljudima, i to onim najpotrebniji¬ 
ma, bolesnima i umirućima. Njegova je smrt bolno 
odjeknula među braćom. O. Luigi Montini bio je tada 
izvan Rima, a sve kuće njihove Kongregacije obavijes¬ 
tio je glavni tajnik dr. Jeronim Pezzini. Bonifacije je 
pokopan ovdje, u Rimu, na groblju Campo Verano. 
Ovdje čeka susret u proslavljenom tijelu sa svojim 
Spasiteljem.Nakon njegove smrti mnogi su dali svoje 
svjedočanstvo o njemu. Iz sviju se može zaključiti sa¬ 
mo jedno, da je zasigurno ubrojen među ono »nebro¬ 
jeno mnoštvo« u društvu Jaganjčevu. Još nije pokre¬ 
nut postupak za proglašenje blaženim. Ipak, njegova 
ga subraća u družbi drže slugom Božjim. Naš Ivan, fra 
Bonifacije Pavletić, svojim životom na zemlji, zavrije¬ 
dio je vječni dom na nebesima. On je sada u sjaju ne¬ 
beskog »Kralja vjekova kojemu sve živi«. Budimo po¬ 
nosni da je još jedan komadić hrvatskoga bića, slikovi¬ 
to se izražavajući, u blaženstvu Neba. 

Crkva se još nije o njemu službeno očitovala, niti nam 
je namjera preteći njezin sud, ali Bonifacije za sebe 
mnogo govori. Onoga kojega je cijeli život ljubio sada 
u vječnosti zasigurno sretno gleda, jer nam se »život 
mijenja, a ne oduzima...i stječe se vječni dom na ne¬ 
besima!« (liturgija). 

Dario Tičić 

KRONIKA 


Iz života Crkve u domovini i svijetu donosimo proslave i događaje u čast blaženog Alojzija 
Stepinca. Zahvaljujemo dopisnicima koji su nas o tim zbivanjima izvijestili te Informativnoj 
katoličkoj agenciji CIKA), koja nam je dopustila korištenje vijesti s njihove elektroničke adrese. 


S uspomenom na Blaženika u 
župi Stenjevec 

U župi Stenjevec u Zagrebu već se stoljećima časti 
čudotvorni kip Majke Božje Stenjevečke. Kip je 
jednostavan, izrađen u drvu, ali je najveća dragoc¬ 
jenost tamošnjega kršćanskog puka. Ove su ga go¬ 
dine po prvi put na Veliku Gospu, u svečanoj pro¬ 
cesiji, mladići i djevojke u narodnim nošnjama, po¬ 
nijeli iz crkve na liturgijski prostor unutar župnog 
dvorišta. 

U župi uspješno djeluje skupina ministranata i 
mješovita pjevačka udruga »Desiderium«, sastav¬ 
ljena uglavnom od mlađih osoba te veliki crkveni 
zbor pod vodstvom s. Valerije iz Družbe služavki 
Maloga Isusa. 

Vjernici, njih preko 8000, s radošću su prihvatili 
vlč. Zvonka Vukovića i njegovog pomoćnika vlč. 
Mladena Vidaka. 

Prošle je godine u župi bilo 140 krizmanika, 150 
prvopričesnika, 111 krštenih, 51 par vjenčanih i 51 
umrli župljanin. 

Na Veliku Gospu 2004., u župi je predstavljen ro¬ 
man Nevenke Nekić o bi. Alojziju Stepincu pod 
naslovom »Susret u Emausu«. Zauzetošću župnika 
i kapelana u župi je raspačano oko 250 primjeraka 
toga blaženikova životopisa. 

Uočljivo je da u Stenjevcu, sijelu starokatolika iz¬ 
među dva svjetska rata u prošlom stoljeću, koji su 
se, zavedeni protukatoličkom promidžbom, odci¬ 
jepili od zakonite župne zajednice, starokatoličkih 
praktičnih vjernika gotovo nema. 

Nalazeći se u tom starodrevnom svetištu Majke 
Božje, blaženi je Alojzije Stepinac, na proslavi 10. 
obljetnice duhovne obnove u župi Stenjevec, 22. 
studenoga 1936., održao propovijed na temu: 

»Onima koji su otpali od Crkve velim: Vratite 
se!« 

Hrabreći župljane na vjernost i ljubav prema Cr¬ 
kvi, blaženi Alojzije reče: 

»Ova svečanost je zahvala Bogu i ispovijest vjere. 
Potrebita ispovijest, jer danas na svijetu mnogi us¬ 
taju protiv Boga. Više nego ikada obistinjuju se ri¬ 
ječi psalmiste: ’Quare fremuerunt gentes, et populi 



Čudotvorni kip Majke Božje Stenjevečke (»Drnovečkec), izrađen u 
drvu, časli se već preko 500 godina u stenjevečkoj župi i svetištu 
u Zagrebu 

meditati sunt inania? Adstiterunt reges terrae et 
principes convenerunt in unum adversus Dominum 
et adversus Christum eiusd (Ps 2,1-2: ’Zašto se 
bune narodi, zašto puci ludosti snuju? Ustaju kra¬ 
ljevi zemaljski, knezovi se rote protiv Gospodina i 
Pomazanika njegova.’) 

Potrebita je ova ispovijest ponajprije radi nas sa¬ 
mih. Jedna poslovica kaže: Vježba čini majstora. I 
vjera postaje čvršća obnavljenjem. Potrebita je ova 
ispovijest i radi drugih, koji su možda postupali po¬ 
put Ezava i prodali svoje prvenstvo za zdjelu leće. 
(usp. Post 25,29-34.) Potrebita je i radi onih, koji 
se boje. Onako se možda boje kao dijete, koje je 
vidjelo psa, pa se vratilo kući ne obavivši posla, ra¬ 
di kojega je bilo poslano van. Potrebita je ta ispovi¬ 
jest naročito u ovoj župi. Grozna je stvar otpad od 
vjere. Grozna i za pojedince i za narode. Međutim 

mi nijesmo došli ovamo, da konačno prelomimo 
štap nad onima, koji se nijesu povratili u rimokato¬ 
ličku Crkvu, nego da se u ljubavi prema Bogu i 
bližnjemu molimo i za se i za njih. Ako su slijedili 
sv. Petra u grijehu, neka ga slijede i u pokori. Petar 
je izdao Isusa, ali se povratio lijevajući grozne suze 
(usp. Mk 14,66-72). Svima koji su vjerni sinovi 
Crkve, ja dovikujem: Ustrajte, i pobjeda je vaša i 
nagrada vaša velika. A onima, koji su otpali od Cr¬ 
kve, velim: Vratite se, natrag ovamo, gdje su živjeli 
i oci vaši i djedovi vaši i gdje žive svi hrvatski kato¬ 
lici.« 

Blagoslov oltara u čast 
bi. Alojzija u Krašiću 

U subotu 2. listopada 2004. varaždinski je biskup 
Marko Culej, u župnoj crkvi Presv. Trojstva u Kra¬ 
šiću blagoslovio oltar u čast bi. Alojzija Stepinca. U 
svečanosti blagoslova i euharistijskom slavlju sud¬ 
jelovalo je oko 30 svećenika, te uz brojne domaće 
župljane preko dvjesto organiziranih hodočasnika. 
Najveći dio njih došao je iz župa Sv. Petra u Zagre¬ 
bu, Domaslovca kod Samobora, Vinice kod Varaž¬ 
dina i Gornjeg Jesenja. 

Iz Brezarića - rodne kuće blaženog Alojzija Stepin¬ 
ca, i ovaj je put krenula procesija, kojoj su se ovaj 
put pridružili svećenici Zlatko Golubić, msgr. Ju¬ 
raj Batelja, Josip Balog, Ivan Torbar i Alojzije Burja. 
Svi ostali pridružili su se procesiji kod kuće u kojoj 
je obitelj blaženika živjela od 1907. godine. S pjes¬ 
mom i uz pratnju zvona, procesija je ušla u crkvu. 
Na početku slavlja biskupa je pozdravila vjerouči- 
teljica iz kršićke župe Kristijana Banić. Biskup je 
blagoslovio oltar, a onda je pod misom i nadahnuto 
govorio o značenju blaženika za naš život. Desetak 
svećenika ređenih 1974. godine proslavilo je tom 
prilikom i svoju tridesetu godišnjicu ređenja. Te su 
godine zaređena 32 svećenika. Dvojica su napustila 
svećeništvo, četvorica su umrla, dvojica su bili od¬ 
sutni zbog bolesti, a aktivna su još 24. Postavljeni 
oltar zadivio je hodočasnike i župljane. 

Hodočasnici u Krašić 

Sve veći broj hodočasnika pohađa rodnu župu, 
mjesto tamnovanja i smrti bi. Alojzija Stepinca. Do¬ 
laze iz različitih sredina, zanimanja, društvenih slo¬ 
jeva i dobi. Iz knjige »Hodočašće u Krašić« prepisali 
smo nekoliko zabilježenih skupina hodočasnika koji 
su najčešće došli u pratnji svećenika (župnika ili ka¬ 
pelana), sestara redovnica i vjeroučitelja. 

U nadi da će općina i župa Krašić, Zagrebačka nad¬ 
biskupija i društvena javnost s više zanimanja pora- 



Vlč. Zvonko Vuković i vlč. Mladen Vidak pričešćuju Božji narod u 
župnoj crkvi i svetištu Majke Božje Stenjevečke 


diti na uređenju Krašića kao hodočasničkoga mjesta, 
donosimo za čitatelje Glasnika imena skupina i žu¬ 
pa koje su tijekom listopada, studenoga i prosinca 
pohodile Krašić u želji jačanja vjere u Isusa Krista te 
iskazivanja počasti osobi i žrtvi bi. Alojzija Stepinca. 

Listopad: iz Zadra - Stanovi (50), zajednica moli- 
telja »Molitveni vijenac Kraljice Obitelji« (50), 
skupina učenika iz Krušljeva Sela, područne škole 
Oroslavlje (35), skupina članova Učiteljskog vijeća 
OS Marije Jurić iz Zagreba - Dubrava (46), bogos¬ 
lovi i poglavari Bogoslovnog sjemeništa u Zagrebu 
(65), Molitvena zajednica Blaženi Alojzije Stepi- 



Dobrovoljni davaoci krvi Krapinsko-zagorske županije na 
hodočašću Krašiću 23. listopada 2004. 

nac iz župe sv. Petar u Zaprešiću (42), krizmanici 
župe Margečan (72), hodočasnici iz župe Drenovci 
(50), iz župe svetoga Josipa - Dugi Rat (41), sku¬ 
pina djece iz župe Retkovec - članovi župnog kari- 
tasa (25), udruga hendikepiranih i njihovih rodite¬ 
lja i pratitelja (50), učenici drugog razreda OS 
Lovre pl. Matačića iz Zagreba (100), iz župe Kar¬ 
lovac - Dubovac (26), Udruga za pomoć osobama 
s mentalnom retardacijom grada Zagreba (50), ho¬ 
dočasnici iz župe Presvetoga Trojstva - Punat na 
otoku Krku (100), skupina dobrovoljnih davalaca 
krvi iz Krapinsko-zagorske županije (100), skupina 
franjevačkih bogoslova iz Kaptola u Zagrebu s pog¬ 
lavarima (17), skupina umirovljenika iz Dubrave 
Zagrebačke (50), skupina umirovljenika iz zagre¬ 
bačke Dubrave (24), skupina nogometaša veterana 
iz Svetvinčenta (21), skupina odgajateljica iz dječ¬ 
jeg vrtića »Dobri« iz Splita (21). 

Studeni: ministranti iz Lasinje (8), hodočasnici iz 
župe bi. Alojzija Stepinca iz Zadra - Bili brig 
(100), djelatnici elektroprivrede iz Varaždina (32), 
članovi Učiteljskog vijeća OS Glina (30), skupina 
učenika i učiteljice iz OS Vežica - Rijeka (42), uče¬ 
nici i profesori Učeničkog doma graditeljstva iz 
Novog Zagreba (20), liječnici iz Krapinskih toplica 
(8), udruga umirovljenika »Nikola Tesla« u Zagre¬ 
bu (25), djelatnici poduzeća »Cesta« - iz Varaždina 
s članovima svojih obitelji (54). 

Prosinac: skupina hodočasnika iz Bibinja kraj Zad¬ 
ra (250), hodočasnici iz župe Sv. Katarine iz Sama- 
rice (50). 

Položen kamen temeljac 
za crkvu bi. Stepinca 

U Ogulinu je 24. listopada svečano položen kamen 
temeljac za crkvu bi. Alojzija Stepinca u gradnji u is¬ 
toimenoj mlađoj ogulinskoj župi. Svečanost polaga¬ 
nja i blagoslov gradnje predvodio je gospićko-senjski 
biskup Mile Bogović, u zajedništvu s provincijalom 



Vjernici prigodom blagoslova temeljnog kamena za crkvu 
bi. Alojzija Stepinca, u Ogulinu 24. listopada 2004. 


Provincije franjevaca trećoredaca glagoljaša fra 
Petrom Grubišićem, župnikom župe Ogulin II fra 
Marijanom Jelušićem, gvardijanom samostana tre¬ 
ćoredaca Sv. Franje iz Ogulina fra Petrom Runjom, 
te brojnim redovnicima iz provincije i svećenicima 
Ogulinskog dekanata. 

U Čakovcu predstavljena knjiga 
»Susret u Emausu« 

U Katoličkom domu u Čakovcu, na već tradicio¬ 
nalnoj mjesečnoj nedjeljnoj tribini, predstavljena 
je 24. listopada knjiga »Susret u Emausu« povjesni¬ 
čarke i književnice prof. Nevenke Nekić, uz pod¬ 
sjećanje na čakovečki euharistijski kongres 1935. 
godine, jedno od najvećih hrvatskih vjerničkih 
okupljanja, koje je potaknuo tada nadbiskup-koad- 
jutor Alojzije Stepinac. 

Istaknuvši da je riječ o knjizi o Bogu, slobodi i nadi, 
prof. Nekić rekla je kako se trudila da roman ne 
bude samo puka sentimentalna svetačka biografija. 
Roman pokazuje kolika je Stepinčeva žrtva, koji je 
ostao vjeran Katoličkoj crkvi i svom narodu, pro¬ 
življavajući velike progone u očuvanju nacionalne 
pripadnosti i identiteta. Lik Ive Brizića simbol je 
obična čovjeka, jedne od mnogih žrtava, hrvatskih 
uznika i sudionika križnih putova. Postulator kauze 
bi. Stepinca mons. dr. Juraj Batelja istaknuo kako 
je danas potrebno bez straha podastrijeti činjenice, 
dokumente i spise koji svjedoče o Stepinčevu živo¬ 
tu, te na temelju njih stvarati povijest i preispitati 
čitavu hrvatsku prošlost. 

U programu predstavljanja nastupili su pjevački 
zbor i oktet sjemeništaraca Međubiskupijskog sje¬ 
meništa u Zagrebu, s obzirom da su sa svojim rek¬ 
torom mons. Bateljom ranije istoga dana posjetili 
župu Remetinec u Varaždinskoj biskupiji. 

Nova zvona uoči blagdana 
sv. Luke 

Župa sv. Luke u Rukavcu blagdan svoga zaštitnika, 
kojeg slavimo 18. listopada, dočekala je blagoslo¬ 
vom novih zvona. Blagdansko misno slavlje 1 7. lis¬ 
topada, dan uoči blagdana, predvodio je riječki 
nadbiskup Ivan Devčić, uz koncelebraciju svećeni¬ 
ka s toga područja. 

Izradu manjeg zvona teškog 500 kg, s likom blaže¬ 
nog Alojzija Stepinca i posvećenog hrvatskim mu¬ 
čenicima, financirala je župa sv. Pavla iz Clevelan- 
da na čelu sa župnikom Mirkom Hladnim. 

Blagoslovljena kapelica 
bi. Stepinca u Ogulinu 

U -Ogulinu je 3. listopada svečano blagoslovljena 
novoizgrađena kapelica posvećena bi. Alojziju Ste- 
pincu te simbolički posvećena na dan šeste obljet¬ 
nice proglašenja kardinala Stepinca blaženim. U 
gradskom naselju Procama okupilo se više stotina 
vjernika, među kojima i većina članova Gradskog 
vijeća i Poglavarstva na čelu s gradonačelnikom Ni¬ 
kolom Magdićem i dogradonačelnikom Ivanom 
Vučićem. Misno slavlje, u ime Gospićko-senjskog 
biskupa Bogovića, predvodio je generalni vikar bis¬ 
kupije i donedavni ogulinski župnik mons. Tomis¬ 
lav Sporčić u suslavlju s mjesnim župnikom Tomis¬ 
lavom Rogićem, đakonom Petrom Sporčićem te 
župnikom mlađe ogulinske župe bi. A.Stepinca fra 
Marijanom Jelušićem. O kapelici, koju je projekti¬ 
rao Juraj Juričić, a njezine temelje prije tri godine 
blagoslovio mr. Juraj Batelja, govorio je na početku 
predsjednik Mjesnog te inicijativnog odbora za 
gradnju prof. Milan Poljak. Župnik Rogić zahvalio 
je zatim na još jednom spomenu Božje prisutnosti 
u Ogulinu. 

Obljetnica posvete crkve u 
Velikoj Gorici 

Najmlađa velikogorička župa bi. Alojzija Stepinca 
3. listopada proslavila je blagdan posvete crkve i ti¬ 
tulara župe. Blagdan su kršćanske zajednice od 
davnina svečano proslavljale, nazivajući ga rođen¬ 
danom, čime se isticalo kako se podizanjem i pos¬ 
vetom crkve rađa i posvećuje sama zajednica vjer¬ 
nika. Prije godinu dana novoizgrađenu crkvu s pas¬ 
toralnim centrom posvetio je kardinal Josip Boza- 
nić, premda povijest župe seže dvadeset godina 
unatrag. 

Četvrti susret hrvatskih likovnih 
umjetnika ujastrebarskom 

Na poticaj slikara Petra Grgeča i rektora Međubis- 
kupijskog sjemeništa u Zagrebu i postulatora kau- 
ze bi. Alojzija Stepinca dr. Jurja Batelje u Jastre- 
barskom je 25. rujna održan četvrti susret hrvat¬ 
skih likovnih umjetnika, ove godine pod geslom »S 
vjerom u Podgorju«. 

Slikari su razgledali crkvu Sv. Franje Ksaverskog na 
Plešivici i etno-zbirku svetojanskog kraja u područ¬ 
noj školi u Gorici Svetojanskoj, a održali su i spo¬ 
men nedavno preminulom Ivanu Lackoviću Croa- 
ti. Susret je održan u želji očuvanja graditeljske i 


vjerske baštine jaskanskog, svetojanskoga, slavetić- 
kog i krašićkog kraja u likovnom prikazivanju, s 
osobitim osvrtom na lik bi. Alojzija Stepinca, koji 
je rođen i umro u tom predjelu Hrvatske. 

Supetar: Završna proslava 
velikih obljetnica 

Zagrebački nadbiskup i predsjednik Hrvatske biskup¬ 
ske konferencije kardinal Josip Bozanić predvodio je 
u nedjelju 17. listopada u Supetru na Braču završnu 
proslavu 400. obljetnice tamošnje župe Navještenja 
Marijina i 1500. obljetnice spomena imena grada Su¬ 
petra. U prepunoj crkvi Sv. Petra središnje euharistij- 
sko slavlje predvodio je, u zajedništvu s hvarsko-brač- 
ko-viškim biskupom Slobodanom Stambukom, mjes¬ 
ni župnik i dekan Bračkog dekanata Andro Ursić i de¬ 
setak svećenika. 

U ime svih vjernika Hvarsko-bračko-viške biskupije 
na početku liturgijskoga slavlja biskup Stambuk zaže¬ 
lio je iskrenu dobrodošlicu kardinalu Bozaniću, pod¬ 
sjetivši pritom okupljene vjernike da su u Supetar i na 
Brač običavali dolaziti i prethodnici kardinala Bozani- 
ća, nadbiskupi dr. Antun Bauer i hrvatski blaženik 
kardinal Alojzije Stepinac. 

Na kraju liturgijskoga dijela slavlja zahvalnu riječ upu¬ 
tio je i župnik Ursić, kojemu je kardinal Bozanić uru¬ 
čio moćnik s moćima blaženoga kardinala Stepinca. 

»Stepinčevi dani« u Opatiji i 
Voloskom 

»Stepinčevi dani u riječi, slici i pjesmi«, održani od 8. 
do 10. listopada u kongresnoj dvorani opatijskog 
Grand hotela Adriatic, ponudili su više predavanja te 
kulturno-umjetničkih sadržaja u kojima se, pored 
sjećanja na blaženika, govorilo o Papinim posjetima 
Hrvatskoj te gradnji crkve Hrvatskih mučenika u 
Udbini. Susret je organizirao Pastoralni krug »Alojzi- 
je Stepinac« iz Voloskog i Katehetski ured Riječke 
nadbiskupije. 

Dr. Emanuel Hoško održao je središnje predavanje, 
u kojem se osvrnuo na neke od poruka s triju pasto¬ 
ralnih pohoda Ivana Pavla II. Hrvatskoj. U tijeku pr¬ 
vog posjeta, 1994., Hrvatska je bila okupirana, i Papa 
je došao kao »hodočasnik mira«. Sveti Otac je bio »i- 
zazvan« govoriti o miru. U svom drugom pohodu, 
1998., Papa dolazi kao »hodočasnik evanđelja«. Tom 
je prigodom spomenuo i ostale mučenike tadašnjeg 
režima, govorio je o mučeništvu kao najizrazitijem 
obliku svjedočenja evanđelja. Treći Papin pohod 
2003. u znaku je hrvatskog hoda prema naprijed, a 
svaki grad koji je Papa posjetio imao je svoju »temu«. 

»U Dubrovniku je govorio o svetosti jedne žene, u 
Đakovu i Osijeku se osvrnuo na egzistencijalnu situa¬ 
ciju podržavajući Hrvatsku u ulasku u EU. U Rijeci 
je dotaknuo pitanje obitelji, istaknuvši kako ono nije 
pitanje kršćanskog ili etičkog uvjerenja, nego druš¬ 
tvenog«, napomenuo je dr. Hoško, procijenivši kako 
su Papini pohodi, na razini općeljudskog, izazvali 
»pokret«. Tisuće i tisuće ljudi pohodili su mise. Do¬ 
godio se ushit, ali on nije pretvoren u program. Bis¬ 
kupi su napisali dokumente »Na svetost pozvani« i 
»Direktorij za pastoral obitelji«, gdje se spominju Pa¬ 
pini govori, ali njima nisu nadahnuti, kritičan je bio 
fra Hoško. 

Gospićko-senjski biskup Mile Bogović upoznao je 
okupljene s djelovanjem svoje biskupije te s inicijati¬ 
vom za izgradnju crkve Hrvatskih mučenika na Ud¬ 
bini. U tijeku »Stepinčevih dana« prikupljani su i 
dobrovoljni prilozi za izgradnju te crkve. Skupu je 
nazočio i riječki nadbiskup Ivan Devčić, pojedini sa¬ 
borski zastupnici te predstavnici mjesnih vlasti. Mo¬ 
derator tribine bio je predstavnik Pastoralnog kruga 
»Alojzije Stepinac« Vladimir Zmak. U glazbenom di¬ 
jelu programa nastupila je muška klapa »Fortunal«, 
Anita Primorac i Ivana Marčelja, te zbor župe Volos- 
ko. Misu za domovinu u vološćanskoj crkvi Sv. Ane 
predvodio je mons. Josip Simac, a propovijedao vlč. 
Ante Zovko. U sklopu manifestacije održan je i tra¬ 
dicionalni Susret katoličke mladeži. U bogatom 
programu sudjelovali su Zbor medicinske škole 
»Scola medica«, Udruga katoličkih skauta, VIS 
»Ruah«, tamburaški sastav »Srdoči«, folklorna skupi¬ 
na KUD-a »Zvir« iz Jelenja te mnogi drugi. »Stepin- 
čevi dani« zaključeni su 10. listopada svečanim mis¬ 
nim slavljem u vološćanskoj crkvi Sv. Ane. Misu za 
sve žive i pokojne domoljube predvodio je biskup 
Bogović u zajedništvu s rektorom međubiskupijskog 
sjemeništa u Zagrebu mons. Jurjem Bateljom. 



Nadbiskup Stepinac pred novom crkvom u Dicmu, 
19. siječnja 1938. 



Vjernici su ispunili svoju novu župnu crkvu sudjelujući u 
Euharistijskom slavlju prigodom blagoslova crkve Majke Božje 
Kraljice mira u Granešinskim Novakima (Zagreb), 

14. rujna 2004. 

Kardinal Bozanić posvetio novu 
crkvu u Granešinskim Novakima 

Zagrebački nadbiskup kardinal Josip Bozanić pos¬ 
vetio je u srijedu 15. rujna novoizgrađenu crkvu 
Blažene Djevice Marije Kraljice Mira u zagrebač¬ 
kom naselju Granešinski Novaki. Tako je ta naj¬ 
mlađa zagrebačka župa, osnovana 2001. godine u 
svega dvije godine (kamen temeljac postavljen je u 
lipnju 2002.), dobila novu crkvu, a uskoro bi tre¬ 
bao biti dovršen i novi župni dvor s pratećim dvo¬ 
ranama za različite župne susrete. 

Crkva se nalazi na rubu groblja Miroševac, pa će 
služiti i kao grobljanska crkva poput crkve Krista 
Kralja na Mirogoju. Na svečanome euharistijskom 
slavlju u prepunoj crkvi koja nije mogla primiti sve 
vjernike koji su došli na slavlje. U koncelebraciji su 
bili generalni vikar Zagrebačke nadbiskupije prelat 
Vladimir Stanković, domaći župnik Darko Pužin, 
dekan Remetskog dekanata Zlatko Golubić, pos- 
tulator kauze bi. Alojzija Stepinca mons. Juraj Ba- 
telja i još četrdesetak svećenika Remetskog i Veli- 
kogoričko-odranskog dekanata. 

Kardinal Bozanić za ovu je prigodu župi darovao 
moći bi. Alojzija Stepinca koje su ugrađene u novi 
oltar, te pozvao vjernike da se i njemu utječu za za¬ 
govor. Ujedno je župniku i župi darovao misnicu 
koju su njemu darovali zagrebački svećenici okup¬ 
ljeni na hodočašću vjernika grada Zagreba u Mariju 
Bistricu u nedjelju 12. rujna. Župnik Pužin zahva¬ 
lio je svima koji su sudjelovali u realizaciji toga ve¬ 
likog projekta te darovao kardinalu repliku kipa 
zaštitnice župe. Povelju o posveti crkve pročitao je 
Josip Žagar, župnik župe blaženoga pape Ivana 
XXIII. Slavlje je pjevanjem uzveličao župni zbor 
pod ravnanjem mo. Josipa del Iveglia. 

Biskup Milovan blagoslovio 
mozaik bi. Stepinca u Lanišcu 

Porečko-pulski biskup Ivan Milovan blagoslovio je u 
subotu 4. rujna novi mozaik bi. Alojzija Stepinca koji 
se nalazi na luneti na zapadnoj bočnoj strani crkve u 
Lanišcu. Nad glavnim vratima je mozaik Krista, a na 
istočnoj strani sluge Božjeg Miroslava Bulešića, koji 
je 1947. g. u Lanišću podnio mučeništvo. 

Donatori novog mozaika su braća dr. Josip i Vilim 
Grbac te preč. Marijo Zmak, svećenici iz Lanišća. 
Blagoslovu mozaika pridružili su se i hodočasnici tog 
dana na Trsat s Vrha kod Buzeta i iz Ližnjana sa svo¬ 
jim župnicima. 

Biskup Milovan u Službi Riječi posebno je istaknuo 
ulogu Alojzija Stepinca, koju je imao u očuvanju 
vjere u doba bezbožnog komunizma. Bi. Alojzije 
Stepinac i sluga Božji Miroslav Bulešić u isto su vri¬ 
jeme pružili svjedočanstvo vjere svojim mučeniš- 
tvom. 



Svećenici predvođeni župnikom župe Krista kralja Alojzijem 
Žlebečićem i Jorge Ramos, regionalni vikar prelature Opus Dei u 
Hrvatskoj, pokraj novopostavljene biste bi. Alojzija Stepinca pred 
nedovršenom crkvom Krista Kralja, koju je projektirao Ivan 
Meštrović a temeljni kamen blagoslovio bi. A Stepinac 
27. listopada 1940. 

Blagoslovljeno poprsje 
bi. Alojzija Stepinca 

U nedjelju 21. studenoga 2004. u župi Krista Kralja 
na zagrebačkom Trnju, na sjevernoj strani uz crkvu, 
prije središnje je mise Jorge Ramos, regionalni vikar 
prelature Opus Dei u Hrvatskoj, blagoslovio spome- 
n-poprsje bi. Alojzija Stepinca. 

Na kamenom postolju uklesana je posljednja rečeni¬ 
ca, koju je prigodom blagoslova temeljnog kamena za 
trnjansku župnu crkvu, 27. listopada 1940., izrekao 
tadašnji zagrebački nadbiskup i metropolit te uteme¬ 
ljitelj župe Alojzije Stepinac: »Tebi, Kralju vjekova, 
kojem sve živi, neka bude posvećena ova zavjetna 
crkva, a s njom i čitav naš hrvatski narod«. 


Nakon blagoslova blaženikova poprsja svečano euha- 
ristijsko slavlje u suslavlju s domaćim župnikom Zle- 
bečićem i župnicima gradskih župa, predvodio je vi¬ 
kar Ramos, a misno slavlje svojim je pjevanjem uveli¬ 
čao župni zbor. 

Uređenje moćnika 
bi. Alojzija Stepinca 

Otkako je 1997. u Zagrebačkoj katedrali uspostav¬ 
ljen novi grob, relikvijar, sarkofag ili moćnik blaženog 
Alojzija Stepinca pohodili su ga te se blaženiku pre¬ 
poručili za pomoć i zaštitu brojni njegovi štovatelji. 
Mnogi vjernici su doticali moćnik, a s osobitim pije¬ 
tetom doticali su i cjelivali blaženikovu posmrtnu 
masku koja je postavljena na prednjem dijelu sarko¬ 
faga. To je prvi odljevak koji je, krijući ga od policije 
(bilo je zabranjeno pravljenje posmrtne maske!), 
napravila umjetnica Mila Wood prigodom dovoženja 
mrtva blaženikova tijela s obdukcije iz Zagreba u 
župnu crkvu u Krašiću, u ranim jutarnjim satima, još 
za mraka, 11. veljače 1960. 

Budući daje uslijed cjelivanja i doticanja skinut sloj 
pozlate, akad. slikar Vladimir Pavlek iz Zagreba po¬ 
novio je pozlatu i maska je vraćena na svoje mjesto. 

Zamijenjena je i srebrna ploča na prednjoj strani 
mramorne baze sarkofaga, na koju je akad. kipar Hr- 
voje Ljubić tehnikom iskucavanja upisao biografske 
podatke bi. Alojzija. Bilo je to potrebno učiniti jer 
stari natpis nije sadržavao podatke koji nakon progla¬ 
šenja blaženim u novom svjetlu predočuju osobu i ži¬ 
vot bi. Alojzija. Zahvaljujemo svim štovateljima bi. 
Alojzija Stepinca koji su Postulaturu poticali na iz¬ 
vedbu spomenutih promjena i poboljšanja, te ih svo¬ 
jim darovima potpomogli. 

Split: Predstavljena knjiga o 
životu bi. Stepinca 

U organizaciji ogranka Matice hrvatske Split u 
Nadbiskupskom sjemeništu predstavljena je 2. 
prosinca knjiga o životu bi. Alojzija Stepinca »Sus¬ 
ret u Emausu« autorice Nevenke Nekić. O knjizi 
kao i o bi. Stepincugovorili su predsjednik Ogran¬ 
ka MH Split Josip Botteri Dini, dr. Elza Jurun, dr. 
don Josip Corić i u ime izdavača Postulature blaže¬ 
noga Alojzija Stepinca dr. Juraj Batelja. Riječ je o 
knjizi koja je napisana u počast žrtava komunistič¬ 
kog terora. 

Nadbiskup dr. Alojzije Stepinac dolazi na svečanosl posvele 
Zvonimirove spomen-orkve u Biskupiji kod Knina, 17. rujna 1938. 

U Nadbiskupovoj su pratnji domaći biskup Jeronim Mileta, 
banjolučki o. Jozo Garic, le hvarski biskup mons. Milio Pušić. 

Kardinal Bozanić posvetio crkvu 
Bezgrešnog začeća BDM na 
Jordanovcu 

Na svetkovinu Bezgrješnoga Začeća BDM 8. prosinca 
zagrebački nadbiskup kardinal Josip Bozanić posvetio 
je župnu crkvu Bezgrješnoga Začeća Blažene Djevice 
Marije na Jordanovcu u Zagrebu. 

Nakon propovijedi uslijedila je posveta crkve, u tije¬ 
ku koje je kardinal Bozanić u oltar crkve postavio mo¬ 
ći blaženog kardinala Alojzija Stepinca, rekavši vjerni¬ 
cima, a osobito djeci okupljenoj oko oltara, da na to 
misle kada budu ulazili u crkvu te da se njemu mole, 
jer će ih on sigurno kod Boga zagovarati. Zamolio je 
Gospodina za blagoslov i pomoć da moći blaženog 
Stepinca budu ohrabrenje, ali i uzor u životnim teško¬ 
ćama, krizama i problemima. 

Marija Krušelj 

U utorak 12. listopada preminula je Marija Krušelj, 
uzorna vjernica i kantorica, rodom iz Cirkovljana kod 
Preloga, od posljedica prometne nesreće koja se zbila 
istoga dana kada se biciklom uputila na jutarnju misu. 

Rođena je 17. ožujka 1924. godine od oca Mije i maj¬ 
ke Apolonije Setnik rođ. Mikec. Vjenčala se 25. ožuj¬ 
ka 1955. godine s Andrijom Krušeljem, prigrlivši maj¬ 
činskom ljubavlju i žrtvovanjem obitelj svoje naglo 
umrle sestre, koja je rodila sedmero djece, a iza sebe 
ostavila njih šestero u dobi od 2 do 12 godina. Skrbila 
je o njima brižnom ljubavlju prave majke, te je i sama 
rodila troje djece u bračnom zajedništvu ispunjenom 
ljubavlju i nesebičnim darivanjem života. 

Vjernici koji na zagovor sluge Božjega budu usliša¬ 
ni, zadobiju tjelesno ili duhovno ozdravljenje ili 
koju osobitu milost, neka opis uslišanja i komplet¬ 
nu liječničku dokumentaciju dostave na adresu: 

Dr. Juraj Batelja, postulator 
Voćarska 106, pp. 110, 10001 ZAGREB 


Odgajala je djecu u kršćanskoj vjeri i ljubavi prema 
Bogu, Crkvi i domovini. Od malena osjetila je ljubav 
prema crkvenoj glazbi, a kako ju je Bog obdario glaz¬ 
benim talentom, strpljivošću i marljivošću naučila je 
svirati orgulje te je od 1948. pa sve do 1996. godine 
bila župna orguljašica-kantorica, a u crkvi sv. Lovre u 
Cirkovljanu nastavila je sudjelovati u glazbenom živo¬ 
tu sve do smrti. Čitav svoj život posvetila je služenju 
Bogu i Crkvi sviranjem i pjevanjem kao glasnik Ra¬ 
dosne vijesti. 

Kao župna kantorica bila je voditeljica crkvenoga puč¬ 
kog i zbornog pjevanja u preloškoj župi sv. Jakoba ne¬ 
sebično dijeleći svoje darove, iskustvo i znanje crkve¬ 
nim pjevačima i posebice mladim naraštajima. Već 
kao djevojka naučila je pjevati sve pučke hrvatske 
međimurske crkvene popijevke, nastavljajući tijekom 
života ljubav prema njima prenositi na sve koji su je 
okruživali. Zahvaljujući njoj, sačuvane su usmenom 
predajom od zaborava mnoge crkvene pučke popijev¬ 
ke koje su širile pobožnost i ljubav prema Gospodinu. 

Premda je zbog svog domoljublja i rodoljublja imala 
poteškoća s komunističkim vlastima, kao duša crkve¬ 
ne glazbe u župi bila je nepokolebljiva u svojem zva¬ 
nju i poslanju, šireći rodoljubne, kulturne i kršćanske 
horizonte. Bila je neumorni širitelj katoličkog tiska, 
svjesna njegova važnog pastoralnog djelovanja, pa je 
godinama obilazila domove nudeći pretplatu i dono¬ 
seći primjerke novina i glasila u gotovo svaku obitelj u 
rodnom mjestu. Također se posvetila ustrajnoj molit¬ 
vi, moleći i štujući čitavog života junaka Katoličke cr¬ 
kve u Hrvatskoj kardinala Alojzija Stepinca. Među 
prvima je osnovala molitvenu zajednicu »Blaženi Aloj¬ 
zije«, koja je jedna od najbrojnijih i najaktivnijih u re¬ 
dovitoj molitvi. 

Pokopana je u četvrtak 14. listopada na groblju u Cir¬ 
kovljanu, gdje je sprovodne obrede vodio mons. An¬ 
tun Perčić, kancelar Varaždinske biskupije, koji je po¬ 
tom u mjesnoj crkvi sv. Lovre predvodio i misu zaduš¬ 
nicu u zajedništvu s drugim svećenicima. Prigodne ri¬ 
ječi oproštaja i zahvale u nazočnosti velikog broja vjer¬ 
nika uputili su preloški župnik Antun Hoblaj i pjevač 
Ivan Hržić u ime župnoga zbora. 

PS. Prigodom sprovodnih svečanosti u Cirkovljanu su 
ukopnici umjesto cvijeća na grob i na molitvene naka¬ 
ne za pokojnicu skupili novčani iznos od 2,350 kn ko¬ 
ji su proslijedili za pokriće troškova u postupku prog¬ 
lašenja svetim bi. Alojzija Stepinca. Uredništvo svima 
zahvaljuje, a dušu gospođe Krušelj preporuča u molit¬ 
ve čitatelja Glasnika. 

U Spomen-zbirci bi. Alojzija, na Kaptolu 31, 
možete nabaviti medalju bi. Alojzija, u srebru ili 
bronci, u posebnom staklenom okviru, koja mo¬ 
že biti dragi dar ili uspomena. Cijena je 180 kn. 

vijest čitateljima Glasnik 



Donosimo popis knjiga koje je o blaženom Alojzi- 
ju Stepincu objavila Postulatura za njegovo prog¬ 
lašenje blaženim i svetim, a svaki ih čitatelj Glas¬ 
nika može naručiti na adresu Postulature: Kaptol 
31, 10000 Zagreb: 

BATEUA J., Najljepše Mariji. Misli blagopokoj¬ 
nog kardinala-nadbiskupa Alojzija Stepinca o 
štovanju Majke Božje, Zagreb, 1990. 

BATEUA J. ; Živjeti iz vjere. Duhovni lik i pastir¬ 
ska skrb kardinala Alojzija Stepinca, izd. 
NDS, Zagreb, 1990. 

Sluga Božji Alojzije Stepinac (kratki ilustrirani ži¬ 
votopis), Zagreb, 1995. 

ALOJZIJE KARDINAL STEPINAC, nadbiskup 
zagrebački, Propovijedi, govori, poruke 
(1941 -1946.) . Uvod napisali dr. J. BATEUA 
i dr. C. TOMIĆ, Zagreb, 1996. 

ALOJZIJE-VIKTOR STEPINAC, Pisma iz sužanj- 
stva (1951-1960), (predgovor: mons. J. 
BOZANIC, nadbiskup zagrebački; uvod, bi¬ 


lješke i predmetno kazalo napisao dr. J. BATE¬ 
UA), Zagreb, 1998. 

BARBOUR H. - BATEUA - J., Svjetlo na putu ži¬ 
vota. Duhovni životopis blaženog Alojzija kar¬ 
dinala Stepinca, nadbiskupa zagrebačkoga, 
mučenika (uvodno slovo: kard. Franjo KUHA- 
RIC, nadbiskup zagrebački u miru), Zagreb, 
1998. 

Alojzije STEPINAC, nadbiskup zagrebački, Propo¬ 
vijedi, govori, poruke (1934. - 1940.) Priredio 
i predgovor napisao: dr. Juraj BATEUA; pros¬ 
lov: dr. Ante MATEUAN, Zagreb, 2000. 

Crna knjiga o grozovitostima komunističke vlada¬ 
vine u Hrvatskoj (priredio dr. J. BATEUA), 
Zagreb, 2000. 

Nevenka NEKIĆ, Susret u Emausu, romansirana 
biografija bi. Alojzija Stepinca u najtješnjoj sve¬ 
zi sa žrtvom obitelji Brizić iz Gornjega Humca 
na otoku Braču, koju su komunisti progonili 
gotovo do istrebljenja (pogovor: prof. dr. sc. J. 
BATEUA), Zagreb, 2004. 


Križni put s Alojzijem Stepincem 

Za ovogodišnju je korizmu Postulatura za proglašenje svetim bi. Alojzija Stepinca pripremila »Križni put s 
Alojzijem Stepincem«. Tekst Križnog puta sastavio je prof. Anton Suljić, a postulator dr. Juraj Batelja prob- 
rao je misli nadbiskupa i kardinala Stepinca o Križnome putu, muci, smrti i uskrsnuću Isusovome. Knjižica se 
može nabaviti u Spomen-zbirci, u Zagrebačkoj katedrali, te na adresi Postulature, Kaptol 31, 10000 Zagreb. 
Cijena: 15 kn + poštarina. 


MOLITVA U ČAST BLAŽENOG ALOJZIJA STEPINCA, 
BISKUPA I UČENIKA 


Gospodine, Bože naš, 

Ti si blaženom Alojziju Stepincu dao milost 
čvrsto vjerovati u Isusa Krista 
i spremnost trpjeti za njega sve do mučeničke 
smrti. 

Pomozi nam slijediti njegov primjer i njegov nauk 
da bismo ljubili Krista kako ga je on ljubio 
i služili Crkvi kako joj je on služio 
sve do darivanja vlastitog života za nju. 

Njegova živa vjera u Isusa Krista i postojana ljubav 
prema Crkvi neka nas učvrste u borbama života 
na putu vječnoga spasenja. 

Po njegovu zagovoru udijeli milost svoga 
blagoslova našim biskupima, svećenicima, 


redovnicima i redovnicama, svećeničkim i 
redovničkim pripravnicima, našim obiteljima, da 
budu čvrste u vjeri i blagoslovljene novim i 
brojnijim životima. 

Budi utjeha svim starijim osobama te pomoć 
bolesnicima i patnicima. Očeve i majke, djecu i 
mlade očuvaj od unutarnjih i vanjskih pogibelji 
duše i tijela. Udijeli milost svećeničkih i 
redovničkih zvanja našoj župi, našoj biskupiji i 
Crkvi u Hrvata. 

/Po njegovom zagovoru udijeli mi milost... / 

Po Kristu Gospodinu našemu. Amen. 

Oče naš, Zdravo Marijo, Sveta Marijo, 

Slava Ocu... 

■ 

»SUSRET U EMAUSU« - Nova 
knjiga o bi. Alojziju Viktoru 
Stepincu 

Roman Nevenke Nekić »Susret u Emausu« svjedok je 
strašnih zbivanja povezanima uz sudbine ljudi koje 
nisu mogli pokleknuti pred bezbožnim i protukato- 
ličkim komunističkim sustavom. No, ta zbivanja, koli¬ 
ko god su teška i nezaliječena rana, moraju biti liječena 
i mogu biti izliječena u školi Kristova opraštanja. A tu 
je Stepinac bio velik, lu se odražava vjera kojom je on, 
stepinčevski, hrabro koračao za Uskrslim Gospodi¬ 
nom, do Emausa i do konačnog Exodusa u slavi neba, 
predajući nam osnove za nove stranice mirne i spokoj¬ 
ne budućnosti. Ona će uistinu biti takva, ako moćnici 
svijeta koji si prigrabljuju vlast i nad slobodom savjesti, 


shvate oporučne riječi kardinala Stepinca kojima se, 
27. svibnja 1957., zapisao u našu i opću ljudsku povi¬ 
jest: »Jer je Bog ljubav, kao što veli apostol, ljubite se 
među soboml Pomažite se uvijek bratski među so¬ 
bom! Budite jedno srce i jedna duša! Ali ljubite i nep¬ 
rijatelje svoje, jer je zapovijed Gospodnja. Tada ćete 
biti djeca Oca svojega nebeskoga, koji pušta da sunce 
Njegovo izlazi nad dobre i zle i daje da daždi na pra¬ 
vedne i grješnike.’ (Mt 5, 45.) Neka vas od te ljubavi 
prema neprijatelju ne odvrate opačine njegove. Drugo 
je čovjek, drugo je opačina njegova. Čovjek je, veli sve¬ 
ti Augustin, djelo Božje, opačina je djelo ljudsko. Ljubi 
ono, što je Bog načinio, a ne ono, što je čovjek nači¬ 
nio.« 

Knjigu »Susret u Emausu« možete nabaviti ili naru¬ 
čiti na adresi Postulature (Kaptol 31, 10000 Zag¬ 
reb). Cijena knjige je 50 kn -I- poštarina. 


DAROVI ZA POKRIĆE TROŠKOVA U 
POSTUPKU PROGLAŠENJA SVETIM 
BL. ALOJZIJA STEPINCA 

Nakon objavljivanja zadnjeg broja Glasnika, svoj 
dar za pokriće troškova u postupku za proglašenje 
svetim kard. Alojzija Stepinca uručili su ovi daro¬ 
vatelji: Ozana CRNOGORAC - Biograd; Francek 
BREBRIĆ; Mara KRTANJEK; N.N. - Zagreb; Ru¬ 
žica KOMADINA - Požega; Dr. LJUPKO; Danko 
VLAŠIĆ - Split; Vinko VUKADIN - Zagreb; Lo- 
rinda TOLIĆ - Zadar; mr. sc. Bernarda MISER; 
Marija CERANIĆ - Ogulin; Benediktinski samos¬ 
tan sv. Luče - Šibenik, Rina PUSIĆ. 


Uplatu i pretplatu za Glasnik , kao i svoj dar za 
pokriće troškova u postupku za proglašenje svetim 
kardinala Alojzija Stepinca, možete poslati preko 
Zagrebačke banke na ime: 

Postulatura kard. Stepinca i kunski račun: 
2360000-1101605758 

ili iz inozemstva i domovine u devizama na slje¬ 
deći konto: 

PARTNER BANKA 
SWIFT - PAZGHR2X 
br. računa: 7350038425 - Juraj Batelja 

Zahvaljujemo svim dobročiniteljima i suradnicima, 
čijom molitvom i darom napreduje postupak za 
proglašenje svetim bi. Alojzija Stepinca. 

Molimo Vas, pošaljite nam kopiju uplata izvršenih 
preko bankovnog računa, jer nam banka ne isporu¬ 
čuje imena uplatitelja. 


Svaki dopis na Postulaturu blaženog Alojzija Ste¬ 
pinca, kojim se priopćuje primljeno uslišanje ili 


uspomena, neka bude potpisan te obilježen nad¬ 
nevkom i mjestom pisanja. Anonimna pisma se ne 
arhiviraju. Vjernici koji žele ostati anonimni, ne¬ 
ka to napomenu u dopisu. 

Hvala Vam što čitate i drugima omogućujete pri¬ 
mati glasnik »Blaženi Alojzije Stepinac«. Ako nav- 
rijeme podmirite svoje obveze prema Glasniku, on 
će moći redovito izlaziti i biti vjesnik Blaženikovih 
vrlina, kojima ga je Bog proslavio za dobro svoje 
Crkve i hrvatskog naroda. Glasnik može svaki čita¬ 
telj i svjedok obogatiti svojim dopisom i uspome¬ 
nama na kardinala Stepinca, ili fotografijom iz nje¬ 
gova života. Ako ste bili dionik koje svečanosti pri¬ 
ređene u njegov spomen, izvijestite o tome putem 
Glasnika sve prijatelje i štovatelje kard. Stepinca. 

* * * 

Hvala svim čitateljima, štovateljima blaženog Aloj¬ 
zija Stepinca u domovini i širom svijeta, za molitve 
i darove, koji nesebično i velikodušno promiču glas 
svetosti i mučeništva kardinala Alojzija Stepinca. 

* * * 

Zahvaljujemo na svjedočanstvima i ohrabrenjima 
koja su pismenim putem proslijedili brojni čitatelji 
i blaženikovi štovatelji. 


Budući da nam Zagrebačka banka ne dostavlja re¬ 
dovito imena i prezimena čitatelja i štovatelja bi. 
Alojzija Stepinca koji uplaćuju svoj dar za postu¬ 
pak njegove kanonizacije ili uplatu za Glasnik , mo¬ 
limo čitatelje i štovatelje da nas razumiju i ispriča¬ 
ju ako njihova imena ne donesemo pravodobno u 
Glasnikovu popisu. 

PISMA ČITATELJA 


Poštovani gospodine Batelja! 

5. lipnja 2004., Zadar 

Zovem se Anamarija Vanjak, majka sam troje, Bo¬ 
gu hvala, zdrave djece: Damira, Lucije i Petre. 
Supruga sam Ivice, hrvatskog ratnog vojnog invali¬ 
da. Moj muž ranjen je u srpnju 1991. godine s još 
trojicom kolega, od kojih je jedan preminuo. To su 
prvi ranjeni policajci na zadarskom području. 

Suprug i ja vjenčali smo se 25. listopada 1997. go¬ 
dine. Nije bilo lako, jer su se osjetile posljedice ra¬ 
ta. Teret križa, žrtva, neriješena invalidnost, stam¬ 
bena nezbrinutost. Mogu reći da smo bili hrabri 
stupiti u brak i boriti se sa svim problemima i po¬ 
teškoćama koje život donosi. Moj suprug je živio 
sam u stanu, bili su to teški trenuci, gledati kako se 
mnogo njih zbrinjava na nepošten i nezaslužen na¬ 
čin. Sve smo trpjeli na slavu Božju, jer smo znali da 
je to samo materijalno, ali već kad imaš pravo, va- 
ljasvoje probleme riješiti. Ali rješavali su se najprije 
oni koji se našli vezu ili koji su, kako bi se ovdje 
reklo, stavili nekom u džep. Mužu je 100 puta pre¬ 
kipjelo, ali uvijek je govorio »polako se Božja kola 
voze«; pravda, ne ljudska, nego ona čista pravda 
koja od Boga dolazi, mora doći kad-tad. Da smo 
čekali da sredimo i ovo i ono (materijalno), ne bis¬ 
mo nikad imali ovo bogatstvo, troje krasne djece. 
Gospodin je uvijek davao snage za ići hrabro napri¬ 
jed. I po žrtvi i križu još smo se više voljeli, sjedini¬ 
li, razumjeli, ali nekako su najviše djeca ispaštala 
naše nervoze. 

Naša župa je prva koja je imenovana u čast blaže¬ 
nog Alojzija Stepinca u Zadru na Bilom Brigu. Vodi 
je don Sime Perić i don Stanko Grubić, župni vi¬ 
kar, Elvis Knežević, pastoralni suradnik. O našem 
dragom blaženiku nisam, iskreno rečeno, puno 
znala dok nisam počela puno čitati. Dana 25. listo¬ 
pada 2003. godine organizirano je hodočašće na¬ 


šem nebeskom zaštitniku. Točno na godišnjicu na¬ 
šeg braka. 

Najprije smo pošli u Krašić. Na Plitvicama je pao 
prvi snijeg te zime. Zatim u Mariju Bistricu, pa on¬ 
da u Zagreb, u Katedralu na grob blaženiku. Nešto 
nezaboravno, tamo je naš zbor zapjevao iz dubine 
duše »O slugo Božji« (Pastiru, čuvaj svoj ljubljeni 
rod). Svi su u Katedrali ostali zatečeni. Kad sam u 
Krašiću vidjela gaze natopljene krvi, poljubila sam 
ih i molila i upisala u knjigu. Hvala ti na svakoj kapi 
krvi i znoja, što si muku podnio za svog Gospodina 
Isusa. Jer su komunisti progonili i njega, kao što 
progone branitelje. Molila sam ga da mi usliša mo¬ 
litvu, jer nitko od prijašnjih ni tadašnjih (SDP) nije 
imao sluha za jade tih ljudi koji su svoje zdravlje i 
živce izgubili za svoju ljubljenu domovinu. Toliko 
zivkanja telefonom u Ministarstvo, odlaženja u 
Zagreb, samo obećanja, jednom je gospodinu pos¬ 
lao 40 papira. Sve je bilo čisto jer nije bio ni u ob¬ 
novi, niti je išta moj suprug posjedovao, mogla sam 
se udati za bogatijeg muža, sigurno, ali bih dobila 
svjetovnu nasladu, a izgubila dušu. A ljepota duše i 
srca moga muža me obuzela jer je stvarno dobar i 
pošten čovjek. 

Konačno, nakon dvanaest punih godina, poštar je 
zazvonio na vrata i donio o invalidnosti rješenje. Jer 
se ni stambeno pitanje nije moglo zbrinuti. Na dan 
blaženog Alojzija Stepinca počelo je rješavanje 
problema i muka. Osjetila sam i osjećam da je bla¬ 
ženi Alojzije čuo taj vapaj. Osjetila sam se i duž¬ 
nom napisati Vam ovo pismo, jer se sad osjećam 
lakšom. 

Da ovo nisam napisala, osjećala bih se dužnom, za¬ 
tajila bih Isusa i njegova vjernog slugu. 

Blaženi Alojzije, moli za nas i našu lijepu domovinu! 

Sa štovanjem 
Anamarija Vanjak 


(...) Pošto sam teški bolesnik, primila sam kemote- 
rapiju. Na jedno oko nisam vidjela. Liječnik je od¬ 
lučio operirati, i ja sam pristala. Nastala je teška 
upala i izgubila sam oko. Jedva su mi glavu spasili. 
Nedugo nakon toga oslijepila sam i na drugo oko. 
Trebala sam ići na kontrolu radi svoje osnovne bo¬ 
lesti. Doktor je rekao da su za čudo svi nalazi dob¬ 
ri, te mi je savjetovao da idem operirati drugo oko. 
Dva dana nakon operacije nisam ništa vidjela. Mo¬ 
lila sam se blaženom Stepincu da se moli Bogu da 
progledam, a da ću ja doći na njegov grob. Treći 


dan sam progledala. Nakon toga sam izvršila svoj 
zavjet. Neizmjernu radost sam osjetila, tekle su su¬ 
ze radosnice. Zahvaljujem Bogu koji dijeli milost 
po zagovoru blaženog Alojzija Stepinca. 

Milica Mimica 

Zahvaljuju na primljenim milostima po zagovoru 
blaženog Alojzija Stepinca: Lorinda TOLIC; Ivka 
MICIC (priložena medicinska dokumentacija); 
Nada Tešinski - Zagreb (priložena medicinska do¬ 
kumentacija); Marija BARTOS - Končanica; Dub¬ 
ravka FILIPČIĆ - Karlovac. 

Nadbiskup Alojzije Stepinac razgleda gradilište i reže željezne šipke za novu gimnaziju časnih sestara Milosrdnica na Savskoj cesti u 
Zagrebu (komunističke su je vlasti otuđile i danas je u njoj Pedagaška akademija), 12. ožujka 1938. 


MOLITVE I PREPORUKE NAĐENE 
NA BLAŽENIKOVOM GROBU 

Dragi Bože! 

Hvala ti na svemu što si učinio za nas ovih par tjeda¬ 
na. Počevši od matematike pa sve do fizike. Molile 
smo te da dobijemo pozitivno, i hvala što si nam is¬ 
punio molitve, i molimo te da nam pomogneš da 
školu privedemo kraju s vrlo dobrim uspjehom i da 
svi budemo sretni. 

Puno te volimo! - M.L., N.P., P.V 

Dragi Stepinče i Bože, Isuse 

Želimo Vam zahvaliti što smo uspjele ispraviti fiziku 
i što ste bili uz nas! 

Molimo Vas da i naša draga prijateljica uspije ispravi¬ 
ti jedinicu. 

Budite uvijek uz nas i naše prijatelje, te našu obitelj, 
rodbinu i sve nas. - NRMRI 

Hvala predivni premilostivi svece. 

Prvi put moleći uz tvoj grob osjetila sam nešto prediv- 
no. Blaženstvo. Pravog svetog čovjeka. Molim te, sv. 
Alojzije, pomozi mojoj sestri da ozdravi od raka. Mo¬ 
lim te ja, obična smrtnica, koja nije dostojna dotaknu¬ 
ti tvoje skute. Zavjetujem ti se da ću biti tvoj put, is¬ 
tina i život. Palit ću ti svijeću svaki dan, molit ću se za 
tebe, Alojzije premili, i za sve grešnike da uspiju uvid¬ 


jeti ljubav i milost Božju. Hvala što si me doveo do 
svoga uzglavlja i pokazao mi put. Molim te, iscijeli 
moju seku kada znam i čvrsto vjerujem da možeš. I da 
Isus to može, sv. Djevica Marija i sv. Ante. 

Hvala! 

Zahvaljujem Bogu za našega Blaženika i preporučam 

se u molitve i zagovor! 
D.K. - Zagreb 

Drago mi je da postojiš i da si postojao! Hvala ti za 
vjeru i zaštitu najmilijih u obitelji. 

Preporučam ti pokojne! 

Hvala ti, kardinale! 

Dragi blaženi A. Stepinac, beskrajno veliko hvala za 
uslišanu molitvu. Postali smo roditelji zdravog dječa¬ 
ka Borne koji je pravi anđeo, uvijek nasmijan i vedar. 
Čuvaj ga, molimo te, od bolesti i zla. - Zahvalni rodi¬ 
telji Tanja i Gordan Brlečić 

O Isuse, spasitelju svijeta, ja vjerujem u tebe i u Cr¬ 
kvu od tebe uspostavljenu, i klanjam ti se kao jedi¬ 
nom pravom Bogu s Ocem i s Duhom Svetim, i lju¬ 
bim te svim srcem svojim zbog tvog milosrđa i neiz¬ 
mjerne dobrote. 

Hvala ti, Alojzije, za sve uslišane molitve. Znam da si 
uvijek tu uz mene. Čuvaj mi mamu puno i moju lju¬ 
bav s Ivanom. Dok pišem osjećam tvoju ljubav. Mo¬ 
lim te, ne daj da bolest dođe k mojoj mami. Čuvaj i 
seku i tetu i cijelu obitelj (molim te). Hvala ti. 

Katolički komitet za izbjeglice i predstavnici zagrebačkih Židova uputili su 19. ožujka 1940. uskrsnu čestitku i zahvalu nadbiskupu 
Alojziju Stepincu za pomoć koju im je pružio nakon što su iz svojih zemalja i kuća protjerani i bez sredstava za život došli u Zagreb 


Postulatura za proglašenje svetim blaženog Aloj- 
zija Stepinca pripremila je za tisak knjigu izvor¬ 
nih dokumenta i svjedočanstava o djelovanju zag¬ 
rebačkog nadbiskupa, blaženog Alojzija Stepin¬ 
ca, za vrijeme 2. svjetskog rata i u poratnom raz¬ 
doblju. 

Završetkom 2. svjetskog rata dogodile su se u Ju¬ 
goslaviji, uvođenjem komunističke diktature, ve¬ 
like nepravde i progoni Katoličke crkve. Tražili su 
se razlozi i povodi, a često puta izmišljali i plani¬ 
rali, da se na koljena pred bezbožnu vlast baci 
Katolička crkva. No, ta je Crkva imala hrabre, 
odlučne i jasne pastire. U njihovu stavu preživjeli 
su i Crkva i hrvatski narod jednu od najjačih, 
sudbonosnih, prekretnica u svojoj povijesti. 

1. Odlomak iz propovijedi nadbiskupa Stepinca na 


temu: »Isus Krist sudac svijeta«, u kojoj napominje 
da će nepravedno poniženi i progonjeni biti nagra¬ 
đeni . - Zagrebačka katedrala, V korizmena nedje¬ 
lja 1942. 

»O kako se gorko varaju oni, koji drže kormilo na¬ 
roda i država u rukama, a gaze pravdu na svakom 
koraku. Zar će možda izbjeći Tebi, za kojega stoji 
pisano: ’Vladat ćeš nad njima gvozdenom šibom i 
razbit ćeš ih kao sud lončarov.’ 1 ’Gospode, daj da 
nitko ne smetne s uma, da Tvome sudu ne može 
izbjeći. Neka se toga sjete moćni i jaki i nose u du¬ 
ši svijest odgovornosti Tebi, Sucu svega svijeta. Ne¬ 
ka se sjete oholi i neka se ponize pred Tobom, dok 
je vremena da ih ne poniziš Ti, za kojega stoji pisa¬ 
no: ’da ponizuje grešnike do zemlje’ 2 . Neka se sje¬ 
te nepravedno poniženi i progonjeni da budu str- 


1 Usp. Ps 2, 9. 

2 Usp. Ps 147, 6. 

pljivi, jer će doći dan, kad ćeš Ti dati svakome pre¬ 
ma putovima njegovim i prema plodu djela njegovi- 
h' 3 . Usp. ALOJZIJE KARDINAL STEPINAC, 
NADBISKUP ZAGREBAČKI, Propovijedi, govori, 
poruke 1941-1946, izd. Postulatura za kanonizaciju 
Sluge Božjega Alojzija Stepinca i AGM, Zagreb, 
1996., 104. 

2. Među izvješćima što ih je Francuski konzulat u 
Zagrebu povremeno slao svojoj vladi u Vichyju za vri¬ 
jeme Drugoga svjetskog rata nalaze se i svjedočan¬ 
stva o djelovanju Katoličke crkve u tom razdoblju, 
njezinim napetostima s vlašću NDH te zauzimanju i 
zaštiti za sve obespravljene, ljude lišene slobode ili 
ponižavane u ljudskom dostojanstvu i pravima. 

Ovdje donosimo svjedočanstvo Georgesa Gieyrauda, 
generalnog konzula u francuskoj ambasadi u Zagrebu 
od 20. srpnja 1942. u izvještaju Pierru Lavalu, pred¬ 
sjedniku Vlade i ministru tajniku u Ministarstvu 
vanjskih poslova o konfliktnim odnosima između Cr¬ 


kve i državne vlasti u NDH. »Kao odgovor Poglavni- 
kovim mjerama Msgr. Stepinac, zagr. nadb. je isko¬ 
ristio blagdan apostola Petra i Pavla, da bi podsjetio 
29. srpnja sa propovjedaonice svoje katedrale na ne- 
zastariva pravila Crkve koja 'nezavisno od svake ljud¬ 
ske moći, obavlja svoja administrativna ovlaštenja, 
svoje jurisdikcije i svoju nastavu'. 'Samo luđak, izja¬ 
vio je Msgr. Stepinac, može napadati te božanske in¬ 
stitucije sa željom da ih uništi'. 

Vaša Visost će ovdje naći u prijevodu tekst proglasa 
Msgr. Stepinca koji pokazuje javnosti, po prvi puta, 
napore koje je uložio Zagreb. Nadb. da bi spasio pra¬ 
voslavne u Hrvatskoj pred bijesom ustaša i gdje 
Msgr. Stepinac brani Crkvi da se pridruži neisprav¬ 
nom prozelitizmu s namjerom da u svoje ime prive¬ 
de u svoja njedra svoju izgubljenu braću.« 

Dokument br. 15-23, str. 1-9 (29. lipnja 1942: Ste- 
pinčeva propovijed na 9 kartica) 

Izvješće je iz Zagreba poslano 20. srpnja 1942. 


VRANEKOVIĆEV DNEVNIK 


Nastavljamo objavljivati izabrana poglavlja dnev¬ 
nika vlč. Josipa Vranekovića, u kojima je on opi¬ 
sao život i stradanja blaženoga Alojzija Stepinca 
na izdržavanju kazne u Krašiću. 

Blaženik je u Krašić prebačen 5. prosinca 1951. 
Bilo je to premještanje iz jednoga zatvora u dru¬ 
gi. I tu je bio onemogućen u vršenju biskupske 
službe, ponižavan i progonjen. On sam je o tome 
napisao dr. Ivi Andresu, ministru za Kraljevine 
Jugoslavije, 23. travnja 1955.: 

»Poštovani gospodine ministre! Srdačna hvala na 
čestitci k Uskrsu, koju isto tako uzvraćam Vama 
i Vašoj gđi supruzi. 

Već ste po svoj prilici čuli, da se mi ovdje nalazi¬ 
mo u pravom opsadnom stanju i straže nam še¬ 
ću po dvorištu župnog dvora, nakon što je g. 
župnik lišen svoje, i onako bijedne, pokretne imo¬ 
vine. Slično se dogodilo i mojoj sestri u Samobo¬ 
ru, koja me je posjećivala kroz pet godina moga 
tamnovanja u Lepoglavi. Nije teško pogoditi zaš¬ 
to sve to. Ali, kao i sve mjere do sada, ostavljaju 
nas i ove mirne i pune pouzdanja u Gospoda. Ako 
kaže - nondum venit hora mea tlv 2,4: »Još nije 
došao moj čas.«] - kao ono u Kani Galilejskoj, ne 
znači da ta hora uopće ne će doći. Doći će sigur¬ 
no, kao što je siguran i Bog na nebu, i zato mirno 
ponavljamo svoju devizu: »In Te, Domine, speravi, 
non confundar in aeternum!« [Ps 31,2; Vulgata, 


30,1.] I dok ponavljamo svoju devizu, molimo is¬ 
todobno Gospodina, da Njegov čas bude svima 
ljudima na spas, bilo da su nam prijatelji, bilo da 
nas prate neugasivom mržnjom. 

Kako čujem i vidim iz Vašeg cij. pisma, obnovljena 
je opet kapelica sv. Ivana Nepomuka. Nije moja 
zasluga, nego prije Vaša, pa Vam već sada česti¬ 
tam svetkovinu Vašeg nebeskog zaštitnika, tako¬ 
đer predstavnika borbe za osnovna prava čovjeka 
proti grubom tiraninu, kralju Venceslavu, koji je 
mislio, da mu kraljevski titul daje pravo na otkri¬ 
vanje čak i ispovjednih tajni, zaštićenih pečatom 
samoga Boga, kojem se jedino otkrivaju. 

Što se tiče ujedinjenja Evrope, ja sam uvjeren, 
da će do toga jednog dana doći. To je postulat 
zdrave pameti, a događaji, u kojima živimo, to 
pospješuju. Hoću li ja to doživjeti, ne znam, ali 
želim, da takva Evropa, bazirana na principima 
Kristovog Evanđelja, donese definitivni mir čovje¬ 
čanstvu, koliko je na zemlji moguće.« 

Ispričavamo se čitateljima što najavljeni 1. sve¬ 
zak Vranekovićevog dnevnika još nije tiskan. Na¬ 
damo se da će se to uskoro dogoditi. No, čitate¬ 
lji već sada mogu s radošću pratiti blaženikov us¬ 
pon na svoju životnu Kalvariju i jačati se silinom 
njegova duha, što ga je podržavao Božji duh u hr- 
vanju s protivnicima Božjim u obliku komunistič¬ 
kih vlastodržaca i bezbožnih ideologa. 


3 Usp. Ps 28, 4; Ps 62, 13. 

9. III. 1953. 

G. Zučko doveze autom preuzv. g. Banica, časnu 
majku Flaviju i č. s. Valeriju. Milicioner ih na cesti 
zapiše i naredi, da se vrate u Zagreb. Sofer se sna¬ 
šao... »Zašto natrag? - Banić je kolega preč. g. Si- 
mečkoga - i ide k njemu, a ove su poglavarice čas¬ 
nih sestara - i idu k njima.« Uspjelo je. Autom odu 
do Simečkoga, a onda k nama. 

10.111.1953. 

Eminencija se nahladio. Šetali do Hutina. Netko do¬ 
šao dvorskim autom iz Zagreba - i vraćen. Stvarno 
Eminencija je osamljen: kuća - crkva!... Čita knjigu o 
Poglajenu. »Iz svega vidim, da je duša ruskog čovjeka 
ostala ista - religiozna... Nevjerojatno se upravo pri¬ 
činja, što sve nije učinio i doživio Poglajen u Rusiji. 
Kao oficir ruske armije - on je liječnik. Ne znam, ka¬ 
ko je mogao i znao i operaciju slijepog crijeva izvesti. 
Ne bih toga svega vjerovao, da Fulton Seen nije napi¬ 
sao predgovor toj knjizi... U ruskom se podzemlju 
moli... Skrivaju se ikone... Potajno se krsti i služi sv. 
Misa... Blizu je vijek Majke Božje.« 

11. III. 1953. 

Ovih dana izrađuje kateheze, što će biti umnoženo 
za uporabu svećenicima... »U nedjelju ću govoriti o 
Papinstvu, makar budete i Vi govorili kod rane sv. 
Mise. Potrebno je o tome govoriti. Bog zna, što nas 
još čeka...« 

Ujutro je poštom dobio brošuru iz Engleske. Na 
naslovnoj je strani njegova slika. Tu su brošuru pri¬ 
godno izdali pred Titov dolazak u Englesku. - »Ah, 
toliko pišu o meni - kud sve neću dospjeti!« - po¬ 
nizno govori. 

12. III. 1953. 

Boli ga, što truli zapad ne uviđa pogibelj komuniz¬ 
ma (Tito - Engleska!), a spas jedino u vjeri! »... 
Gospodin Bog je nakon 400 godina kaznio Amale- 
ćane.« 

13. III. 1953. 

»Prvu sam sv. Misu imao na jaslicama u Rimu. To 
mi se najviše mililo!« - Siromaštvo - to je njegova 
oznaka - što ima, to daje! 

* * * 


»Svršio sam Poglajenovu knjigu. Koliki će ipak iz¬ 
bjeći pandžama komunizma, kao i on. Otkrit će se 
tada mnogo toga... Liber scriptus profereturl« 44 Ri¬ 
ječ je o citatu iz sekvencija Dies irae (pjeva se ili 
recitira na misama za pokojne, prije Evanđelja). 
Doslovni prijevod je:"Iznijet ce se (razotkriti, ot¬ 
voriti, obznaniti) knjiga napisana", prepjev Milana 
Pavelica: "Otvara se knjiga jada” (usp. Hrv. 
Casoslov, sv. IV str. 397). 

* * * 

Silno me se dojmio Verdijev Dies irae 4 5 . Pozvali me 
u »Zbor«. - Išao sam i nije mi krivo. 

Veličanstveno je i potresno, kad zatrube trublje... 
Tuba mirum! 6 

... Inače sam malo išao u kazalište - i to mi je žao, 
što sam išao. Baš sam jednom o tome razgovarao sa 
Svetim Ocem. Spomenuo sam mu, da me dosta uz¬ 
nemiruju pozivi i parade uopće. On mi saopći, ka¬ 
ko su ga na kongresu u Pešti pozvali u kazalište na 
priredbu, koju su upriličili njemu u čast, kao izas¬ 
laniku Papinom - ali sam otklonio... Na to ovdje 
Eminencija doda: »E, lako njemu bilo. Paccelli je 
svetac, a ja sam jadan grješnik.« - Tu gledaj poniz¬ 
nu dušu kardinalovu, koja silno štuje Svetog Oca / 

* * * 

»Vi ste mlad - rekao mi je - i doživjet ćete prepo¬ 
rod Crkve Božje. Ne će to biti vanjski sjaj, nego 
preporod u dušama. Ja sam u to čvrsto uvjeren. 
Neka samo dragi Bog dade ustrajnost i jedinstvo 
našem kleru...« 



Nadbiskup Stepinac na otvaranju željezničke pruge Koprivnica - 
Varaždin, u Koprivnici 16. prosinca 1937. Tom prigodom 
Nadbiskup je rekao: »Na put mira i napretka poveo nas 
svemogući i milosrdni Gospod, najprije na put mira, jer gdje 
nema mira nema ni reda, a gdje nema reda nema ni napretka.« 


4 Riječ je o citatu iz sekvencija Dies irae (pjeva se ili recitira na misama za pokojne, prije Evanđelja). Doslovni 
prijevod je:«Iznijet će se (razotkriti, otvoriti, obznaniti) knjiga napisana«, prepjev Milana Pavelića:«Otvara se 
knjiga jada« (usp. FIrv. Casoslov, sv. iy str. 397). 

5 Dan gnjeva. 

6 »Čudan znak trublje.« Odnosi se na ono što slijedi:.. .sparget sonum:»Trublja će čudan (čudesan) raširiti zvuk; 
čudesno će zaječati.« Pavelić: »S trublje čudan zvuk romoni.« (ibid). 

14.111.1953. 

Novine javljaju, da je opet održan u Zagrebu sasta¬ 
nak inicijativnog odbora za Hrvatsku. Navodno da 
je pristupio i dr. Erjavec 7 , što se čini nevjerojatnim. 
- Eminencija će na to: »Jasno se vidi sve. Oni pos¬ 
tupaju točno kao za Francuske revolucije, za Hen- 
rika VIII. i si. Ide se za odcijepljenjem od Rima. 
Onda u pravoslavlje... i nestalo bi hrvatskog naro¬ 
da... Ja tu gledam velikosrpstvo i komunizam. Ali 
sreća je naša, što oni ne računaju sa glavnim fakto¬ 
rom, a to je Bog! Q ui sedet in coelis irridebit eos!... 
Dobro! Ako je koji svećenik pao, pa čemu da se 
onda dade zastrašiti vlastima, pa onda počinja još 
veću nevolju! Jedanput će ga staviti u novine, tobo¬ 
že osramotiti - i gotov je. Neka mu to bude pokora 
za grijeh. Crkva je toliko obzirna s ovakovima. Ona 
razumije lapsus carnis 8 . Dogodi se po nesreći, ali 
tada treba jadnik, da se podigne... Čak ni posebne 
kazne ne predviđa Crkva za ovakove, osim, da ga 
biskup premjesti i osigura nekako, da ne dođe do 
daljnjeg pada i duhovne vježbe i si... Zar si ne bi 
mogao svaki nesretnik CMD-aš dozvati u pamet, 
kako su Isusa mnogi ostavljali, a Petar će mu: ’Ka¬ 
mo ćemo od tebe poći...!’« 

* * * 

»Svaki dan molim Sv. Petra, neka ne zaboravi ugo¬ 
vora sa Hrvatima.« 

15. III. 1953. 

»A što mi preostaje, nego svaki dan gore ruke diza¬ 
ti, da se dragi Bog smiluje našem jadnom narodu, 
da ne popuste biskupi i svećenici.« - Boli ga ponov¬ 
ni sastanak nekih svećenika - udruženjaša u Zagre¬ 
bu.- 

»Ako stoji, što novine donose, da je i kanonik Ma- 
rić kod toga sudjelovao, onda mu poručite moj: Et 
tu, mi Brute} 9 “ 

17. III. 1953. 

Bio sam u Zagrebu. Preč. [...] 10 govori, da se Salis 
dobro drži. često puta su ga zvali, da opozove 
»Deklaraciju«. Drugi puta na Udbi se pokolebao, 
ali konačno ostaje kod svoga. Narod svuda prezire 


svećenike CMD-aše. Iz Gole istjerali su Tadića. 
Ima svećenika, koje je Deklaracija otrijeznila. 

Preuzv. Bukatko nažalost opozvao Deklaraciju - 
popustio. Javlja svećenicima, da mu svi povrate 
tekst Deklaracije. On se ispričava, da nije opozvao 
Deklaraciju, nego samo da mu svećenici natrag po¬ 
šalju okružnicu sa Deklaracijom. Dr. S...C ozloje¬ 
đeno primjećuje: »To je bizantinizam!« 

18. III. 1953. 

»Neće dragi Bog ostaviti nekažnjenom toliku nevi¬ 
no prolivenu krv po komunističkim vođama.« 

* * * 

Došao u posjet naš salezijanac Stj. * 11 iz Torina. 
»Kod nas se samo govori o kardinalu Stepincu« - 
rekao je ovaj. - Svaka sitnica, što sam mu je saop¬ 
ćio o životu kardinala za nj - i za one, kojima će to 
pripovijedati - jest velika dragocjenost. 

20. III. 1953. 

Tito u Londonu. Dva aviona izgorjela prigodom pa¬ 
rade, kojoj prisustvuje i Tito, a tri se srušila u more 
kod Gibraltara, kad je tamo parobrodom prolazio. 
Digitus Dei ! 12 - kaže Eminencija. 

* * * 

Sutra će Salis opet na saslušavanje radi Deklaracije 
- kažem Eminenciji, pa ćemo i mi opet više moliti 
nego obično. »A ja cijeli ovaj tjedan - i inače prika¬ 
zujem sv. Mise na tu nakanu.« 



Nadbiskup Steplnac ii Supetru, u siječnju 1938. 


7 ERJAVEC, Ivan, dr. (5. III. 1894. V 26. VI. 1967.). Župnik kod sv. Marka u Zagrebu (1943.- 1967.) 

8 »Grijeh tijela.« Lapsus doslovno znači »pad«, »pogreška«. No, lapsus može biti i množina, prema tome također 
»grijesi tijela«, »padovi tijela«. 

9 »I ti, moj Brute!« 

10 Precrtana, ali čitljiva riječ: Borić. 

11 Vlč. Stjepan LAPTALO rodio se 16. X. 1915. u Kliševu (Orašac), dubrovačka biskupija, a umro je u Torinu 17. IV 
1991. Za svećenika je zaređen u Rimu 28. IV 1946. Doktorirao je u Rimu iz teologije. Za vrijeme Kardinalova 
sužanjstva vršio je službu ispovjednika u Torinu, u kući matici salezijanaca u svetištu Marije Pomoćnice. 

12 Prst Božji. (Božji znak) 

21. III. 1953. 

Dr. Sercer, dr. Riesner i Pišonić stigli ovamo. 

Eminenciji je potreban primorski zrak, da liječi 
bronhijalni katar. Liječnici će to saopćiti vlastima. 
No, Eminencija nikako ne želi ostaviti Krašića. - 
»Vjerojatno ne bi mi više dopustili, da se ovamo 
povratim, samo da me izluče od naroda a i Vas bi 
onda više progonili« rekao mi je. 

24. III. 1953. 

Danas smo pokopali župnika iz Slavetića Nikolu 
Hercega. 13 [...] se sa sprovoda navrati ovamo. Ud- 
ba ga gnjavi. Podmeću mu ženskinje. Miran je, po¬ 
gotovo nakon razgovora sa Eminencijom. 

25. III. 1953. 

Javljaju i doznajemo, da Titu u Londonu nije bilo 
baš sjajno, kako se to piše. Pretresano je pitanje 
Kardinala i progonjene Crkve. Istina je prodrla! 

26. III. 1953. 

O. Alfons Eterović - dominikanac, kod Eminencije 
i u govoru mu veli: »Sve gleda samo u vas, Eminen¬ 
cijo!« 

27. III. 1953. 

Ovamo došla časna gospođa Amadeja Pavlović i u 
pratnji č. s. ekonome s Vrhovca. Traži važni savjet 
kod Eminencije, ali ga i prihvaća. Eminencija je zo¬ 
ve mulier fortis. ] 4 

31.111.1953. 

Danas je u župi velika ispovijed. Eminencija ispo¬ 
vijeda od 5 sati ujutro. Pomažu vic. g.: Dr. Skreb- 
lin, Starčević, Petrović, Đuran, Kadlec, Sajović, Si- 
mečki... Ispovijedili smo 950 osoba. 

Prije nekoliko dana poslao sam momka Vladu 
Ivasića 15 na biciklu do vic. g. Samboleka, sa pis¬ 
mom, u kojem mu (CMD-ašu] saopćujem, da je 
bolje radi njegovog držanja u ovim odlučnim pri¬ 
likama za Crkvu Božju, da ne dolazi ovamo na 
pomoć, a i ja neću doći k njemu. »Radi Tvog drža¬ 


nja - pisao sam dalje - u odnosu prema Tebi ništa 
me više ne veže, nego da se za Tebe molim.a 

2. - 5. IV. 1953. 

Eminencija s vjernicima pribiva svaki dan obredi¬ 
ma Velikog tjedna. 

4. IV. 1953. 

Eminenciju posjetio dr. Lach i Pišonić- 
* * * 

Proslava Uskrsnuća dira sve do suza. Više muška¬ 
raca nego žena. Na ulici nema niti jedne jedine 
osobe. Sto vjeruje, u procesiji je, a što ne vjeruje - 
ode u »mišje rupe«! 

* * * 

Govoreći o svećeničkom podmlatku došli smo na 
to, da su nedostojni svećenici često krivi, da mno¬ 
go zvanja nije sazrelo. Spomenuo sam kutinski 
kraj. - »Ja sam skinuo tamo župnika. Nadam se, da 
mlađi kler neće nasjedati, kako su prije... Kad žena 
uhvati svećenika, pa ako dođe još i dijete - on je 
gotov. Jadan je!« 

* * * 

Danas na Veliku subotu željno je iščekivao procesi¬ 
ju. No počele su padati već prve kaplje kiše. Molio 
je u sobi pred Gospinom slikom: »O draga Majko 
Božja, ne daj toga baš sada.« - Kiše nije bilo, a pro¬ 
cesija tako veličanstvena, da je ne pamte Krašićan- 
ci! 

* * * 

Sve misli, riječi i molitve ovih dana kreću mu se 
oko »prokletog Udruženja« - kako ga on zove. - 
»Dok se Zagreb i Đakovo bude držalo - dobro će 
biti. To je kičma!... Ah, pravo je čudo, da se taj naš 
narod održao. Turci najprije, onda Rusi, i sada ovi. 
Kad su me drugi puta hapsili, mislio sam na Sibiri- 
ju. Teško sada podnašam hladnoću, ali sam mislio: 
tko ti jamči, da ćeš uopće do Sibirije i doći živ!... 
Ali eto, još sam tu!« 

* * * 

Na Veliki petak pogorjelo je šest obitelji u Jezeri- 


13 HERCEG, Nikola rodio se 9. XI. 1879., a umro je 22. III. 1953. Župnik je u Slavetiću od 1909. do 1953. 

14 »Jaka žena«, prema Izr 31, 10. 

15 Pod kraj života bijaše portir.u Bogosl. sjemeništu na Kaptolu u Zagrebu. Njegov brat Josip-Joža mjesečno je šišao 
zatočenog kardinala koji bi ga zauzvrat darivao kutijom cigareta »Drava«. Brat im je Dragutin bio »brat-laik« u 
Družbi Isusovoj u Zagrebu. 

16 »Ah, ne umijem govoriti«. Citat iz Jr 1, 6. - Loguere je gramatička pogrješka: treba biti logui (dakle infinitiv, a ne 
imperativ: radi se o deponentnom glagolu!), a logui stoji i u Vulgatinom tekstu. 

17 »Mnogima ću te poslati.« 

18 »Sto sam ja?« 

nama. »Posudite na Ordinarijatu nešto novaca na ra¬ 
čun onoga što su skupili u Americi, da dadem sva¬ 
kom unesrećenom po koju hiljadu... Da mi stigne 
otkuda kakova svota, dao bih omaljati svetište cr¬ 
kve, ali jednako kako je i prije bilo!« - Bez dinara je! 

7. IV. 1953. 

Silno osjeća potrebu kretanja. Izišli smo danas i 
hodali tri i po sata na Drčevac, Stjepanicu i kroz 
Selna kući. Osvježio se. Obnavlja putem uspome¬ 
ne iz mladih dana na tim mjestima. Nakon 12 g. vi¬ 
di prvi puta Kupu, Trg i dr. 

8. IV. 1953. 

I danas smo bili vani tri i po sata. Prema Kučeru - is¬ 
pred Bukovice - Tržićke - Gračac - Krnežić i onda 
kući. Putem: »Možda ću još i u Zagreb. Ne veseli 
me to. Ali eto tako je i prorok govorio: A, a, a , nes- 
cio loquere 16 , a Gospodin će njemu: Ad multa te mit- 
tam 17 -... Quidsum ego 18 InTe, Domine, speravih( 

* * * 

Stigli ovamo o. Pankracije Vupora 19 i g. Malčić iz 
Karlovca. 

9. IV. 1953. 

Stigli dr. Sercer, dr. Riesner i Pišonić. Eminencija 
odbija ići na more, jer bi time bio odsječen od svo¬ 
jih. Na ministarstvu rekoše, neka on osobno zatraži 
mjesto za liječenje, da će mu molbu riješiti istoga 
dana. - »Ne!« Bronhijalni katar liječit će grgljanjem 
dnevno 2 dcl prekipljene vode (1 1. vode + 1 žlica 
soli + 10 kapi joda) - i inhalirati 2 puta dnevno (na 
1 1. kipuće vode staviti 4-6 kapi carbolat. x). 

»A vidim ja: Gospodin kuca na vrata!« - Tako eto 
smatra svoju slabost kao opomenu: e sto parat us} 20 

* * * 

Dr. Sercer preporuča, da Eminencija svaki dan še¬ 
će po 2 sata. Drugi dan to saopćim Eminenciji, 
spremim se da ga pratim na šetnju, a on će: »A, 
svaki dan ne. Vi imate tolike svoje dužnosti, i ja ne 
mogu uzimati to na svoju savjest, da svaki dan izla¬ 
zimo. Uzet ću 'svoga tajnika’ Mrzljaka. 21 « To mu je 
šogor, koga u šali zove »svojim tajnikom«. (Stvarno 
sam opterećen poslom, i što ne dospijem po danu 


uraditi, moram često bdjeti do pola noći, pa i du¬ 
lje. Dogodilo se, da uopće nisam noću ni legao.) 
No, smatram, da mi je jedna od prvih dužnosti sa¬ 
da: briga za njegovo zdravlje. I zato često, skoro 
svaki dan izlazimo na šetnju. 

10. IV. 1953. 

Inhalira dnevno 10 min., kako je liječnik propisao. 

11. IV. 1953. 

Dvorskim autom preko Zumberka dolazi ovamo 
dr. Seper. Nevrijeme je. Nitko ga nije zaustavio. 
Začudno! Salis ga šalje. Bit će, da je nešto važnoga! 

Češće se vraća na Bakarićev govor od 6. IV o. g., 
gdje govori, da Crkva i kler nisu krivi za zločine po¬ 
činjene u ratu i za »prekrštavanje«, nego okupator. 
- »Značajno« - kaže Eminencija. »Povlače se. Opo¬ 
zivaju. Još će štošta opozvati!« 

13. IV. 1953. 

Prošli smo kroz Donji Pribić, pa preko Hutina na 
šetnju. Boli ga, što su toliko uništili kapelu na dob¬ 
ru Križevačke biskupije u Pribiću. »O slavna Bogo¬ 
rodice, smiluj se ti nama!« - uskliknuo je, kad je na 
kapeli vidio lik Bogorodice. 

* * * 

»Ako dobijem tu pomoć iz Amerike, htio bih, da se 
lijepo uredi sv. Ivan, a onda bismo oslikali svetište 
župne crkve. Nešto bih dao jednom i drugom sje¬ 
meništu. Ako bi me nestalo, time bih na neki način 
nešto unaprijed uplatio za maloga Josipa Mrzlja¬ 
ka 22 , ako pođe u sjemenište.« 

Setajući došli smo iznad Krnežića do raspela. O 
prevratu neki je nesretnik odsjekao glavu na kor¬ 
pusu. Sa mnogo pijeteta ćandor Torbar je načinio 
glavu i popravio raspelo. Eminencija će: »Ako do¬ 
đem kada u Zagreb, htio bih na ovom mjestu podi¬ 
ći veliki, lijepi križ. Neka bi to bila uspomena 
ovom vjernom narodu!« 

* * * 

Kad prolazimo kroz polja i vinograde, gdjegod, pa i 
podalje susrećemo seljake, da rade, on ih nazdrav¬ 
lja sa: »Bog daj sreću!« - A oni njemu: »Bog Vam 
daj zdravlje!« Lijepo ga svi susreću, intimno razgo- 


19 VUPORA, Stjpan, o. Pankracije (5. V 1897. - 1995.), franjevac. Svećenički red je primio 29. VI. 1921. 

20 »Budi pripravan!« 

21 Juraj (Jura) Mrzljak, muž sestre mu Josipe. On mu je nakon dolaska u Krašić jednom zgodom rekao:« Čuj, 
Lojzek, ti se buš dohodil ’škrlaka’ - na što ga je on smiješeći se svojim ’škrlakom’, lagano udario po glavi. 

22 Imao je tada 9 godina. Unuk sestre Josipe. Bez oca ostao (ubijen) u drugoj godini života. Da nije »Vujac« 
pomogao, siromašna obitelj sigurno ne bi smogla sredstva za školovanje* a ovako je Josip doista postao svećenik i 
biskup. 

23 Acta Apostolićae Sedis - službeno glasilo Državnog Tajništva Svete Stolice. 

varaju - i poštivaju! Svaki put ; kad izlazi na šetnju 
nosi bombone za djecu. 

16. IV. 1953. 

»Meni se čini, da događaji u Indokini znače novu 
Koreju. Zapad još ne zna ; što je komunizam. Ko¬ 
munisti ovaj čas u Koreji popuštaju, ali zato nava¬ 
ljuju u Indokini. Poslije će u Indoneziju, pa na Aus¬ 
traliju. A onda Engleska i Francuska što će!« 


* * * 

»Čitam u AAS. 23 da je Sveti Otac osnovao u srcu 
Kine dvije biskupije. Na tom teritoriju ima oko 
20.000 katolika i 1,800.000 pogana. Značajno je, 
da u ovakvim prilikama on to čini. Vjerojatno su tu 
katolici čvrsti, a onda Sveti se Otac sigurno nada, 
da će i Kini sinuti bolji dani!« 

* * * 


MUČENIČE RODA MOGA 

(kardinalu Alojziju Stepincu) 

Stihovi i glazba : Zvonimir Klemenčić-Mito 





1. Slavu na—đe Ti kod Bo—ga 

2. Grijehe tra—ži—li su Te—bi 

3. Riječ o Te—bi nek se ču—je 


Muče-niče ro—da 

za svoj narod da—o 
svetost Tvoja nek se 


mo-ga is-ti- 
sve bi savjest 
štu—je svi Hr- 



-na o Te-bi sve—ta šu-tje- 

Tvo-ja bješe čis—ta ži-vot 

-va-—ti Tvoj lik vo—le svom se 


-la je mno-go 

dat* za vje-—ru, 

mu—če-ni-ku 


lje-—ta. Narod 

Kris-ta. 
mo—le. 


ff * 3 

u Te, u Te—be uzdam se Go—spo—di-ne. U Te, -ne. 


MUČENICE RODA MOGA 

Gosp. Zvonimir Klemenčić Mito napisao je i uglazbio pjesmu u čast bi. Alojzija Stepinca 
pod naslovom: MUČENIČE RODA MOGA. Tu je skladbu izveo mješoviti zbor Varaždinske 
katedrale u varaždinskoj prvostolnici na Misi proslave bi. Alojzija Stepinca, suzaštitnika 
Varaždinske biskupije, 9. veljače 2004. Gosp. Klemenčić je aktivni župljanin župe sv. Fa- 
bijana i Sebastijana u Varaždinu i djelatni član Kolpinške obitelji. 

Budući da su ovu pjesmu pohvalili i svećenici i vjernici, donosimo je u Glasniku s naka¬ 
nom da se i po njoj blaženikovi štovatelji snažnije uključe u liturgijska slavlja i da bude 
poticaj nasljedovanju blaženikova kreposnog života. 

Nadbiskup A. Stepinac na hodočašću u Mariju Bistricu 3. srpnja 1937. 


I-IV STEPINAC GOVORI: 

EUHARISTIJSKA GODINA 




Časopis Blaženi Alojzije Stepinac (Skraćeni ključni naslov: Blaž. Alojzije Stepi¬ 
nac) glasnik je Postulature za proglašenje svetim blaženog Alojzija Stepinca te 
časopis svih njegovih štovatelja, Kristovih vjernika i ljudi dobre volje. 

God. 12 (2005.) Broj 1 
Cijena: 5 kn; za inozemstvo 5 eura 
ili 3 USD 


Glasnik izlazi četiri puta godišnje s 
dozvolom crkvenih poglavara. 

Izdavač: Postulatura Blaženog Aloj¬ 
zija Stepinca 
Voćarska 106, pp. 110 
10001 Zagreb 

Uređuje i odgovara: Dr. Juraj Batelja, Voćarska 106, pp. 110, 
10001 Zagreb 

Adresa uredništva: Postulatura Blaženog Alojzija Stepinca, 
Voćarska 106, pp. 110; 10001 Zagreb, telefon: 46 97 237; 
faks: 46 80 722; »Spomen-zbirka iz ostavštine blaženog Aloj¬ 
zija Stepinca«, Kaptol 31, 10000 Zagreb, telefon: 48 94 879 
ili e-mail adresa:juraj. batelja@zg.htnet.hr 

Sve što se u našem Glasniku navodi ili naziva »čudo«, »sve¬ 
tost«, »svetac« i slično, sve to, u duhu crkvenih propisa, tre¬ 
ba uzeti i razumjeti u našem običnom ljudskom načinu izra¬ 
žavanja. O svemu će tomu konačni sud izreći Crkva. 

Lektor: Prof. dr. Ante STAMAĆ 
Korektorica: Marina ČUBRIĆ, prof. 

Slog: LASER plus 
Tisak: Tiskara Markulin 


Pobjedni je vijenac postavljen iznad biskupskog 
sjedišta kardinala Stepinca. Brojni sn vijenci 
mjesecima bili povješani po zidovima i stupovima 
Katedrale, dozivajući u narodu njegovu osobu i 
njegovu žrtvu. 






























O Kardinal Josip Bozanić, nadbiskup zagrebački, predvodi euharistijsko 
slavlje prigodom blagoslova crkve Majke Božje Kraljice mira n Granešinskim 
Novakima (Zagreb), 14. rujna 2004. 


C Kardinal Franjo Kuharić 11 a odmoru nedaleko rodne kuće u Gornjem 
Pribiću, 11 a Sikslovo, 7. kolovoza 1999. Kao svjedok u Stepinčevoj kauzi reče: 
»Zbog tolikih kleveta, laži i tolike mržnje kojom je bio progonjen i zbog toga 
kasnije osuđen, nadbiskup Stepinac je živio pravo mučeništvo srca! Bio je to 
njegov Getsemanij.« Zahvaljujemo Kardinalovoj nećakinji Ljerki Obrovac za 
slike uvrštene u ovaj broj Glasnika. 


O Hodočasnici iz župe svetog Roka iz Bibinja kraj Zadra, njih 250, 
pohodili su Krašić u subotu 4. prosinca 2004. 

Sveli Auguslin, freska u župnoj crkvi Presvetoga Trojstva u Krašiću. Nadbiskup 
Stepinac imao je veliko udivljenje prema osobi i nauku Svetoga Augustina. 

S radošću je promatrao lijepo uređenu župnu crkvu, koja mu je pružala prigodu 
za molitvu i razgovor s Bogom. Jačala ga misao sv. Augustina: »Uvijek napreduj! 
Ne ljubi ništa više od Boga, ništa protiv Boga, ništa toliko koliko Boga. 

T# je početak. Zatim dolazi napetost i uspon prema idealu. 'Bolje je lirom na 
pravom putu, nego trčati izvan puta'.« ( Serm . 169, 15, 18: PL 38, 926) 








